# Επίσημη Εφημερίδα L 60/2017

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 60 |
| | |
| Έκδοση στην ελληνική γλώσσα | Νομοθεσία | 60ό έτος8 Μαρτίου 2017 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 60

Έκδοση στην ελληνική γλώσσα

Νομοθεσία

60ό έτος8 Μαρτίου 2017

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΝΟΝΙΣΜΟΙ |
| | * | Εκτελεστικός κανονισμός (ΕΕ) 2017/395 του Συμβουλίου, της 7ης Μαρτίου 2017, σχετικά με την εφαρμογή του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία | 1 |
| | * | Εκτελεστικός κανονισμός (ΕΕ) 2017/396 του Συμβουλίου, της 7ης Μαρτίου 2017, για την εφαρμογή του άρθρου 9 παράγραφος 5 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό | 9 |
| | | Εκτελεστικός κανονισμός (ΕΕ) 2017/397 της Επιτροπής, της 7ης Μαρτίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών | 32 |
| | | ΑΠΟΦΑΣΕΙΣ |
| | * | Εκτελεστική απόφαση (ΚΕΠΠΑ) 2017/398 του Συμβουλίου, της 7ης Μαρτίου 2017, σχετικά με την εφαρμογή της απόφασης 2010/231/ΚΕΠΠΑ για περιοριστικά μέτρα κατά της Σομαλίας | 34 |
| | * | Εκτελεστική απόφαση (ΚΕΠΠΑ) 2017/399 του Συμβουλίου, της 7ης Μαρτίου 2017, σχετικά με την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό | 41 |

Περιεχόμενα

II   Μη νομοθετικές πράξεις

Σελίδα

ΚΑΝΟΝΙΣΜΟΙ

*

Εκτελεστικός κανονισμός (ΕΕ) 2017/395 του Συμβουλίου, της 7ης Μαρτίου 2017, σχετικά με την εφαρμογή του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία

1

*

Εκτελεστικός κανονισμός (ΕΕ) 2017/396 του Συμβουλίου, της 7ης Μαρτίου 2017, για την εφαρμογή του άρθρου 9 παράγραφος 5 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

9

Εκτελεστικός κανονισμός (ΕΕ) 2017/397 της Επιτροπής, της 7ης Μαρτίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

32

ΑΠΟΦΑΣΕΙΣ

*

Εκτελεστική απόφαση (ΚΕΠΠΑ) 2017/398 του Συμβουλίου, της 7ης Μαρτίου 2017, σχετικά με την εφαρμογή της απόφασης 2010/231/ΚΕΠΠΑ για περιοριστικά μέτρα κατά της Σομαλίας

34

*

Εκτελεστική απόφαση (ΚΕΠΠΑ) 2017/399 του Συμβουλίου, της 7ης Μαρτίου 2017, σχετικά με την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

41

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΝΟΝΙΣΜΟΙ

| 8.3.2017 | EL | Επίσημη Εφημερίδα της Ευρωπαϊκής Ένωσης | L 60/1 |
| --- | --- | --- | --- |

8.3.2017

EL

Επίσημη Εφημερίδα της Ευρωπαϊκής Ένωσης

L 60/1

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2017/395 ΤΟΥ ΣΥΜΒΟΥΛΙΟΥ

της 7ης Μαρτίου 2017

σχετικά με την εφαρμογή του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) αριθ. 356/2010 του Συμβουλίου, της 26ης Απριλίου 2010, για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία (1), και ιδίως το άρθρο 13,

Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα εξής:

| (1) | Στις 26 Απριλίου 2010 το Συμβούλιο εξέδωσε τον κανονισμό (ΕΕ) αριθ. 356/2010. |
| --- | --- |

(1)

Στις 26 Απριλίου 2010 το Συμβούλιο εξέδωσε τον κανονισμό (ΕΕ) αριθ. 356/2010.

| (2) | Στις 12 Ιανουαρίου 2017 η επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με τις αποφάσεις 751 (1992) και 1907 (2009) του Συμβουλίου Ασφαλείας των Ηνωμένων Εθνών, επικαιροποίησε τις πληροφορίες σχετικά με 12 πρόσωπα και μία οντότητα που υπόκεινται σε περιοριστικά μέτρα. |
| --- | --- |

(2)

Στις 12 Ιανουαρίου 2017 η επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με τις αποφάσεις 751 (1992) και 1907 (2009) του Συμβουλίου Ασφαλείας των Ηνωμένων Εθνών, επικαιροποίησε τις πληροφορίες σχετικά με 12 πρόσωπα και μία οντότητα που υπόκεινται σε περιοριστικά μέτρα.

| (3) | Το παράρτημα I του κανονισμού (ΕΕ) αριθ. 356/2010 θα πρέπει συνεπώς να τροποποιηθεί αναλόγως, |
| --- | --- |

(3)

Το παράρτημα I του κανονισμού (ΕΕ) αριθ. 356/2010 θα πρέπει συνεπώς να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΕ) αριθ. 356/2010 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαρτίου 2017.

Για το Συμβούλιο

Ο Πρόεδρος

L. GRECH

---

(1)  
  ΕΕ L 105, 27.4.2010, σ. 1.

1

---

ΠΑΡΑΡΤΗΜΑ

Οι καταχωρίσεις για τα κατωτέρω πρόσωπα και την κατωτέρω οντότητα αντικαθίστανται από τις ακόλουθες καταχωρίσεις:

I.   Πρόσωπα

1.   Yasin Ali Baynah [γνωστός και ως α) Ali, Yasin Baynah, β) Ali, Yassin Mohamed, γ) Baynah, Yasin, δ) Baynah, Yassin, ε) Baynax, Yasiin Cali, στ) Beenah, Yasin, ζ) Beenah, Yassin, η) Beenax, Yasin, θ) Beenax, Yassin, ι) Benah, Yasin, ια) Benah, Yassin, ιβ) Benax, Yassin, ιγ) Beynah, Yasin, ιδ) Binah, Yassin, ιε) Cali, Yasiin Baynax]

Ημερομηνία γέννησης: 24 Δεκεμβρίου 1965. Ιθαγένεια: Σομαλία. Εναλλακτική ιθαγένεια: Σουηδία. Τόπος στον οποίο βρίσκεται: Rinkeby, Στοκχόλμη, Σουηδία· Μογκαντίσου, Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774673

Ο Yasin Ali Baynah έχει υποκινήσει επιθέσεις κατά της Μεταβατικής Ομοσπονδιακής Κυβέρνησης (ΜΟΚ) και της Αποστολής της Αφρικανικής Ένωσης στη Σομαλία (AMISOM). Επίσης, έχει κινητοποιήσει υποστήριξη και έχει συγκεντρώσει κεφάλαια εκ μέρους της Συμμαχίας για την εκ νέου απελευθέρωση της Σομαλίας και της ομάδας Hisbul Islam· αμφότερες συμμετέχουν ενεργά σε πράξεις που απειλούν την ειρήνη και την ασφάλεια της Σομαλίας μεταξύ άλλων, αποκήρυξη της Συμφωνίας του Τζιμπουτί, και επιθέσεις κατά της ΜΟΚ και των δυνάμεων της AMISOM στο Μογκαντίσου.

2.   Hassan Dahir Aweys [γνωστός και ως α) Ali, Sheikh Hassan Dahir Aweys, β) Awes, Hassan Dahir, γ) Awes, Shaykh Hassan Dahir, δ) Aweyes, Hassen Dahir, ε) Aweys, Ahmed Dahir, στ) Aweys, Sheikh, ζ) Aweys, Sheikh Hassan Dahir, η) Dahir, Aweys Hassan, θ) Ibrahim, Mohammed Hassan, ι) OAIS, Hassan Tahir, ια) Uways, Hassan Tahir, ιβ) «Hassan, Sheikh»]

Ημερομηνία γέννησης: 1935. Ιθαγένεια: Σομαλία. Εθνική καταγωγή: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774682

Ο Hassan Dahir Aweys έχει ενεργήσει και εξακολουθεί να ενεργεί ως σημαντικός πολιτικός και ιδεολογικός ηγέτης μιας σειράς ένοπλων αντιπολιτευτικών ομάδων υπεύθυνων για κατ' επανάληψη παραβιάσεις του γενικού και πλήρους εμπάργκο και/ή πράξεις που απειλούν την ειρηνευτική συμφωνία του Τζιμπουτί, τη Μεταβατική Ομοσπονδιακή κυβέρνηση (ΜΟΚ) και τις δυνάμεις της αποστολής της Αφρικανικής Ένωσης στη Σομαλία (AMISOM). Μεταξύ Ιουνίου 2006 και Σεπτεμβρίου 2007, ο AWEYS διετέλεσε πρόεδρος της κεντρικής επιτροπής της Ισλαμικής Ένωσης Δικαστηρίων· τον Ιούλιο του 2008, αυτοανακηρύχθηκε πρόεδρος της Συμμαχίας για την εκ νέου απελευθέρωση της Σομαλίας (πτέρυγα Asmara) και τον Μάιο του 2009 ορίσθηκε πρόεδρος του Hisbul Islam, ενός συνασπισμού ομάδων κατά της TFG. Οι δηλώσεις και οι πράξεις του από τις θέσεις αυτές καταδεικνύουν την απερίφραστη και ακλόνητη πρόθεσή του να διαλυθεί η ΜΟΚ και να απομακρυνθεί η AMISOM με βία από τη Σομαλία.

3.   Hassan Abdullah Hersi Al-Turki [γνωστός και ως α) Al-Turki, Hassan, β) Turki, Hassan, γ) Turki, Hassan Abdillahi Hersi, δ) Turki, Sheikh Hassan, ε) Xirsi, Xasan Cabdilaahi, στ) Xirsi, Xasan Cabdulle]

Ημερομηνία γέννησης: γύρω στο 1944. Τόπος γέννησης: περιοχή του Ogaden, Αιθιοπία. Ιθαγένεια: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774683

Ο Hassan Abdullah Hersi Al-Turki είναι σημαντικός ηγέτης ένοπλης ομάδας πολιτοφυλακής από τα μέσα της δεκαετίας του 1990 και έχει συμμετάσχει σε αρκετές παραβιάσεις του εμπάργκο όπλων. Το 2006, ο al-Turki συνεισέφερε δυνάμεις στην ανακατάληψη του Μογκαντίσου από την Ισλαμική Ένωση Δικαστηρίων και αναδείχθηκε στρατιωτικός ηγέτης της ομάδας που ευθυγραμμίζεται με την al-Shabaab. Από το 2006 και μετά, ο al-Turki διαθέτει εδάφη που τελούν υπό τον έλεγχό του για εκπαίδευση από διάφορες ένοπλες αντιπολιτευτικές ομάδες, συμπεριλαμβανομένης της al-Shabaab. Τον Σεπτέμβριο του 2007, το κανάλι al-Jazeera news προέβαλε βίντεο με τον al-Turki και μέλη πολιτοφυλακών να εκπαιδεύονται υπό την ηγεσία του.

4.   Ahmed Abdi aw-Mohamed [γνωστός και ως α) Abu Zubeyr, Muktar Abdirahman, β) Abuzubair, Muktar Abdulrahim, γ) Aw Mohammed, Ahmed Abdi, δ) Aw-Mohamud, Ahmed Abdi, ε) «Godane», στ) «Godani», ζ) «Mukhtar, Shaykh», η) «Zubeyr, Abu»]

Ημερομηνία γέννησης: 10 Ιουλίου 1977. Τόπος γέννησης: Hargeysa, Σομαλία. Ιθαγένεια: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774684

Ο Ahmed Abdi Aw-Mohamed είναι σημαντικός ηγέτης της al-Shabaab και ανακηρύχθηκε δημόσια εμίρης της οργάνωσης τον Δεκέμβριο του 2007. Είναι υπεύθυνος για τη διοίκηση των επιχειρήσεων της al-Shabaab σε όλη τη Σομαλία. Ο Aw-Mohamed έχει καταγγείλει την ειρηνευτική διαδικασία του Τζιμπουτί ως ξένη συνωμοσία και, σε ηχητικό μήνυμα προς τα σομαλικά μέσα ενημέρωσης, τον Μάιο του 2009, παραδέχθηκε ότι οι δυνάμεις του συμμετείχαν στις πρόσφατες μάχες στο Μογκαντίσου.

6.   Bashir Mohamed Mahamoud [γνωστός και ως α) Bashir Mohamed Mahmoud, β) Bashir Mahmud Mohammed, γ) Bashir Mohamed Mohamud, δ) Bashir Mohamed Mohamoud, ε) Bashir Yare, στ) Bashir Qorgab, ζ) Gure Gap, η) «Abu Muscab», θ) «Qorgab»]

Ημερομηνία γέννησης: α) 1979 β) 1980 γ) 1981 δ) 1982 Ιθαγένεια: Σομαλία. Τόπος στον οποίο βρίσκεται: Μογκαντίσου, Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774965

Ο Bashir Mohamed Mahamoud είναι στρατιωτικός διοικητής της al-Shabaab. Επίσης, είναι ένα από τα περίπου δέκα μέλη του ηγετικού συμβουλίου της al-Shabaab από τα τέλη του 2008. Ο Mahamoud και ένας συνεργάτης του ήταν υπεύθυνοι για την επίθεση με όλμους, στις 10 Ιουνίου 2009, κατά της Σομαλικής Μεταβατικής Ομοσπονδιακής κυβέρνησης στο Μογκαντίσου.

8.   Fares Mohammed Mana'a [γνωστός και ως: α) Faris Mana'a, β) Fares Mohammed Manaa]

Ημερομηνία γέννησης: 8 Φεβρουαρίου 1965. Τόπος γέννησης: Sadah, Υεμένη. Αριθ. διαβατηρίου: 00514146· Τόπος έκδοσης: Sanaa, Υεμένη. Αριθ. ταυτότητας: 1417576· Τόπος έκδοσης: Al-Amana, Υεμένη· Ημερομηνία έκδοσης: 7 Ιανουαρίου 1996.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774972

Ο Fares Mohammed Mana'a έχει, άμεσα ή έμμεσα, προμηθεύσει, πωλήσει ή μεταφέρει στη Σομαλία όπλα ή συναφές υλικό κατά παράβαση του εμπάργκο όπλων. Ο Mana'a είναι γνωστός λαθρέμπορος όπλων. Τον Οκτώβριο του 2009, η κυβέρνηση της Υεμένης δημοσιοποίησε μαύρη λίστα εμπόρων όπλων με πρώτο τον Mana'a, στο πλαίσιο προσπάθειας αναχαίτισης της εμπορίας όπλων που κατακλύζουν τη χώρα, όπου λέγεται ότι τα όπλα είναι περισσότερα από τους ανθρώπους. «Ο Faris Mana'a είναι από τους μεγαλύτερους λαθρέμπορους όπλων, και αυτό είναι πασίγνωστο», σύμφωνα με ρεπορτάζ αμερικανού δημοσιογράφου, τον Ιούνιο του 2009, ο οποίος είναι σχολιαστής επί θεμάτων της Υεμένης, συντάσσει εξαμηνιαία έκθεση για τη χώρα, και έχει συμβάλει στην ομάδα Jane's Intelligence Group. Σε άρθρο της εφημερίδας Yemen Times του Δεκεμβρίου 2007, αναφέρεται ως «Sheikh Fares Mohammed Mana'a, έμπορος όπλων». Σε άρθρο της εφημερίδας Yemen Times του Ιανουαρίου 2008, αναφέρεται ως «Sheikh Fares Mohammed Mana'a, έμπορος όπλων».

Από τα μέσα του 2008, η Υεμένη συνεχίζει να χρησιμεύει ως κέντρο παράνομων μεταφορών όπλων στο Κέρας της Αφρικής, ειδικά μεταφορών όπλων διά θαλάσσης στη Σομαλία. Σύμφωνα με ανεπιβεβαίωτες αναφορές, ο Faris Mana'a έχει επανειλημμένως συμμετάσχει σε μεταφορές όπλων στη Σομαλία. Το 2004, ο Mana'a είχε εμπλακεί σε συμβάσεις όπλων από την Ανατολική Ευρώπη για όπλα που εικάζεται ότι διετέθησαν σε Σομαλούς μαχητές. Παρά το εμπάργκο όπλων των ΗΕ που ισχύει για τη Σομαλία από το 1992, το ενδιαφέρον του Mana'a για την παράνομη εισαγωγή όπλων στη Σομαλία μπορεί να χρονολογηθεί τουλάχιστον από το 2003. Ο Mana'a έκανε προσφορά να αγοράσει χιλιάδες όπλα το 2003 από την Ανατολική Ευρώπη, και δήλωσε ότι σκόπευε να πουλήσει κάποια από αυτά στη Σομαλία.

9.   Hassan Mahat Omar [γνωστός και ως: α) Hassaan Hussein Adam, β) Hassane Mahad Omar, γ) Xassaan Xuseen Adan, δ) Asan Mahad Cumar, ε) Abu Salman, στ) Abu Salmaan, ζ) Sheikh Hassaan Hussein].

Ημερομηνία γέννησης: 10 Απριλίου 1979. Τόπος γέννησης: Garissa, Κένυα. Ιθαγένεια: Πιθανώς αιθιοπική. Αριθ. διαβατηρίου: A 1180173 Κένυα, ημερ. λήξης: 20 Αυγούστου 2017. Αριθ. ταυτότητας: 23446085. Τόπος στον οποίο βρίσκεται: Ναϊρόμπι, Κένυα. Ημερομηνία καταχώρισης στον κατάλογο των ΗΕ: 28 Ιουλίου 2011.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774975

Ο Hassan Mahat Omar συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ιμάμης και ένας από τους ηγέτες του Masjid-ul-Axmar, ανεπίσημου κέντρου συνδεδεμένου με την al-Shabaab στο Ναϊρόμπι. Ασχολείται επίσης με τη στρατολόγηση νέων μελών και τη συγκέντρωση κεφαλαίων για την al-Shabaab, μεταξύ άλλων ηλεκτρονικά, μέσω της συνδεδεμένης με την al-Shabaab ιστοσελίδας alqimmah.net.

Επιπλέον έχει εκδώσει, σε σελίδα chat room της al-Shabaab, φάτβες με τις οποίες καλεί σε επιθέσεις κατά της μεταβατικής ομοσπονδιακής κυβέρνησης.

10.   Omar Hammami [γνωστός και ως: α) Abu Maansuur Al-Amriki, β) Abu Mansour Al-Amriki, γ) Abu Mansuur Al-Amriki, δ) Umar Hammami, ε) Abu Mansur Al-Amriki]

Ημερομηνία γέννησης: 6 Μαΐου 1984. Τόπος γέννησης: Αλαμπάμα, ΗΠΑ. Ιθαγένεια: ΗΠΑ. Θεωρείται ότι έχει και συριακή ιθαγένεια. Αριθ. διαβατηρίου: 403062567 (ΗΠΑ). Αριθ. κοινωνικής ασφάλισης: 423-31-3021 (ΗΠΑ). Τόπος στον οποίο βρίσκεται: Σομαλία.

Άλλες πληροφορίες: Παντρεμένος με Σομαλή. Ζούσε στην Αίγυπτο το 2005 και μετακόμισε στη Σομαλία το 2009. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774980

Ημερομηνία καταχώρισης στον κατάλογο των ΗΕ: 28 Ιουλίου 2011.

Ο Omar Hammami συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ανώτερο στέλεχος της al-Shabaab. Ασχολείται με θέματα στρατολόγησης, χρηματοδότησης και με την πληρωμή αλλοδαπών μαχητών στη Σομαλία. Περιγράφεται ως ειδικός στα εκρηκτικά και στην τέχνη του πολέμου εν γένει. Από τον Οκτώβριο του 2007 έχει εμφανισθεί σε τηλεοπτικά ρεπορτάζ και σε προπαγανδιστικά βίντεο της al-Shabaab. Έχει εμφανισθεί σε βίντεο να εκπαιδεύει μαχητές της al-Shabaab, καθώς επίσης σε βίντεο και σε ιστοσελίδες να καλεί περισσότερους μαχητές να προσχωρήσουν στην al-Shabaab.

12.   Aboud Rogo Mohammed [γνωστός και ως α) Aboud Mohammad Rogo, β) Aboud Seif Rogo, γ) Aboud Mohammed Rogo, δ) Sheikh Aboud Rogo, ε) Aboud Rogo Muhammad, στ) Aboud Rogo Mohamed]

Ημερομηνία γέννησης: 11 Νοεμβρίου 1960. Εναλλακτικές ημερομηνίες γέννησης: α) 11 Νοεμβρίου 1967, β) 11 Νοεμβρίου 1969, γ) 1 Ιανουαρίου 1969. Τόπος γέννησης: Νήσος Λάμου στην Κένυα.

Ημερομηνία καταχώρισης στον κατάλογο των ΗΕ: 25 Ιουλίου 2012.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775562

Εξτρεμιστής με βάση την Κένυα, ο Aboud Rogo Mohammed έχει απειλήσει την ειρήνη, την ασφάλεια και τη σταθερότητα της Σομαλίας παρέχοντας χρηματοδοτική, υλική, υλικοτεχνική ή τεχνική υποστήριξη στην Al-Shabaab, οντότητα καταχωρισμένη από την επιτροπή του ΣΑΗΕ η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.

Ο Aboud Rogo Mohammed είναι εξτρεμιστής ισλαμιστής κληρικός με βάση την Κένυα. Εξακολουθεί να ασκεί επιρροή σε εξτρεμιστικές ομάδες στην ανατολική Αφρική στο πλαίσιο της εκστρατείας του για την προώθηση της βίας σε ολόκληρη την ανατολική Αφρική. Στις δραστηριότητες του Aboud Rogo περιλαμβάνεται η συγκέντρωση κεφαλαίων για την Al-Shabaab.

Ως ο κυριότερος ιδεολογικός ηγέτης της Al Hijra, τέως γνωστής ως «Muslim Youth Center», ο Aboud Rogo Mohammed χρησιμοποίησε την εξτρεμιστική ομάδα ως αγωγό ριζοσπαστικοποίησης και στρατολόγησης κυρίως Αφρικανών με γλώσσα τα σουαχίλι για τη διενέργεια βίαιων αγωνιστικών δραστηριοτήτων στη Σομαλία. Σε μια σειρά δημεγερτικών ομιλιών μεταξύ Φεβρουαρίου 2009 και Φεβρουαρίου 2012, ο Aboud αγόρευσε επανειλημμένα υπέρ της βίαιης απόρριψης της ειρηνευτικής διαδικασίας στη Σομαλία. Σε αυτές τις ομιλίες, ο Rogo προέτρεψε επανειλημμένα σε χρήση βίας τόσο κατά των Ηνωμένων Εθνών, όσο και των δυνάμεων της αποστολής της Αφρικανικής Ένωσης στη Σομαλία (AMISOM), και κάλεσε το ακροατήριό του να μεταβεί στη Σομαλία για να ενταχθεί στον αγώνα της Al-Shabaab κατά της κενυατικής κυβέρνησης.

Ο Aboud Rogo Mohammed προσφέρει επίσης καθοδήγηση σχετικά με το πώς οι Κενυάτες που στρατολογούνται στην Al-Shabaab μπορούν να αποφύγουν τον εντοπισμό τους από τις κενυατικές αρχές, καθώς και με το ποιες διαδρομές να ακολουθήσουν όταν ταξιδεύουν από τη Μομπάσα και/ή το Λάμου στα προπύργια της Al-Shabaab στη Σομαλία, ιδίως το Κισμάγιο. Έχει διευκολύνει τη μετάβαση στη Σομαλία πολυάριθμων Κενυατών στρατολογημένων για λογαριασμό της Al-Shabaab.

Τον Σεπτέμβριο του 2011 ο Rogo στρατολογούσε άτομα στη Μομπάσα της Κένυας για να μεταβούν στη Σομαλία, πιθανώς για τη διενέργεια τρομοκρατικών πράξεων. Τον Σεπτέμβριο του 2008 ο Rogo πραγματοποίησε συνάντηση συγκέντρωσης κεφαλαίων στη Μομπάσα ως συμβολή στη χρηματοδότηση δράσεων της Al-Shabaab στη Σομαλία.

13.   Abubaker Shariff Ahmed [γνωστός και ως α) Makaburi, β) Sheikh Abubakar Ahmed, γ) Abubaker Shariff Ahmed, δ) Abu Makaburi Shariff, ε) Abubaker Shariff, στ) Abubakar Ahmed]

Ημερομηνία γέννησης: 1962. Εναλλακτική ημερομηνία γέννησης: 1967. Τόπος γέννησης: Κένυα. Τόπος στον οποίο βρίσκεται: Περιοχή Ματζέγκο, Μομπάσα, Κένυα. Ημερομηνία καταχώρισης στον κατάλογο των ΗΕ: 23 Αυγούστου 2012.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775564

Ο Abubaker Shariff Ahmed έχει ηγετικό ρόλο διακινητή και στρατολόγου νέων Κενυατών μουσουλμάνων για βίαιες αγωνιστικές δράσεις στη Σομαλία, ενώ είναι και στενός συνεργάτης του Aboud Rogo. Παρέχει υλική βοήθεια σε εξτρεμιστικές ομάδες στην Κένυα (και άλλες περιοχές της ανατολικής Αφρικής). Με συχνά ταξίδια του σε προπύργια της Al-Shabaab στη Σομαλία, μεταξύ άλλων το Κισμάγιο, ήταν σε θέση να διατηρεί στενούς δεσμούς με ανώτερα στελέχη της Al-Shabaab.

Ο Abubaker Shariff Ahmed επιδίδεται επίσης στην κινητοποίηση και διαχείριση της χρηματοδότησης της Al-Shabaab, οντότητας καταχωρισμένης από την επιτροπή του ΣΑΗΕ η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.

Ο Abubaker Shariff Ahmed έχει δηλώσει σε κήρυγμά του σε μουσουλμανικά τεμένη στη Μομπάσα ότι οι νέοι άνδρες πρέπει να πηγαίνουν στη Σομαλία, να διαπράττουν εξτρεμιστικές πράξεις, να πολεμούν για την Al-Qaida και να σκοτώνουν πολίτες των ΗΠΑ.

Ο Abubaker Shariff Ahmed συνελήφθη στα τέλη Δεκεμβρίου 2010 από τις κενυατικές αρχές ως ύποπτος συμμετοχής στη βομβιστική επίθεση σε τερματικό σταθμό λεωφορείων του Ναϊρόμπι. Ο Abubaker Shariff Ahmed είναι επίσης, στη Μομπάσα, ηγέτης οργάνωσης νέων με βάση στην Κένυα η οποία έχει δεσμούς με την Al-Shabaab.

Το 2010 ο Abubaker Shariff Ahmed ενήργησε ως στρατολόγος και διακινητής για την Al-Shabaab στην περιοχή Ματζέγκο της Μομπάσα, στην Κένυα.

14.   Maalim Salman [γνωστός και ως α) Mu'alim Salman β) Mualem Suleiman γ) Ameer Salman δ) Ma'alim Suleiman ε) Maalim Salman Ali στ) Maalim Selman Ali ζ) Ma'alim Selman η) Ma'alin Sulayman]

Ημερομηνία γέννησης: γύρω στο 1979. Τόπος γέννησης: Ναϊρόμπι, Κένυα. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 23 Σεπτεμβρίου 2014.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ — Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5818613

Ο Maalim Salman επελέγη από τον ηγέτη της al-Shabaab Ahmed Abdi aw-Mohamed, γνωστό και ως Godane, ως επικεφαλής των αφρικανών ξένων μαχητών για την al-Shabaab. Έχει εκπαιδεύσει ξένους υπηκόους που επιδίωξαν να προσχωρήσουν στην al-Shabaab ως αφρικανοί ξένοι μαχητές και έχει συμμετάσχει σε επιχειρήσεις στην Αφρική κατά τουριστών, κέντρων διασκέδασης και εκκλησιών.

Μολονότι ασχολείται κυρίως με επιχειρήσεις εκτός Σομαλίας, είναι γνωστό ότι ο Salman διαμένει στη Σομαλία και εκπαιδεύει ξένους μαχητές στη Σομαλία πριν τους προωθήσει αλλού. Ορισμένοι από τους ξένους μαχητές της al-Shabaab είναι παρόντες και στη Σομαλία. Για παράδειγμα, ο Salman διέταξε να μεταβούν ξένοι μαχητές της al-Shabaab στη νότια Σομαλία για την αντιμετώπιση επίθεσης της αποστολής της Αφρικανικής Ένωσης στη Σομαλία (AMISOM).

Μεταξύ άλλων τρομοκρατικών επιθέσεων, η al-Shabaab ήταν υπεύθυνη για την επίθεση στο εμπορικό κέντρο Westgate στο Ναϊρόμπι (Κένυα) τον Σεπτέμβριο του 2013, η οποία είχε ως αποτέλεσμα τον θάνατο τουλάχιστον 67 ανθρώπων. Πλέον πρόσφατα, η al-Shabaab ανέλαβε την ευθύνη για την επίθεση της 31ης Αυγούστου 2014 στις φυλακές της Εθνικής Υπηρεσίας Πληροφοριών και Ασφαλείας στο Μογκαντίσου, όπου σκοτώθηκαν τρεις φρουροί ασφαλείας και δύο πολίτες και τραυματίστηκαν άλλοι 15.

15.   Ahmed Diriye [γνωστός και ως α) Sheikh Ahmed Umar Abu Ubaidah β) Sheikh Omar Abu Ubaidaha γ) Sheikh Ahmed Umar δ) Sheikh Mahad Omar Abdikarim ε) Abu Ubaidah στ) Abu Diriye].

Ημερομηνία γέννησης: γύρω στο 1972. Τόπος γέννησης: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 24 Σεπτεμβρίου 2014.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5818614

Ο Ahmed Diriye διορίστηκε ως ο νέος εμίρης της Al-Shabaab μετά τον θάνατο του προηγούμενου ηγέτη Ahmed Abdi aw-Mohamed, προσώπου καταχωρισμένου από την Επιτροπή του Συμβουλίου Ασφαλείας βάσει των αποφάσεων 751 (1992) και 1907 (2009). Αυτό ανακοινώθηκε δημοσίως με δήλωση του εκπροσώπου της Al-Shabaab, Σεΐχη Ali Dheere, που κοινοποιήθηκε στις 6 Σεπτεμβρίου 2014. Ο Diriye είναι ανώτερο μέλος της Al-Shabaab και, ως εμίρης, έχει την ευθύνη για τη διοίκηση των επιχειρήσεων της Al-Shabaab. Θα φέρει την άμεση ευθύνη για τις δραστηριότητες της Al-Shabaab που εξακολουθούν να απειλούν την ειρήνη, την ασφάλεια και τη σταθερότητα στη Σομαλία. Ο Diriye έχει εν τω μεταξύ λάβει το αραβικό όνομα Σεΐχης Ahmed Umar Abu Ubaidah.

II.   Οντότητες

Al-Shabaab [γνωστή και ως α) Al-Shabab, β) Shabaab, γ) The Youth, δ) Mujahidin Al-Shabaab Movement, ε) Mujahideen Youth Movement, στ) Mujahidin Youth Movement, ζ) MYM, η) Harakat Shabab Al-Mujahidin, θ) Hizbul Shabaab, ι) Hisb'ul Shabaab, ια) Al-Shabaab Al-Islamiya, ιβ) Youth Wing, ιγ) Al-Shabaab Al-Islaam, ιδ) Al-Shabaab Al-Jihaad, ιε) The Unity Of Islamic Youth, ιστ) Harakat Al-Shabaab Al-Mujaahidiin, ιζ) Harakatul Shabaab Al Mujaahidiin, ιη) Mujaahidiin Youth Movement]

Τόπος στον οποίο βρίσκεται: Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775567

Η al-Shabaab έχει συμμετάσχει σε πράξεις οι οποίες απειλούν, άμεσα ή έμμεσα, την ειρήνη, ασφάλεια ή σταθερότητα της Σομαλίας, μεταξύ άλλων: πράξεις που απειλούν τη Συμφωνία του Τζιμπουτί της 18ης Αυγούστου 2008, ή την πολιτική διαδικασία· και πράξεις που απειλούν τους μεταβατικούς ομοσπονδιακούς θεσμούς, την Αποστολή της Αφρικανικής Ένωσης στη Σομαλία (AMISOM) ή άλλες διεθνείς ειρηνευτικές επιχειρήσεις που αφορούν τη Σομαλία.

Η al-Shabaab έχει επίσης εμποδίσει την παράδοση ανθρωπιστικής βοήθειας στη Σομαλία, ή την πρόσβαση στην ανθρωπιστική αυτή βοήθεια ή τη διανομή της.

Σύμφωνα με τη δήλωση, της 29ης Ιουλίου 2009, του Προέδρου της Επιτροπής του Συμβουλίου Ασφαλείας, η οποία συγκροτήθηκε δυνάμει της απόφασης 751 (1992) σχετικά με τη Σομαλία, προς το Συμβούλιο Ασφαλείας, τόσο η al-Shabaab όσο και η Hisb'ul Islam έχουν αναλάβει επανειλημμένως και δημοσίως ευθύνη για τις επιθέσεις από δυνάμεις τους κατά της Μεταβατικής Ομοσπονδιακής κυβέρνησης (ΜΟΚ) και της AMISOM. Η al-Shabaab ανέλαβε επίσης ευθύνη για τη δολοφονία αξιωματούχων της ΜΟΚ, και, στις 19 Ιουλίου 2009, εισέβαλε στα επιτόπου γραφεία των UNOPS, UNDSS και UNDP στις περιοχές Bay και Bakool και τα έκλεισε, κατά παράβαση της παραγράφου γ) της απόφασης 1844 (2008). Η al-Shabaab έχει επίσης εμποδίσει επανειλημμένως την πρόσβαση στην ανθρωπιστική βοήθεια στη Σομαλία και τη διανομή της βοήθειας αυτής.

Η έκθεση του γενικού γραμματέα προς το Συμβούλιο Ασφαλείας των Ηνωμένων Εθνών σχετικά με την κατάσταση στη Σομαλία, με ημερομηνία 20 Ιουλίου 2009, περιείχε τις ακόλουθες παραγράφους που αφορούν τις δραστηριότητες της al-Shabaab στη Σομαλία:

Λέγεται ότι οι στασιαστικές ομάδες, όπως η al-Shabaab, αποσπούν διά της βίας χρήματα από ιδιωτικές εταιρείες και στρατολογούν νεαρά άτομα, συμπεριλαμβανομένων παιδιών στρατιωτών, στον αγώνα κατά της κυβέρνησης στο Μογκαντίσου. Η al-Shabaab έχει επιβεβαιώσει την παρουσία ξένων μαχητών στις τάξεις της και έχει δηλώσει ανοικτά ότι συνεργάζεται με την Αλ Κάιντα στο Μογκαντίσου για την απομάκρυνση της κυβέρνησης της Σομαλίας. Οι ξένοι μαχητές, πολλοί από τους οποίους λέγεται ότι κατάγονται από το Πακιστάν και το Αφγανιστάν, φαίνεται ότι έχουν εκπαιδευθεί καλά και έχουν δοκιμασθεί σε μάχη. Έχει παρατηρηθεί ότι φορούν κουκούλες και διενεργούν επιθέσεις κατά κυβερνητικών δυνάμεων στο Μογκαντίσου και σε γειτονικές περιοχές.

Η al-Shabaab έχει ενισχύσει τη στρατηγική εξαναγκασμού και εκφοβισμού του σομαλικού λαού, πράγμα το οποίο αποδείχθηκε με τις επιλεγμένες δολοφονίες «υψηλής αξίας» και απαγωγές αρχηγών φατριών, πολλοί από τους οποίους δολοφονήθηκαν. Στις 19 Ιουνίου 2009, ο Omar Hashi Aden, υπουργός Εθνικής Ασφάλειας, σκοτώθηκε σε επίθεση αυτοκτονίας με ισχυρή έκρηξη βόμβας σε αυτοκίνητο στο Beletwyne. Επίσης, περισσότεροι από 30 άνθρωποι σκοτώθηκαν στην επίθεση, η οποία καταδικάσθηκε απερίφραστα από τη διεθνή κοινότητα και από μεγάλη μερίδα της σομαλικής κοινωνίας.

Σύμφωνα με έκθεση (2008/769) της Ομάδας Παρακολούθησης της Σομαλίας του Συμβουλίου Ασφαλείας των ΗΕ, του Δεκεμβρίου του 2008, η al-Shabaab είναι υπεύθυνη για διάφορες επιθέσεις στη Σομαλία κατά τα τελευταία έτη, μεταξύ άλλων:

| — | Δολοφονία και αποκεφαλισμός Σομαλού οδηγού ο οποίος εργαζόταν για το Παγκόσμιο Επισιτιστικό Πρόγραμμα τον Σεπτέμβριο του 2008. |
| --- | --- |

—

Δολοφονία και αποκεφαλισμός Σομαλού οδηγού ο οποίος εργαζόταν για το Παγκόσμιο Επισιτιστικό Πρόγραμμα τον Σεπτέμβριο του 2008.

| — | Βομβιστική επίθεση σε αγορά στο Puntland στην οποία σκοτώθηκαν 20 και τραυματίστηκαν πάνω από 100 στις 6 Φεβρουαρίου 2008. |
| --- | --- |

—

Βομβιστική επίθεση σε αγορά στο Puntland στην οποία σκοτώθηκαν 20 και τραυματίστηκαν πάνω από 100 στις 6 Φεβρουαρίου 2008.

| — | Σειρά βομβιστικών επιθέσεων και στοχευμένων δολοφονιών στη Somaliland με σκοπό την παρακώλυση των κοινοβουλευτικών εκλογών του 2006. |
| --- | --- |

—

Σειρά βομβιστικών επιθέσεων και στοχευμένων δολοφονιών στη Somaliland με σκοπό την παρακώλυση των κοινοβουλευτικών εκλογών του 2006.

| — | Δολοφονίες αρκετών ξένων εργαζομένων σε αποστολές ανθρωπιστικής βοήθειας το 2003 και το 2004. |
| --- | --- |

—

Δολοφονίες αρκετών ξένων εργαζομένων σε αποστολές ανθρωπιστικής βοήθειας το 2003 και το 2004.

Σύμφωνα με μαρτυρίες, η al-Shabaab λεηλάτησε χώρο των Ηνωμένων Εθνών στη Σομαλία στις 20 Ιουλίου 2009 και εξέδωσε διάταγμα για την απαγόρευση τριών υπηρεσιών των Ηνωμένων Εθνών από τις περιοχές τις οποίες ελέγχει η al-Shabaab. Επίσης, δυνάμεις της Σομαλικής Μεταβατικής Ομοσπονδιακής κυβέρνησης πολέμησαν αντάρτες της al-Shabaab και της Hizbul Islam στις 11-12 Ιουλίου 2009 με αποτέλεσμα τον θάνατο πάνω από 60 ατόμων. Κατά τη μάχη της 11ης Ιουλίου 2009, η al-Shabaab εξαπέλυσε τέσσερις όλμους στη Villa Somalia με αποτέλεσμα να σκοτωθούν τρεις στρατιώτες της αποστολής της Αφρικανικής Ένωσης στη Σομαλία (AMISOM) και να τραυματισθούν άλλοι οκτώ.

Σύμφωνα με άρθρο που δημοσίευσε το BBC στις 22 Φεβρουαρίου 2009, η al-Shabaab ανέλαβε την ευθύνη για βομβιστική επίθεση αυτοκτονίας με αυτοκίνητο κατά στρατιωτικής βάσης της Αφρικανικής Ένωσης στο Μογκαντίσου. Σύμφωνα με το άρθρο, η Αφρικανική Ένωση επιβεβαίωσε ότι 11 μέλη της ειρηνευτικής δύναμής της σκοτώθηκαν και άλλα 15 τραυματίσθηκαν.

Σύμφωνα με άρθρο που δημοσίευσε το Reuters στις 14 Ιουλίου 2009, μαχητές της al-Shabaab κέρδισαν έδαφος το 2009 σε επιθέσεις ανταρτοπόλεμου κατά δυνάμεων της Σομαλίας και της Αφρικανικής Ένωσης.

Σύμφωνα με άρθρο που δημοσίευσε το Voice of America στις 10 Ιουλίου 2009, η al-Shabaab συμμετείχε σε επίθεση κατά σομαλικών κυβερνητικών δυνάμεων τον Μάιο του 2009.

Σύμφωνα με άρθρο που αναρτήθηκε στη ιστοσελίδα του Συμβουλίου Εξωτερικών Σχέσεων στις 27 Φεβρουαρίου 2009, η al-Shabaab εξεγείρεται κατά της μεταβατικής κυβέρνησης της Σομαλίας και των Αιθιόπων υποστηρικτών της από το 2006. Η al-Shabaab σκότωσε εννέα στρατιώτες από το Μπουρούντι στην πλέον φονική επίθεση κατά ειρηνευτικών δυνάμεων της ΑΕ από την ανάπτυξή τους και μετά και αναφέρει ότι συμμετείχε σε άγρια μάχη στην οποία σκοτώθηκαν τουλάχιστον δέκα πέντε άτομα στο Μογκαντίσου.

---

| 8.3.2017 | EL | Επίσημη Εφημερίδα της Ευρωπαϊκής Ένωσης | L 60/9 |
| --- | --- | --- | --- |

8.3.2017

EL

Επίσημη Εφημερίδα της Ευρωπαϊκής Ένωσης

L 60/9

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2017/396 ΤΟΥ ΣΥΜΒΟΥΛΙΟΥ

της 7ης Μαρτίου 2017

για την εφαρμογή του άρθρου 9 παράγραφος 5 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (1), και ιδίως το άρθρο 9 παράγραφος 5,

Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 18 Ιουλίου 2005 το Συμβούλιο εξέδωσε τον κανονισμό (ΕΚ) αριθ. 1183/2005. |
| --- | --- |

(1)

Στις 18 Ιουλίου 2005 το Συμβούλιο εξέδωσε τον κανονισμό (ΕΚ) αριθ. 1183/2005.

| (2) | Στις 12 Ιανουαρίου 2017, η Επιτροπή του Συμβουλίου Ασφαλείας των Ηνωμένων Εθνών, που συστάθηκε δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών, επικαιροποίησε τα στοιχεία ταυτοποίησης που αφορούν 30 πρόσωπα και 9 οντότητες που υπόκεινται σε περιοριστικά μέτρα. |
| --- | --- |

(2)

Στις 12 Ιανουαρίου 2017, η Επιτροπή του Συμβουλίου Ασφαλείας των Ηνωμένων Εθνών, που συστάθηκε δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών, επικαιροποίησε τα στοιχεία ταυτοποίησης που αφορούν 30 πρόσωπα και 9 οντότητες που υπόκεινται σε περιοριστικά μέτρα.

| (3) | Το παράρτημα Ι του κανονισμού (ΕΚ) αριθ. 1183/2005 θα πρέπει συνεπώς να τροποποιηθεί αναλόγως, |
| --- | --- |

(3)

Το παράρτημα Ι του κανονισμού (ΕΚ) αριθ. 1183/2005 θα πρέπει συνεπώς να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΚ) αριθ. 1183/2005 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαρτίου 2017.

Για το Συμβούλιο

Ο Πρόεδρος

L. GRECH

---

(1)  
  ΕΕ L 193 της 23.7.2005, σ. 1.

1

---

ΠΑΡΑΡΤΗΜΑ

Οι καταχωρίσεις που αφορούν τα πρόσωπα και τις οντότητες που απαριθμούνται κατωτέρω αντικαθίστανται από τις ακόλουθες καταχωρίσεις:

α)   Κατάλογος προσώπων που αναφέρονται στα άρθρα 2 και 2α

1.   Eric BADEGE

Ημερομηνία γέννησης: 1971.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Διεύθυνση: Ρουάντα (από τις αρχές του 2016).

Λοιπές πληροφορίες: Κατέφυγε στη Ρουάντα τον Μάρτιο του 2013 και εξακολουθεί να ζει εκεί στις αρχές του 2016. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272441

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Eric Badege ήταν αντισυνταγματάρχης και συντονιστής του κινήματος M23 στο Masisi και διοικούσε ορισμένες επιχειρήσεις αποσταθεροποίησης τμημάτων της περιοχής Masisi στην επαρχία του Βόρειου Kivu. Ως στρατιωτικός ηγέτης του κινήματος Μ23, ο Badege ευθύνεται για σοβαρές παραβιάσεις που αφορούν τη στοχοποίηση παιδιών ή γυναικών σε καταστάσεις ένοπλης σύγκρουσης. Μετά τον Μάιο του 2012, η ομάδα Raia Mutomboki, υπό την ηγεσία του Μ23, έχει δολοφονήσει εκατοντάδες αμάχους σε μια σειρά συντονισμένων επιθέσεων. Τον Αύγουστο του 2012, ο Badege διεξήγαγε κοινές επιθέσεις, οι οποίες περιελάμβαναν δολοφονίες αμάχων αδιακρίτως. Οι εν λόγω επιθέσεις συντονίστηκαν από κοινού από τον Badege και τον Συνταγματάρχη Makoma Semivumbi Jacques. Πρώην μαχητές του Μ23 υποστήριξαν ότι οι ηγέτες του Μ23 εκτέλεσαν με συνοπτικές διαδικασίες δεκάδες παιδιά που επιχείρησαν να δραπετεύσουν αφού στρατολογήθηκαν ως παιδιά στρατιώτες του Μ23.

Σύμφωνα με έκθεση που δημοσίευσε το Παρατηρητήριο Ανθρωπίνων Δικαιωμάτων (HRW) στις 11 Σεπτεμβρίου 2012, ένας δεκαοκτάχρονος άνδρας από τη Ρουάντα, ο οποίος δραπέτευσε αφού είχε στρατολογηθεί με τη βία στη Ρουάντα, κατέθεσε στο HRW ότι υπήρξε μάρτυρας της εκτέλεσης ενός δεκαεξάχρονου αγοριού από τη μονάδα του Μ23 στην οποία ανήκε, το οποίο είχε προσπαθήσει να δραπετεύσει τον Ιούνιο. Το αγόρι συνελήφθη και δολοφονήθηκε διά ξυλοδαρμού από μαχητές του Μ23 μπροστά σε άλλους στρατολογηθέντες. Ένας από τους διοικητές του Μ23 που διέταξε τη δολοφονία φέρεται να είπε, αιτιολογώντας τη δολοφονία του αγοριού, στους υπόλοιπους στρατολογηθέντες ότι [το αγόρι] «ήθελε να μας εγκαταλείψει». Επίσης, η έκθεση σημειώνει ότι, σύμφωνα με καταθέσεις μαρτύρων, τουλάχιστον 33 νέοι στρατολογηθέντες και άλλοι μαχητές του Μ23 εκτελέστηκαν με συνοπτικές διαδικασίες όταν προσπάθησαν να διαφύγουν. Ορισμένοι δέθηκαν και πυροβολήθηκαν μπροστά σε άλλους στρατολογηθέντες για παραδειγματισμό. Ένας νέος στρατολογηθείς είπε στην HRW «όταν ήμασταν στο Μ23 μας έλεγαν [ότι είχαμε την επιλογή] είτε να μείνουμε μαζί τους είτε να πεθάνουμε. Πολλοί προσπάθησαν να δραπετεύσουν. Ορισμένοι συνελήφθησαν και αμέσως εκτελέστηκαν.»

Ο Badege κατέφυγε στη Ρουάντα τον Μάρτιο του 2013 και ζούσε εκεί από τις αρχές του 2016.

2.   Frank Kakolele BWAMBALE

[γνωστός και ως: α) FRANK KAKORERE, β) FRANK KAKORERE BWAMBALE, γ) AIGLE BLANC]

Χαρακτηρισμός: στρατηγός των Ενόπλων Δυνάμεων της ΛΔΚ (FARDC).

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Διεύθυνση: Κινσάσα, Λαϊκή Δημοκρατία του Κονγκό (τον Ιούνιο του 2016).

Λοιπές πληροφορίες: Αποχώρησε από το CNDP τον Ιανουάριο του 2008. Από τον Ιούνιο του 2011 κατοικεί στην Κινσάσα. Από το 2010, ο Kakolele έχει συμμετάσχει σε δραστηριότητες κατά τα φαινόμενα για λογαριασμό του Programme de Stabilisation et Reconstruction des Zones Sortant des Conflits Armés (STAREC) της ΛΔΚ, καθώς και σε αποστολή του STAREC στο Goma και στο Beni τον Μάρτιο του 2011. Οι αρχές της ΛΔΚ τον συνέλαβαν τον Δεκέμβριο του 2013 στο Beni, στην επαρχία του Βόρειου Kivu, για εικαζόμενη παρεμπόδιση της διαδικασίας αφοπλισμού, αποστράτευσης και επανένταξης. Εγκατέλειψε τη ΛΔΚ και έζησε στην Κένυα για κάποιο χρονικό διάστημα, πριν ανακληθεί από την κυβέρνηση της ΛΔΚ για να τη συνδράμει όσον αφορά την κατάσταση στην περιοχή του Beni. Συνελήφθη τον Οκτώβριο του 2015 στην περιοχή της Mambasa γιατί εικάζεται ότι στήριξε μια ομάδα Mai Mai, χωρίς ωστόσο να του απαγγελθούν κατηγορίες, και από τον Ιούνιο του 2016 κατοικεί στην Κινσάσα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776078

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Frank Kakolele Bwambale υπήρξε πρώην ηγέτης του RCD-ML ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του RCD-ML, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003), και ο οποίος ενέχεται σε εμπόριο όπλων κατά παράβαση του εμπάργκο όπλων. Αποχώρησε από το CNDP τον Ιανουάριο 2008. Από το 2010, ο Kakolele συμμετείχε σε δραστηριότητες κατά τα φαινόμενα για λογαριασμό του Programme de Stabilisation et Reconstruction des Zones Sortant des Conflits Armés (STAREC) της ΛΔΚ, καθώς και σε αποστολή του STAREC στο Goma και στο Beni τον Μάρτιο του 2011.

Εγκατέλειψε τη ΛΔΚ και έζησε στην Κένυα για κάποιο χρονικό διάστημα, πριν ανακληθεί από την κυβέρνηση της ΛΔΚ να τη συνδράμει όσον αφορά την κατάσταση στην περιοχή του Beni. Συνελήφθη τον Οκτώβριο του 2015 πλησίον της Mambasa γιατί εικάζεται ότι στήριξε μια ομάδα Mai Mai, χωρίς ωστόσο να του απαγγελθούν κατηγορίες. Από τον Ιούνιο του 2016 ο Kakolele κατοικεί στην Κινσάσα.

3.   Gaston IYAMUREMYE

[γνωστός και ως: α) Byiringiro Victor Rumuli, β) Victor Rumuri, γ) Michel Byiringiro, δ) Rumuli]

Χαρακτηρισμός: α) προσωρινός πρόεδρος της FDLR, β) 1ος αντιπρόεδρος της FDLR-FOCA, γ) υποστράτηγος της FDLR-FOCA.

Διεύθυνση: επαρχία Βόρειου Kivu, Λαϊκή Δημοκρατία του Κονγκό (από τον Ιούνιο του 2016).

Ημερομηνία γέννησης: 1948.

Τόπος γέννησης: α) περιφέρεια Musanze, Βόρεια Επαρχία, Ρουάντα, β) Ruhengeri, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272456

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Gaston Iyamuremye είναι ο 1ος αντιπρόεδρος της FDLR, καθώς και ο προσωρινός πρόεδρος. Φέρει επίσης τον βαθμό του υποστρατήγου του ένοπλου βραχίονα της FDLR, του FOCA. Από τον Ιούνιο του 2016, ο Iyamuremye διαμένει στην επαρχία του Βόρειου Κίβου της Λαϊκής Δημοκρατίας του Κονγκό.

4.   Innocent KAINA

[γνωστός και ως: α) Colonel Innocent KAINA, β) India Queen]

Χαρακτηρισμός: πρώην αναπληρωτής διοικητής του Μ23.

Διεύθυνση: Ουγκάντα (από τις αρχές του 2016).

Ημερομηνία γέννησης: Νοέμβριος του 1973.

Τόπος γέννησης: Bunagana, περιοχή Rutshuru, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 30 Νοεμβρίου 2012.

Λοιπές πληροφορίες: Έγινε αναπληρωτής διοικητής του Μ23 μετά τη διαφυγή της ομάδας του Bosco Taganda στη Ρουάντα τον Μάρτιο του 2013. Διέφυγε στην Ουγκάντα τον Νοέμβριο του 2013. Στην Ουγκάντα από τις αρχές του 2016. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776081

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Innocent Kaina ήταν τομεάρχης και εν συνεχεία αναπληρωτής διοικητής στο Κίνημα της 23ης Μαρτίου (M23). Έχει διαπράξει και είναι υπεύθυνος για σοβαρές παραβιάσεις του διεθνούς δικαίου και των ανθρωπίνων δικαιωμάτων. Τον Ιούλιο του 2007, το στρατοδικείο της Κινσάσα έκρινε ότι ο Kaina είναι υπεύθυνος για εγκλήματα κατά της ανθρωπότητας που διαπράχθηκαν στην περιφέρεια Ituri μεταξύ Μαΐου 2003 και Δεκεμβρίου 2005. Αφέθηκε ελεύθερος το 2009 στο πλαίσιο της ειρηνευτικής συμφωνίας μεταξύ της κυβέρνησης του Κονγκό και του CNDP. Το 2009, εντός των FARDC, διέπραξε εκτελέσεις, απαγωγές και ακρωτηριασμούς στην περιοχή Masisi. Ως διοικητής υπό τις διαταγές του στρατηγού Taganda, πρωτοστάτησε στην ανταρσία του πρώην CNDP στην περιοχή Rutshuru τον Απρίλιο του 2012. Φρόντισε για την ασφάλεια των εξεγερμένων όταν απωθήθηκαν από το Masisi. Μεταξύ Μαΐου και Αυγούστου 2012, επέβλεπε τη στρατολόγηση και την εκπαίδευση περισσότερων από 150 παιδιών για την εξέγερση του M23, πυροβολώντας τα παιδιά που προσπάθησαν να δραπετεύσουν. Τον Ιούλιο του 2012 ταξίδεψε στις περιοχές Berunda και Degho για να κινήσει διαδικασίες επιστράτευσης και στρατολόγησης για το M23. Ο Kaina κατέφυγε στην Ουγκάντα το Νοέμβριο του 2013 και εξακολουθούσε να ζει εκεί στις αρχές του 2016.

5.   Jérôme KAKWAVU BUKANDE

[γνωστός και ως: α) Jérôme Kakwavu, β) Commandant Jérôme]

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Προήχθη σε στρατηγό των FARDC τον Δεκέμβριο του 2004. Από τον Ιούνιο του 2011 κρατείται στη φυλακή Makala της Κινσάσα. Στις 25 Μαρτίου 2011 ξεκίνησε η δίκη του Kakwavu στο Ανώτατο Στρατοδικείο της Κινσάσα, για εγκλήματα πολέμου. Τον Νοέμβριο του 2014, καταδικάστηκε από στρατιωτικό δικαστήριο της Λαϊκής Δημοκρατίας του Κονγκό σε δέκα έτη φυλάκισης για βιασμό, φόνο και βασανιστήρια. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776083

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Πρώην πρόεδρος του UCD/FAPC. Το FAPC ελέγχει παράνομους συνοριακούς σταθμούς μεταξύ Ουγκάντας και ΛΔΚ, σε μια ζωτική οδό διακίνησης όπλων. Ως πρόεδρος του FAPC άσκησε επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του FAPC, οι οποίες είχαν εμπλακεί σε εμπόριο όπλων και κατά συνέπεια σε παραβιάσεις του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα Παιδιά και τις Ένοπλες Συγκρούσεις, ευθύνεται για τη στρατολόγηση και τη χρησιμοποίηση παιδιών στο Ituri το 2002. Συγκαταλέγεται μεταξύ των πέντε ανώτατων αξιωματικών των FARDC που έχουν κατηγορηθεί για σοβαρά εγκλήματα σεξουαλικής βίας, τις υποθέσεις των οποίων επισήμανε στην κυβέρνηση της χώρας το Συμβούλιο Ασφαλείας κατά την επίσκεψή του το 2009. Προήχθη σε στρατηγό των FARDC τον Δεκέμβριο του 2004. Από τον Ιούνιο του 2011 κρατείται στη φυλακή Makala της Κινσάσα. Στις 25 Μαρτίου 2011 ξεκίνησε η δίκη του Kakwavu στο Ανώτατο Στρατοδικείο της Κινσάσα, για εγκλήματα πολέμου.

6.   Germain KATANGA

Ιθαγένεια: Λαϊκής Δημοκρατίας του Κονγκό.

Ημερομηνία γέννησης: 28 Απριλίου 1978.

Τόπος γέννησης: Mambasa, επαρχία Ituri, Λαϊκή Δημοκρατία του Κονγκό.

Διεύθυνση: Λαϊκή Δημοκρατία του Κονγκό (στη φυλακή).

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Προήχθη σε στρατηγό των FARDC τον Δεκέμβριο του 2004. Παραδόθηκε από την κυβέρνηση της ΛΔΚ στο Διεθνές Ποινικό Δικαστήριο στις 18 Οκτωβρίου 2007. Αρχικά καταδικάστηκε στις 23 Μαΐου 2014 από το Διεθνές Ποινικό Δικαστήριο σε 12ετή κάθειρξη για εγκλήματα πολέμου και εγκλήματα κατά της ανθρωπότητας. Το τμήμα προσφυγών του ΔΠΔ μείωσε την ποινή του και καθόρισε ο Κατάνγκα ότι θα εξέτιε την ποινή του έως τις 18 Ιανουαρίου 2016. Αν και κρατήθηκε στις Κάτω Χώρες κατά τη διάρκεια της δίκης του, ο Katanga μεταφέρθηκε σε φυλακή της ΛΔΚ τον Δεκέμβριο του 2015 και κατηγορήθηκε για άλλα εγκλήματα που είχε διαπράξει προηγουμένως στην περιοχή Ituri. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776116

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Germain Katanga διετέλεσε διοικητής του FRPI. Ενεχόταν σε μεταφορές όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003. Προήχθη σε στρατηγό των FARDC τον Δεκέμβριο του 2004. Παραδόθηκε από την κυβέρνηση της ΛΔΚ στο Διεθνές Ποινικό Δικαστήριο στις 18 Οκτωβρίου 2007. Αρχικά καταδικάστηκε στις 23 Μαΐου 2014 από το Διεθνές Ποινικό Δικαστήριο σε 12ετή κάθειρξη για εγκλήματα πολέμου και εγκλήματα κατά της ανθρωπότητας. Το τμήμα προσφυγών του ΔΠΔ μείωσε την ποινή του και καθόρισε ότι θα εξέτιε την ποινή του έως τις 18 Ιανουαρίου 2016. Αν και κρατήθηκε στις Κάτω Χώρες κατά τη διάρκεια της δίκης του, ο Katanga μεταφέρθηκε σε φυλακή της ΛΔΚ τον Δεκέμβριο του 2015 και κατηγορήθηκε για εγκλήματα που είχε διαπράξει προηγουμένως στην περιοχή Ituri.

7.   Thomas LUBANGA

Τόπος γέννησης: Ituri, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Διεύθυνση: Λαϊκή Δημοκρατία του Κονγκό (στη φυλακή).

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Συνελήφθη στην Κινσάσα τον Μάρτιο του 2005 για εμπλοκή του UPC/L σε καταπάτηση ανθρώπινων δικαιωμάτων. Μεταφέρθηκε στο ΔΠΔ στις 17 Μαρτίου 2006. Τον Μάρτιο του 2012, το ΔΠΔ του επέβαλε ποινή φυλάκισης 14 ετών. Την 1η Δεκεμβρίου 2014, οι δικαστές προσφυγών του ΔΠΔ διατήρησαν την καταδίκη και την ποινή του Lubanga. Μεταφέρθηκε σε φυλακές στη ΛΔΚ στις 19 Δεκεμβρίου 2015 για να εκτίσει την ποινή φυλακίσεως. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776117

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Thomas Lubanga υπήρξε πρόεδρος του UPC/L, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003. Συνελήφθη στην Κινσάσα τον Μάρτιο του 2005 για εμπλοκή του UPC/L σε καταπατήσεις και παραβιάσεις των ανθρωπίνων δικαιωμάτων και παραδόθηκε στο ΔΠΔ από τις αρχές της ΛΔΚ στις 17 Μαρτίου 2006. Καταδικάστηκε τον Μάρτιο του 2012 από το ΔΠΔ, το οποίο του επέβαλε ποινή φυλάκισης 14 ετών. Την 1η Δεκεμβρίου 2014, οι δικαστές προσφυγών του ΔΠΔ διατήρησαν την καταδίκη και την ποινή του. Μεταφέρθηκε σε φυλακές στη ΛΔΚ στις 19 Δεκεμβρίου 2015 για να εκτίσει την ποινή φυλακίσεως.

8.   Sultani MAKENGA

[γνωστός και ως: α) Makenga, Colonel Sultani, β) Makenga, Emmanuel Sultani]

Ημερομηνία γέννησης: 25 Δεκεμβρίου 1973.

Τόπος γέννησης: Rutshuru, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 12 Νοεμβρίου 2012.

Λοιπές πληροφορίες: Στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό. Στην Ουγκάντα στα τέλη του 2014. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272833

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Sultani Makenga είναι στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό (ΛΔΚ). Ως ηγέτης του M23 (επίσης γνωστού ως Επαναστατικός Κονγκολεζικός Στρατός), ο Sultani Makenga έχει διαπράξει και είναι υπεύθυνος για σοβαρές παραβιάσεις του διεθνούς δικαίου, συμπεριλαμβανομένης της στοχοποίησης γυναικών και παιδιών σε ένοπλες συγκρούσεις, η οποία συνίσταται, μεταξύ άλλων, σε φόνους και ακρωτηριασμούς, σεξουαλική βία, απαγωγές και αναγκαστική εκτόπιση. Επίσης, είναι υπεύθυνος για παραβιάσεις του διεθνούς δικαίου που αφορούν τη δράση του M23 κατά τη στρατολόγηση ή τη χρησιμοποίηση παιδιών σε ένοπλες συγκρούσεις στη ΛΔΚ. Υπό τις διαταγές του Sultani Makenga, το M23 έχει διαπράξει εκτεταμένες θηριωδίες εναντίον αμάχων στη ΛΔΚ. Σύμφωνα με μαρτυρίες και εκθέσεις, οι μαχητές που ενεργούν υπό τις διαταγές του Sultani Makenga έχουν διαπράξει βιασμούς σε όλη την περιοχή Rutshuru κατά γυναικών και παιδιών, εκ των οποίων ορισμένα ήταν μόλις 8 ετών, ως μέρος της στρατηγικής εδραίωσης του ελέγχου της περιοχής Rutshuru. Υπό τις διαταγές του Makenga, το M23 έχει διεξαγάγει εκτεταμένες εκστρατείες καταναγκαστικής στρατολόγησης παιδιών στη ΛΔΚ και την ευρύτερη περιοχή, καθώς και εκτελέσεις, ακρωτηριασμούς και τραυματισμούς πολλών παιδιών. Πολλά από τα παιδιά που στρατολογήθηκαν καταναγκαστικά ήταν κάτω των 15 ετών. Επίσης, έχουν υπάρξει αναφορές ότι ο Makenga προμηθεύεται οπλισμό και σχετικό υλικό κατά παράβαση των μέτρων που έχει λάβει η ΛΔΚ για την εφαρμογή του εμπάργκο όπλων, συμπεριλαμβανομένων των εγχώριων διατάξεων περί εισαγωγής και κατοχής οπλισμού και σχετικού υλικού. Η δράση του Makenga ως ηγέτη του M23 περιλαμβάνει σοβαρές παραβιάσεις του διεθνούς δικαίου και θηριωδίες κατά αμάχων στη ΛΔΚ, ενώ έχει επίσης επιδεινώσει τις συνθήκες έλλειψης ασφάλειας, εκτοπισμού και σύγκρουσης στην περιοχή. Στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό.

9.   Khawa Panga MANDRO

[γνωστός και ως: α) Kawa Panga, β) Kawa Panga Mandro, γ) Kawa Mandro, δ) Yves Andoul Karim, ε) Yves Khawa Panga Mandro, στ) Mandro Panga Kahwa, ζ) «Chief Kahwa», η) «Kawa»]

Ημερομηνία γέννησης: 20 Αυγούστου 1973.

Τόπος γέννησης: Bunia, Λαϊκή Δημοκρατία του Κονγκό.

Διεύθυνση: Ουγκάντα (τον Μάιο του 2016).

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Φυλακίστηκε στην πόλη Bunia τον Απρίλιο του 2005 για την υπονόμευση της ειρηνευτικής διαδικασίας του Ituri. Συνελήφθη από τις αρχές του Κονγκό τον Οκτώβριο του 2005, αθωώθηκε από το Εφετείο της Kisangani, στη συνέχεια μεταφέρθηκε στις δικαστικές αρχές της Κινσάσα με νέες κατηγορίες σχετικά με εγκλήματα κατά της ανθρωπότητας και εγκλήματα πολέμου, ανθρωποκτονίας, διακεκριμένης επίθεσης και βιαιοπραγίας. Τον Αύγουστο του 2014, στρατιωτικό δικαστήριο της ΛΔΚ στο Kisangani τον καταδίκασε για εγκλήματα πολέμου και εγκλήματα κατά της ανθρωπότητας και του επέβαλε ποινή εννεατούς φυλάκισης και τον υποχρέωσε να καταβάλει περίπου 85 000 δολάρια στα θύματά του. Εξέτισε την ποινή του και τον Μάιο του 2016 κατοικεί στην Ουγκάντα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272933

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Khawa Panga Mandro ήταν πρόεδρος του PUSIC, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2001 και 2002. Φυλακίστηκε στη Bunia τον Απρίλιο 2005 για την υπονόμευση της ειρηνευτικής διαδικασίας του Ituri. Συνελήφθη από τις αρχές του Κονγκό τον Οκτώβριο του 2005, αθωώθηκε από το Εφετείο της Kisangani, και στη συνέχεια μεταφέρθηκε στις δικαστικές αρχές της Κινσάσα με νέες κατηγορίες σχετικά με εγκλήματα κατά της ανθρωπότητας και εγκλήματα πολέμου, ανθρωποκτονίας, διακεκριμένης επίθεσης και βιαιοπραγίας. Τον Αύγουστο του 2014, στρατιωτικό δικαστήριο της ΛΔΚ στο Kisangani τον καταδίκασε για εγκλήματα πολέμου και εγκλήματα κατά της ανθρωπότητας και του επέβαλε ποινή εννεατούς φυλάκισης και τον υποχρέωσε να καταβάλει περίπου 85 000 δολάρια στα θύματά του. Εξέτισε την ποινή του και τον Μάιο του 2016 κατοικεί στην Ουγκάντα.

10.   Callixte MBARUSHIMANA

Χαρακτηρισμός: εκτελεστικός γραμματέας της FDLR.

Ημερομηνία γέννησης: 24 Ιουλίου 1963.

Τόπος γέννησης: Ndusu/Ruhengeri, Βόρεια Επαρχία, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Συνελήφθη στο Παρίσι στις 3 Οκτωβρίου 2010, βάσει εντάλματος του ΔΠΔ για εγκλήματα πολέμου και εγκλήματα κατά της ανθρωπότητας που διαπράχθηκαν από στρατεύματα της FDLR στις δύο επαρχίες του Kivu το 2009. Μεταφέρθηκε στη Χάγη στις 25 Ιανουαρίου 2011 και αφέθηκε ελεύθερος από το ΔΠΔ στα τέλη του 2011. Εξελέγη εκτελεστικός γραμματέας της FDLR στις 29 Νοεμβρίου 2014 για πενταετή περίοδο. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5224649

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Callixte Mbarushimana υπήρξε εκτελεστικός γραμματέας της FDLR και Αντιπρόεδρος του Γενικού Στρατιωτικού Επιτελείου της οργάνωσης μέχρι τη σύλληψή του. Ως πολιτικός/στρατιωτικός ηγέτης ξένης ένοπλης ομάδας στη Λαϊκή Δημοκρατία του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, σύμφωνα με το διατακτικό της απόφασης 1857 (2008) OP 4 (b) του Συμβουλίου Ασφαλείας του ΟΗΕ. Συνελήφθη στο Παρίσι στις 3 Οκτωβρίου 2010, βάσει εντάλματος του ΔΠΔ για εγκλήματα πολέμου και εγκλήματα κατά της ανθρωπότητας που διαπράχθηκαν από στρατεύματα της FDLR στις δύο επαρχίες του Kivu το 2009. Μεταφέρθηκε στη Χάγη στις 25 Ιανουαρίου 2011, αλλά αφέθηκε ελεύθερος στα τέλη του 2011. Επανεξελέγη εκτελεστικός γραμματέας της FDLR στις 29 Νοεμβρίου 2014 για πενταετή περίοδο.

11.   Iruta Douglas MPAMO

[γνωστός και ως: α) Doulas Iruta Mpamo, β) Mpano]

Διεύθυνση: Gisenyi, Ρουάντα (από τον Ιούνιο του 2011).

Ημερομηνία γέννησης: α) 28 Δεκεμβρίου 1965, β) 29 Δεκεμβρίου 1965.

Τόπος γέννησης: α) Bashali, Masisi, Λαϊκή Δημοκρατία του Κονγκό, β) Goma, Λαϊκή Δημοκρατία του Κονγκό, γ) Uvira, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Άγνωστης απασχόλησης μετά τη συντριβή δύο εκ των αεροσκαφών που διαχειριζόταν η εταιρεία Great Lakes Business Company (GLBC). Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272813

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ιδιοκτήτης/διοικητής της Compagnie Aérienne des Grands Lacs και της Great Lakes Business Company, τα αεροσκάφη των οποίων χρησιμοποιούνταν για την παροχή βοήθειας σε ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003). Ευθύνεται επίσης για την απόκρυψη πληροφοριών σχετικών με πτήσεις και φορτία, προφανώς για να καταστεί δυνατή η παραβίαση του εμπάργκο όπλων. Άγνωστης απασχόλησης μετά τη συντριβή δύο εκ των αεροσκαφών που διαχειριζόταν η εταιρεία Great Lakes Business Company (GLBC).

13.   Leodomir MUGARAGU

[γνωστός και ως: α) Manzi Leon, β) Leo Manzi]

Διεύθυνση: Στρατηγείο της FDLR στο δάσος Kikoma, Bogoyi, περιοχή Walikale, Βόρειο Kivu, Λαϊκή Δημοκρατία του Κονγκό (από τον Ιούνιο του 2011).

Ημερομηνία γέννησης: α) 1954, β) 1953.

Τόπος γέννησης: α) Kigali, Ρουάντα, β) Rushashi, Βόρεια Επαρχία, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Αρχηγός Επιτελείου της FDLR-FOCA, υπεύθυνος διοίκησης. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5270747

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Σύμφωνα με μη εμπιστευτικές πληροφορίες και επίσημες αναφορές, ο Leodomir Mugaragu είναι αρχηγός επιτελείου της οργάνωσης Forces Combattantes Abucunguzi/Combatant Force for the Liberation of Rwanda (FOCA), του ένοπλου βραχίονα της FDLR. Σύμφωνα με επίσημες αναφορές, ο Mugaragu είναι ανώτερος υπεύθυνος σχεδιασμού των στρατιωτικών επιχειρήσεων της FDLR στα ανατολικά εδάφη της Λαϊκής Δημοκρατίας του Κονγκό. Αρχηγός Επιτελείου της FDLR-FOCA, υπεύθυνος διοίκησης.

14.   Leopold MUJYAMBERE

[γνωστός και ως: α) Musenyeri, β) Achille, γ) Frere Petrus Ibrahim]

Χαρακτηρισμός: α) προσωπάρχης της FDLR-FOCA, β) προσωρινός αναπληρωτής διοικητής της FDLR-FOCA.

Διεύθυνση: Κινσάσα, Λαϊκή Δημοκρατία του Κονγκό (τον Ιούνιο του 2016).

Ημερομηνία γέννησης: α) 17 Μαρτίου 1962, β) περίπου το 1966.

Τόπος γέννησης: Kigali, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Ανέλαβε αναπληρωτής διοικητής της FDLR-FOCA το 2014. Συνελήφθη στη Goma της ΛΔΚ από τις υπηρεσίες ασφαλείας του Κονγκό στις αρχές Μαΐου 2016 και μεταφέρθηκε στην Κινσάσα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5224709

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Leopold Mujyambere ήταν διοικητής της δεύτερης μεραρχίας της FOCA, του ένοπλου βραχίονα της FDLR. Ως στρατιωτικός ηγέτης ξένης ένοπλης ομάδας της Λαϊκής Δημοκρατίας του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, κατά παράβαση της παραγράφου 4 στοιχείο β) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Σύμφωνα με στοιχεία που συγκέντρωσε η Ομάδα Εμπειρογνωμόνων της επιτροπής κυρώσεων του ΣΑΗΕ κατά της ΛΔΚ, τα οποία αναφέρονται λεπτομερώς στην έκθεσή της, της 13ης Φεβρουαρίου 2008, κορίτσια που ελευθερώθηκαν από την εξουσία της FDLR-FOCA είχαν προηγουμένως απαχθεί και κακοποιηθεί σεξουαλικά. Από τα μέσα του 2007, η FDLR-FOCA, η οποία προηγουμένως στρατολογούσε αγόρια στο τέλος της εφηβικής τους ηλικίας, στρατολογεί τώρα διά της βίας παιδιά από 10 ετών. Στη συνέχεια, τα μικρότερα χρησιμοποιούνται ως συνοδοί και τα μεγαλύτερα σε ηλικία παιδιά χρησιμοποιούνται ως στρατιώτες στην πρώτη γραμμή, κατά παράβαση της παραγράφου 4 στοιχεία δ) και ε) του διατακτικού της απόφασης 1857 (2008) του Συμβουλίου Ασφαλείας του ΟΗΕ.

Τον Ιούνιο του 2011, υπήρξε ο Διοικητής των FOCA του επιχειρησιακού τομέα του Νότιου Kivu, που τότε αποκαλείτο «Amazon». Εν συνεχεία προήχθη σε αρχηγό επιτελείου του FOCA, και στη συνέχεια διετέλεσε αναπληρωτής διοικητής το 2014. Συνελήφθη στη Goma της ΛΔΚ από τις υπηρεσίες ασφαλείας του Κονγκό στις αρχές Μαΐου 2016 και μεταφέρθηκε στην Κινσάσα.

15.   Jamil MUKULU

[γνωστός και ως: α) Steven Alirabaki, β) David Kyagulanyi, γ) Musezi Talengelanimiro, δ) Mzee Tutu, ε) Abdullah Junjuaka, στ) Alilabaki Kyagulanyi, ζ) Hussein Muhammad, η) Nicolas Luumu, θ) Professor Musharaf, ι) Talengelanimiro]

Χαρακτηρισμός: α) ηγέτης των Ενωμένων Δημοκρατικών Δυνάμεων (ADF) β) διοικητής των Ενωμένων Δημοκρατικών Δυνάμεων.

Διεύθυνση: εικάζεται ότι είναι φυλακισμένος στην Ουγκάντα (τον Σεπτέμβριο του 2016).

Ημερομηνία γέννησης: α) 1965, β) 1η Ιανουαρίου 1964.

Τόπος γέννησης: χωριό Ntoke, υπο-επαρχία Ntenjeru, περιφέρεια Kayunga, Ουγκάντα.

Ιθαγένεια: Ουγκάντας.

Ημερομηνία καταχώρισης στον κατάλογο του ΟΗΕ: 12 Οκτωβρίου 2011.

Λοιπές πληροφορίες: Συνελήφθη τον Απρίλιο του 2015 στην Τανζανία και εκδόθηκε στην Ουγκάντα τον Ιούλιο του 2015. Από τον Σεπτέμβριο του 2016, ο Mukulu εικάζεται ότι είναι υπό αστυνομική κράτηση εν αναμονή της δίκης του για εγκλήματα πολέμου και σοβαρές παραβιάσεις του δικαίου της σύμβασης της Γενεύης στο πλαίσιο της νομοθεσίας της Ουγκάντας. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5270670

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Σύμφωνα με δημόσιες πηγές και επίσημες αναφορές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΟΗΕ για τη ΛΔΚ, ο Jamil Mukulu είναι ο στρατιωτικός αρχηγός της ADF, ξένης ένοπλης ομάδας που δραστηριοποιείται στη ΛΔΚ, και εμποδίζει τον αφοπλισμό, τον επαναπατρισμό και την εθελοντική επανεγκατάσταση των μαχητών της ADF, όπως προβλέπεται από την παράγραφο 4 στοιχείο β) της απόφασης 1857 (2008). Η ομάδα εμπειρογνωμόνων της επιτροπής κυρώσεων του ΟΗΕ για τη ΛΔΚ ανέφερε ότι ο Jamil Mukulu παρέσχε υλική και ανθρώπινη στήριξη στην ADF, ένοπλη ομάδα που δρα στο έδαφος της ΛΔΚ. Σύμφωνα με διάφορες πηγές, περιλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΟΗΕ για τη ΛΔΚ, ο Jamil Mukulu έχει εξασφαλισμένη χρηματοδότηση, ασκούσε επιρροή στις πολιτικές της ADF και ανέλαβε άμεσες ευθύνες όσον αφορά τη διοίκηση και τον έλεγχο των δυνάμεων της ADF, ιδίως εποπτεύοντας τις επαφές με διεθνή τρομοκρατικά δίκτυα.

16.   Ignace MURWANASHYAKA

[γνωστός και ως: Dr. Ignace]

Τίτλος: Dr.

Χαρακτηρισμός: πρόεδρος της FDLR.

Διεύθυνση: Γερμανία (στη φυλακή).

Ημερομηνία γέννησης: 14 Μαΐου 1963.

Τόπος γέννησης: α) Butera, Ρουάντα, β) Ngoma, Butare, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Συνελήφθη από τις γερμανικές αρχές στις 17 Νοεμβρίου 2009, και κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας και για τη συνδρομή του σε εγκλήματα πολέμου. Καταδικάστηκε σε 13ετή κάθειρξη και τον Ιούνιο του 2016 εκτίει ποινή φυλάκισης στη Γερμανία. Επανεξελέγη πρόεδρος της FDLR στις 29 Νοεμβρίου 2014 για πενταετή περίοδο. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272382

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Ignace Murwanashyaka είναι ο πρόεδρος της FDLR, ασκεί επιρροή στις πολιτικές των δυνάμεων της FDLR, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Διατηρούσε τηλεφωνική επικοινωνία με τους επί τόπου στρατιωτικούς διοικητές της FDLR, (μεταξύ άλλων κατά τη σφαγή του Busurungi τον Μάιο του 2009)· έδινε στρατιωτικές διαταγές στην ανώτατη διοίκηση· συμμετείχε στον συντονισμό της μεταβίβασης όπλων και πυρομαχικών σε μονάδες της FDLR και στη διαβίβαση ειδικών οδηγιών χρήσης· και διαχειριζόταν μεγάλα χρηματικά ποσά προερχόμενα από την αθέμιτη πώληση φυσικών πόρων σε περιοχές υπό τον έλεγχο της FDLR. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, είχε την ευθύνη ως πρόεδρος και στρατιωτικός διοικητής της FDLR για τη στρατολόγηση και χρησιμοποίηση παιδιών από το FDLR στο Ανατολικό Κονγκό. Συνελήφθη από τις γερμανικές αρχές στις 17 Νοεμβρίου 2009, και κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας και για τη συνδρομή του σε εγκλήματα πολέμου. Καταδικάστηκε σε 13ετή κάθειρξη και τον Ιούνιο του 2016 εξέτιε ποινή φυλάκισης στη Γερμανία. Επανεξελέγη πρόεδρος της FDLR στις 29 Νοεμβρίου 2014 για μια πενταετία.

17.   Straton MUSONI

[γνωστός και ως: IO Musoni]

Χαρακτηρισμός: Πρώην αντιπρόεδρος της FDLR.

Ημερομηνία γέννησης: α) 6 Απριλίου 1961, β) 4 Ιουνίου 1961.

Τόπος γέννησης: Mugambazi, Kigali, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Συνελήφθη από τις γερμανικές αρχές στις 17 Νοεμβρίου 2009, κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας, και καταδικάστηκε σε 8ετή κάθειρξη. Ο Musoni αφέθηκε ελεύθερος από τη φυλακή αμέσως μετά τη δίκη, αφού είχε εκτίσει πάνω από 5 έτη της ποινής του. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272354

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Straton Musoni ήταν αντιπρόεδρος της FDLR, μιας ξένης ένοπλης ομάδας που δρα στη ΛΔΚ. Εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών που ανήκουν στις ομάδες αυτές, κατά παράβαση της απόφασης 1649 (2005). Συνελήφθη από τις γερμανικές αρχές στις 17 Νοεμβρίου 2009, κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας, και καταδικάστηκε σε 8ετή κάθειρξη. Αφέθηκε ελεύθερος από τη φυλακή αμέσως μετά τη δίκη, αφού είχε εκτίσει πάνω από 5 έτη της ποινής του.

18.   Jules MUTEBUTSI

[γνωστός και ως: α) Jules Mutebusi, β) Jules Mutebuzi, γ) Colonel Mutebutsi]

Ημερομηνία γέννησης: 1964.

Τόπος γέννησης: Minembwe, Νότιο Kivu, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Πρώην αναπληρωτής περιφερειακός στρατιωτικός διοικητής FARDC της 10ης στρατιωτικής περιφέρειας τον Απρίλιο του 2004, ο οποίος αποστρατεύθηκε λόγω απείθειας. Συνελήφθη από τις αρχές της Ρουάντας τον Δεκέμβριο του 2007 όταν προσπάθησε να περάσει τα σύνορα προς τη ΛΔΚ. Αναφέρεται ότι απεβίωσε στο Κιγκάλι στις 9 Μαΐου 2014. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272093

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Jules Mutebutsi ένωσε τις δυνάμεις του με άλλους αποστάτες του πρώην RCD-G για την κατάληψη της πόλης Bukavu με τη βία, τον Μάιο του 2004. Ενέχεται στην παραλαβή όπλων εκτός των δομών των FARDC και στον εφοδιασμό των ένοπλων και παραστρατιωτικών ομάδων που αναφέρονται στην παράγραφο 20 της απόφασης 1493 (2003) κατά παράβαση του εμπάργκο όπλων. Πρώην αναπληρωτής περιφερειακός στρατιωτικός διοικητής FARDC της 10ης στρατιωτικής περιφέρειας τον Απρίλιο του 2004, ο οποίος αποστρατεύθηκε λόγω απείθειας. Συνελήφθη από τις αρχές της Ρουάντας τον Δεκέμβριο του 2007 όταν προσπάθησε να περάσει τα σύνορα προς τη ΛΔΚ. Αναφέρεται ότι απεβίωσε στο Κιγκάλι στις 9 Μαΐου 2014.

19.   Baudoin NGARUYE WA MYAMURO

[γνωστός και ως: Colonel Baudoin Ngaruye]

Τίτλος: στρατιωτικός ηγέτης του κινήματος της 23ης Μαρτίου (M23).

Χαρακτηρισμός: ταξίαρχος.

Διεύθυνση: Rubavu/Mudende, Ρουάντα.

Ημερομηνία γέννησης: α) 1η Απριλίου 1978, β) 1978.

Τόπος γέννησης: α) Bibwe, Λαϊκή Δημοκρατία του Κονγκό, β) Lusamambo, περιοχή Lubero, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Αριθ. καταχώρισης στα εθνικά μητρώα: FARDC ID 1-78-09-44621-80.

Ημερομηνία καταχώρισης στον κατάλογο του ΟΗΕ: 30 Νοεμβρίου 2012.

Λοιπές πληροφορίες: Εισήλθε στη Δημοκρατία της Ρουάντας στις 16 Μαρτίου 2013. Στα τέλη του 2014, ζει στο στρατόπεδο Ngoma, στη Ρουάντα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5268954

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Τον Απρίλιο του 2012 ο Ngaruye ηγήθηκε της ανταρσίας του πρώην CNDP (Εθνικού Κογκρέσου για την Άμυνα του Λαού), το οποίο είναι γνωστό και ως Κίνημα της 23ης Μαρτίου (M23), υπό τις διαταγές του στρατηγού Ntaganda. Επί του παρόντος είναι ο τρίτος πιο υψηλόβαθμος στρατιωτικός διοικητής στο M23. Η ομάδα εμπειρογνωμόνων για τη ΛΔΚ τον έχει προτείνει στο παρελθόν προς υπαγωγή στον κατάλογο, το 2008 και το 2009. Έχει διαπράξει και είναι υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς δικαίου. Στρατολόγησε και εκπαίδευσε εκατοντάδες παιδιά κατά την περίοδο 2008-2009 και κατά τα τέλη του 2010 για το M23. Έχει διαπράξει φόνους, ακρωτηριασμούς και απαγωγές, συχνά με θύματα γυναίκες. Είναι υπεύθυνος για εκτελέσεις και βασανιστήρια λιποτακτών του M23. Το 2009, ως μέλος των FARDC, διέταξε την εξόντωση όλων των ανδρών στο χωριό Shalio της περιοχής Walikale. Προμήθευε επίσης όπλα, πυρομαχικά και μισθούς στις περιοχές Masisi και Walikale υπό τις άμεσες διαταγές του Ntaganda. Το 2010, οργάνωσε την αναγκαστική εκτόπιση πληθυσμών και την απαλλοτρίωση της περιοχής Lukopfu. Έχει εκτεταμένη συμμετοχή σε εγκληματικά δίκτυα εντός των FARDC, αποκομίζοντας κέρδη από το εμπόριο ορυκτών, γεγονός που προκάλεσε εντάσεις και βία με τον στρατηγό Innocent Zimurinda το 2011. Εισήλθε στη Δημοκρατία της Ρουάντας στο Gasizi/Rubavu στις 16.3.2013.

20.   Mathieu, Chui NGUDJOLO

[γνωστός και ως: Cui Ngudjolo]

Ιθαγένεια: Λαϊκής Δημοκρατίας του Κονγκό.

Διεύθυνση: Λαϊκή Δημοκρατία του Κονγκό.

Ημερομηνία γέννησης: 8 Οκτωβρίου 1970.

Τόπος γέννησης: Bunia, επαρχία Ituri, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Συνελήφθη από τη MONUC στην Bunia τον Οκτώβριο του 2003. Παραδόθηκε από την κυβέρνηση της ΛΔΚ στο Διεθνές Ποινικό Δικαστήριο στις 7 Φεβρουαρίου 2008. Αθωώθηκε από όλες τις κατηγορίες από το ΔΠΔ τον Δεκέμβριο του 2012, και η απόφαση αυτή επιβεβαιώθηκε από το τμήμα εφέσεων στις 27 Φεβρουαρίου 2015. Ο Ngudjolo υπέβαλε αίτηση χορήγησης ασύλου στις Κάτω Χώρες, η οποία όμως απορρίφθηκε. Απελάθηκε στη ΛΔΚ στις 11 Μαΐου 2015. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776118

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Mathieu Chui Ngudjolo υπήρξε αρχηγός του επιτελείου και πρώην αρχηγός επιτελείου του FRPI, ο οποίος ασκεί επιρροή στις πολιτικές και διατηρεί τη διοίκηση και τον έλεγχο των δραστηριοτήτων των δυνάμεων του FRPI, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003), και ο οποίος ενέχεται σε εμπόριο όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ήταν υπεύθυνος για τη στρατολόγηση και χρησιμοποίηση παιδιών κάτω των 15 ετών στο Ituri το 2006. Συνελήφθη από τη MONUC στην Bunia τον Οκτώβριο του 2003. Η κυβέρνηση της ΛΔΚ τον παρέδωσε εν συνεχεία στο Διεθνές Ποινικό Δικαστήριο στις 7 Φεβρουαρίου 2008. Αθωώθηκε από όλες τις κατηγορίες από το ΔΠΔ τον Δεκέμβριο του 2012 και η απόφαση αυτή επιβεβαιώθηκε από το τμήμα εφέσεων στις 27 Φεβρουαρίου 2015. Ο Ngudjolo υπέβαλε αίτηση χορήγησης ασύλου στις Κάτω Χώρες, η οποία όμως απορρίφθηκε. Απελάθηκε στη ΛΔΚ στις 11 Μαΐου 2015.

21.   Floribert Ngabu NJABU

[γνωστός και ως: α) Floribert Njabu Ngabu, β) Floribert Ndjabu, γ) Floribert Ngabu Ndjabu].

Ιθαγένεια: Λαϊκής Δημοκρατίας του Κονγκό, αριθ. διαβατηρίου OB 0243318.

Ημερομηνία γέννησης: 23 Μαΐου 1971.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Βρισκόταν σε κατ' οίκον περιορισμό στην Κινσάσα από τον Μάρτιο του 2005 για συμμετοχή του FNI σε περιπτώσεις καταπάτησης ανθρώπινων δικαιωμάτων. Μεταφέρθηκε στη Χάγη στις 27 Μαρτίου 2011 για να καταθέσει ως μάρτυρας στις δίκες των Germain Katanga και Mathieu Ngudjolo ενώπιον του ΔΠΔ. Υπέβαλε αίτηση χορήγησης ασύλου στις Κάτω Χώρες τον Μάιο του 2011. Τον Οκτώβριο του 2012, ολλανδικό δικαστήριο απέρριψε την αίτηση χορήγησης ασύλου. Τον Ιούλιο του 2014, απελάθηκε από τις Κάτω Χώρες στη ΛΔΚ, όπου τέθηκε υπό κράτηση. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776373

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Πρόεδρος του FNI, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Βρισκόταν σε κατ' οίκον περιορισμό στην Κινσάσα από τον Μάρτιο του 2005 για συμμετοχή του FNI σε περιπτώσεις καταπάτησης ανθρώπινων δικαιωμάτων. Μεταφέρθηκε στη Χάγη στις 27 Μαρτίου 2011 για να καταθέσει ως μάρτυρας στις δίκες των Germain Katanga και Mathieu Ngudjolo ενώπιον του ΔΠΔ. Υπέβαλε αίτηση χορήγησης ασύλου στις Κάτω Χώρες τον Μάιο του 2011. Τον Οκτώβριο του 2012, ολλανδικό δικαστήριο απέρριψε την αίτηση χορήγησης ασύλου· έχει ασκηθεί προσφυγή κατά της απόφασης.

22.   Laurent NKUNDA

[γνωστός και ως: α) Nkunda Mihigo Laurent, β) Laurent Nkunda Bwatare, γ) Laurent Nkundabatware, δ) Laurent Nkunda Mahoro Batware, ε) Laurent Nkunda Batware, στ) Chairman, ζ) General Nkunda, η) Papa Six]

Ημερομηνία γέννησης: α) 6 Φεβρουαρίου 1967, β) 2 Φεβρουαρίου 1967.

Τόπος γέννησης: Rutshuru, Βόρειο Kivu, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Πρώην στρατηγός του RCD-G. Ιδρυτής του National Congress for the People's Defense, το 2006· ανώτερος αξιωματούχος του Rally for Congolese Democracy-Goma (RCD-G) μεταξύ 1998 — 2006· αξιωματικός του Rwandan Patriotic Front (RPF) μεταξύ 1992-1998. Ο Laurent Nkunda συνελήφθη στη Ρουάντα από τις αρχές της χώρας τον Ιανουάριο του 2009 και εν συνεχεία αντικαταστάθηκε ως διοικητής του CNDP. Έκτοτε ζει στο Kigali της Ρουάντας, υπό κατ' οίκον περιορισμό. Η αίτηση της κυβέρνησης της ΛΔΚ για την έκδοση του Nkunda για εγκλήματα που διεπράχθησαν στην ανατολική ΛΔΚ απορρίφθηκε από τη Ρουάντα. Το 2010, η προσφυγή του Nkunda για παράνομη κράτηση απορρίφθηκε από το δικαστήριο του Gisenyi, το οποίο έκρινε ότι το θέμα πρέπει να εξετασθεί από στρατοδικείο. Οι δικηγόροι του Nkunda άσκησαν έφεση ενώπιον του Στρατοδικείου της Ρουάντας. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5270703

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ένωσε τις δυνάμεις του με άλλους αποστάτες του πρώην RCD-G για την κατάληψη της πόλης Bukavu διά της βίας τον Μάιο του 2004. Παρέλαβε όπλα εκτός FARDC κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα Παιδιά και τις Ένοπλες Συγκρούσεις, ήταν υπεύθυνος για 264 υποθέσεις στρατολόγησης και χρησιμοποίησης παιδιών από στρατεύματα υπό τις διαταγές του στο Bόρειο Kivu από το 2002 έως το 2009. Πρώην στρατηγός του RCD-G. Ιδρυτής του National Congress for the People's Defense, το 2006· ανώτερος αξιωματούχος του Rally for Congolese Democracy-Goma (RCD-G) μεταξύ 1998 — 2006· αξιωματικός του Rwandan Patriotic Front (RPF) μεταξύ 1992-1998. Ο Laurent Nkunda συνελήφθη στη Ρουάντα από τις αρχές της χώρας τον Ιανουάριο του 2009 και εν συνεχεία αντικαταστάθηκε ως διοικητής του CNDP. Έκτοτε ζει στο Kigali της Ρουάντας, υπό κατ' οίκον περιορισμό. Η αίτηση της κυβέρνησης της ΛΔΚ για την έκδοση του Nkunda για εγκλήματα που διεπράχθησαν στην ανατολική ΛΔΚ απορρίφθηκε από τη Ρουάντα. Το 2010, η προσφυγή του Nkunda για παράνομη κράτηση απορρίφθηκε από το δικαστήριο του Gisenyi, το οποίο έκρινε ότι το θέμα πρέπει να εξετασθεί από στρατοδικείο. Οι δικηγόροι του Nkunda κίνησαν διαδικασία ενώπιον του Στρατοδικείου της Ρουάντας. Εξακολουθεί να ασκεί κάποιον έλεγχο επί ορισμένων τμημάτων του CNDP.

23.   Felicien NSANZUBUKIRE

[γνωστός και ως: Fred Irakeza]

Χαρακτηρισμός: α) τομεάρχης της FDLR-FOCA, β) συνταγματάρχης της FDLR-FOCA.

Διεύθυνση: επαρχία Nότιου Kivu, Λαϊκή Δημοκρατία του Κονγκό (από τον Ιούνιο του 2016).

Ημερομηνία γέννησης: 1967.

Τόπος γέννησης: α) Murama, Kigali, Ρουάντα, β) Rubungo, Kigali, Ρουάντα, γ) Kinyinya, Kigali, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5269078

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Felicien Nsanzubukire επόπτευε και συντόνιζε τη διακίνηση πυρομαχικών και όπλων τουλάχιστον από τον Νοέμβριο του 2008 ως τον Απρίλιο του 2009 από την Ενωμένη Δημοκρατία της Τανζανίας μέσω της Λίμνης Τανγκανίκα προς μονάδες της FDLR εγκατεστημένες στις περιοχές Uvira και Fizi του Nότιου Kivu. Από τον Ιανουάριο του 2016, ο Nsanzubukire υπήρξε διοικητής υποτομέα της FDLR FOCA στην επαρχία του Νότιου Kivu και είχε τον βαθμό του συνταγματάρχη.

24.   Pacifique NTAWUNGUKA

[γνωστός και ως: α) Pacifique Ntawungula, β) Colonel Omega, γ) Nzeri, δ) Israel]

Χαρακτηρισμός: α) τομεάρχης του «SONOKI» της FDLR-FOCA, β) υποστράτηγος της FDLR-FOCA.

Διεύθυνση: περιοχή Rutshuru, Βόρειο Kivu, Λαϊκή Δημοκρατία του Κονγκό (από τον Ιούνιο του 2016).

Ημερομηνία γέννησης: α) 1η Ιανουαρίου 1964, β) περίπου το 1964.

Τόπος γέννησης: Gaseke, επαρχία Gisenyi, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Έλαβε στρατιωτική εκπαίδευση στην Αίγυπτο. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5269021

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Pacifique Ntawunguka ήταν διοικητής της πρώτης μεραρχίας της FOCA, του ένοπλου βραχίονα του FDLR. Ως στρατιωτικός ηγέτης ξένης ένοπλης ομάδας της Λαϊκής Δημοκρατίας του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, κατά παράβαση της παραγράφου 4 στοιχείο β) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Σύμφωνα με στοιχεία που συγκέντρωσε η Ομάδα Εμπειρογνωμόνων της επιτροπής κυρώσεων του ΣΑΗΕ κατά της ΛΔΚ, τα οποία αναφέρονται λεπτομερώς στην έκθεσή της, της 13ης Φεβρουαρίου 2008, κορίτσια που ελευθερώθηκαν από την εξουσία της FDLR-FOCA είχαν προηγουμένως απαχθεί και κακοποιηθεί σεξουαλικά. Από τα μέσα του 2007, η FDLR-FOCA, η οποία προηγουμένως στρατολογούσε αγόρια στο τέλος της εφηβικής τους ηλικίας, στρατολογεί τώρα διά της βίας παιδιά από 10 ετών. Στη συνέχεια, τα μικρότερα χρησιμοποιούνται ως συνοδοί και τα μεγαλύτερα σε ηλικία παιδιά χρησιμοποιούνται ως στρατιώτες στην πρώτη γραμμή, κατά παράβαση της παραγράφου 4 στοιχεία δ) και ε) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Έλαβε στρατιωτική εκπαίδευση στην Αίγυπτο.

Από τα μέσα του 2016, ο Ntawunguka ήταν τομεάρχης στο «SONOKI» της FDLR-FOCA, στο Βόρειο Kivu.

25.   James NYAKUNI

Ιθαγένεια: Ουγκάντας.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776374

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Εμπορικός συνεταιρισμός με τον Jerome Kakwavu, ιδίως για λαθρεμπόριο διαμέσου των συνόρων ΛΔΚ/Ουγκάντας, επίσης δε υποψίες για λαθρεμπόριο όπλων και στρατιωτικού υλικού με φορτηγά στα οποία δεν γίνονται έλεγχοι. Παραβίαση του εμπάργκο όπλων και εφοδιασμός των ενόπλων και παραστρατιωτικών ομάδων που αναφέρονται στην παράγραφο 20 της απόφασης 1493 (2003), συμπεριλαμβανομένης της οικονομικής βοήθειας που τους επιτρέπει να εκτελούν στρατιωτικές επιχειρήσεις.

26.   Stanislas NZEYIMANA

[γνωστός και ως: α) Deogratias Bigaruka Izabayo, β) Izabayo Deo, γ) Jules Mateso Mlamba, δ) Bigaruka, ε) Bigurura]

Χαρακτηρισμός: πρώην αναπληρωτής διοικητής της FDLR-FOCA.

Ημερομηνία γέννησης: α) 1η Ιανουαρίου 1966, β) 28 Αυγούστου 1966, γ) περίπου το 1967.

Τόπος γέννησης: Mugusa, Butare, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Εξαφανίστηκε ενώ βρισκόταν στην Τανζανία στις αρχές του 2013. Τον Ιούνιο του 2016 εξακολουθεί να αγνοείται η τύχη του. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275373

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Stanislas Nzeyimana ήταν αναπληρωτής διοικητής της FOCA, του ένοπλου βραχίονα της FDLR. Ως στρατιωτικός ηγέτης ξένης ένοπλης ομάδας της Λαϊκής Δημοκρατίας του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, κατά παράβαση της παραγράφου 4 στοιχείο β) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Σύμφωνα με στοιχεία που συγκέντρωσε η Ομάδα Εμπειρογνωμόνων της επιτροπής κυρώσεων του ΣΑΗΕ κατά της ΛΔΚ, τα οποία αναφέρονται λεπτομερώς στην έκθεσή της, της 13ης Φεβρουαρίου 2008, κορίτσια που ελευθερώθηκαν από την εξουσία της FDLR-FOCA είχαν προηγουμένως απαχθεί και κακοποιηθεί σεξουαλικά. Από τα μέσα του 2007, η FDLR-FOCA, η οποία προηγουμένως στρατολογούσε αγόρια στο τέλος της εφηβικής τους ηλικίας, στρατολογεί τώρα διά της βίας παιδιά από 10 ετών. Στη συνέχεια, τα μικρότερα χρησιμοποιούνται ως συνοδοί και τα μεγαλύτερα σε ηλικία παιδιά χρησιμοποιούνται ως στρατιώτες στην πρώτη γραμμή, κατά παράβαση της παραγράφου 4 στοιχεία δ) και ε) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Ο Nzeyimana εξαφανίστηκε στην Τανζανία στις αρχές του 2013 και η τύχη του εξακολουθεί να αγνοείται τον Ιούνιο του 2016.

27.   Dieudonné OZIA MAZIO

[γνωστός και ως: α) Ozia Mazio, β) Omari, γ) Mr Omari]

Ημερομηνία γέννησης: 6 Ιουνίου 1949.

Τόπος γέννησης: Ariwara, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Ενώ ήταν πρόεδρος της Fédération des entreprises congolaises (FEC) στην περιοχή Aru, ο Dieudonné OZIA MAZIO πιστεύεται ότι απεβίωσε στην Ariwara στις 23 Σεπτεμβρίου 2008 Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275495.

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Χρηματοοικονομικοί σχεδιασμοί με τον Jerome Kakwavu και το FAPC και λαθρεμπόριο όπλων διαμέσου των συνόρων ΛΔΚ/Ουγκάντας, που επιτρέπουν τη διάθεση εφοδίων και μετρητών στον Jerome Kakwavu και τα στρατεύματά του. Παραβίαση του εμπάργκο όπλων και εφοδιασμός των ενόπλων και παραστρατιωτικών ομάδων που αναφέρονται στην παράγραφο 20 της απόφασης 1493 (2003). Ενώ ήταν πρόεδρος της Fédération des entreprises congolaises (FEC) στην περιοχή Aru, ο Dieudonné OZIA MAZIO πιστεύεται ότι απεβίωσε στην Ariwara στις 23 Σεπτεμβρίου 2008.

28.   Jean-Marie Lugerero RUNIGA

[γνωστός και ως: Jean-Marie Rugerero)

Χαρακτηρισμός: πρόεδρος του M23.

Διεύθυνση: Rubavu/Mudende, Ρουάντα.

Ημερομηνία γέννησης: α) περίπου το 1960, β) 9 Σεπτεμβρίου 1966.

Τόπος γέννησης: Bukavu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Λοιπές πληροφορίες: Εισήλθε στη Δημοκρατία της Ρουάντας στις 16 Μαρτίου 2013. Το 2016 κατοικεί στη Ρουάντα. Συμμετείχε στη δημιουργία ενός νέου πολιτικού κόμματος του Κονγκό, τον Ιούνιο του 2016, της Alliance pour le Salut du Peuple (ASP). Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5274633

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ένα έγγραφο με ημερομηνία 9 Ιουλίου 2012 και υπογεγραμμένο από τον ηγέτη του Μ23 Sultani Makenga ορίζει τον Runiga συντονιστή της πολιτικής πτέρυγας του Μ23. Σύμφωνα με το έγγραφο, ο διορισμός του Runiga έγινε με σκοπό την ενίσχυση της προβολής των θέσεων του Μ23. Αναρτήσεις στον ιστότοπο της ομάδας χαρακτηρίζουν τον Runiga «πρόεδρο» του Μ23. Ο ηγετικός του ρόλος επιβεβαιώνεται από την έκθεση της ομάδας εμπειρογνωμόνων του Νοεμβρίου του 2012, στην οποία ο Runiga χαρακτηρίζεται ως ο «ηγέτης του Μ23».

Σύμφωνα με την τελική έκθεση της ομάδας των εμπειρογνωμόνων της 15ης Νοεμβρίου 2012, ο Runiga ηγήθηκε αντιπροσωπείας που ταξίδεψε στην Kampala της Ουγκάντας στις 29 Ιουλίου 2012 και ολοκλήρωσε τη σύνταξη της ατζέντας 21 σημείων του κινήματος Μ23 ενόψει των αναμενόμενων διαπραγματεύσεων στο πλαίσιο της Διεθνούς διάσκεψης για την Περιοχή των Μεγάλων Λιμνών. Σύμφωνα με άρθρο του BBC της 23ης Νοεμβρίου 2012, το Μ23 συγκροτήθηκε όταν πρώην μέλη του Εθνικού Κογκρέσου για την υπεράσπιση του Λαού (CNDP) που είχαν ενταχθεί στις FARDC άρχισαν να διαμαρτύρονται για τις δυσμενείς συνθήκες, τις ανεπαρκείς αποδοχές και την ελλιπή εφαρμογή της ειρηνευτικής συμφωνίας της 23ης Μαρτίου 2009 μεταξύ του CNDP και της ΛΔΚ που οδήγησε στην ενσωμάτωση του CNDP στις FARDC. Το Μ23 έχει εμπλακεί ενεργά σε στρατιωτικές επιχειρήσεις με σκοπό να αποκτήσει τον έλεγχο των ανατολικών εδαφών της ΛΔΚ, σύμφωνα με την έκθεση που εξέδωσε η IPIS τον Νοέμβριο του 2012. Το Μ23 και οι FARDC έδωσαν μάχες για τον έλεγχο διαφόρων πόλεων και χωριών στην ανατολική ΛΔΚ στις 24 και 25 Ιουλίου 2012. Το Μ23 επιτέθηκε στις FARDC στο Rumangabo στις 26 Ιουλίου 2012. Το Μ23 εξεδίωξε τις FARDC από την Kibumba στις 17 Νοεμβρίου 2012· και το M23 απέκτησε τον έλεγχο της Goma στις 20 Νοεμβρίου 2012. Σύμφωνα με την έκθεση της Ομάδας Εμπειρογνωμόνων του Νοεμβρίου 2012, αρκετοί πρώην μαχητές του Μ23 υποστηρίζουν ότι οι ηγέτες του Μ23 εκτέλεσαν με συνοπτικές διαδικασίες δεκάδες παιδιά που επιχείρησαν να δραπετεύσουν αφού στρατολογήθηκαν ως παιδιά-μαχητές του Μ23. Σύμφωνα με έκθεση που δημοσίευσε το Παρατηρητήριο Ανθρωπίνων Δικαιωμάτων (HRW) στις 11 Σεπτεμβρίου 2012, ένας δεκαοκτάχρονος άνδρας από τη Ρουάντα, ο οποίος δραπέτευσε αφού είχε στρατολογηθεί με τη βία στη Ρουάντα, κατέθεσε στο HRW ότι υπήρξε μάρτυρας της εκτέλεσης ενός δεκαεξάχρονου αγοριού από τη μονάδα του Μ23 στην οποία ανήκε, το οποίο είχε προσπαθήσει να δραπετεύσει τον Ιούνιο. Το αγόρι συνελήφθη και δολοφονήθηκε διά ξυλοδαρμού από μαχητές του Μ23 μπροστά σε άλλους στρατολογηθέντες. Ένας από τους διοικητές του Μ23 που διέταξε τη δολοφονία φέρεται να είπε, αιτιολογώντας τη δολοφονία του αγοριού, στους υπόλοιπους στρατολογηθέντες ότι [το αγόρι] «ήθελε να μας εγκαταλείψει». Επίσης, η έκθεση σημειώνει ότι, σύμφωνα με καταθέσεις μαρτύρων, τουλάχιστον 33 νέοι στρατολογηθέντες και άλλοι μαχητές του Μ23 εκτελέστηκαν με συνοπτικές διαδικασίες, όταν προσπάθησαν να διαφύγουν. Ορισμένοι δέθηκαν και πυροβολήθηκαν μπροστά σε άλλους στρατολογηθέντες για παραδειγματισμό. Ένας νέος στρατολογηθείς είπε στην HRW «όταν ήμασταν στο Μ23 μας έλεγαν ότι [είχαμε την επιλογή] είτε να μείνουμε μαζί τους είτε να πεθάνουμε. Πολλοί προσπάθησαν να δραπετεύσουν. Ορισμένοι συνελήφθησαν και αμέσως εκτελέστηκαν.»

Εισήλθε στη Δημοκρατία της Ρουάντας στο Gasizi/Rubavu στις 16 Μαρτίου 2013. Στα μέσα του 2016 ο Runiga κατοικεί στη Ρουάντα. Τον Ιούνιο του 2016, συμμετείχε στη δημιουργία του νέου πολιτικού κόμματος του Κονγκό, της Alliance pour le Salut du Peuple (ASP).

29.   Ntabo Ntaberi SHEKA

Χαρακτηρισμός: γενικός διοικητής, οργάνωση Nduma Defence of Congo, ομάδα Mayi Mayi Sheka.

Ημερομηνία γέννησης: 4 Απριλίου 1976.

Τόπος γέννησης: περιοχή Walikalele, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 28 Νοεμβρίου 2011.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275453

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κονγκολέζικης ένοπλης ομάδας που εμποδίζει τον αφοπλισμό, την αποστράτευση και την επανένταξη των μαχητών. Η Mayi Mayi Sheka είναι παραστρατιωτική ομάδα με έδρα το Κονγκό που δρα από βάσεις στην περιοχή Walikale στην ανατολική ΛΔΚ. Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από ντόπιους. Ο Ntabo Ntaberi Sheka έχει επίσης διαπράξει σοβαρές παραβιάσεις του διεθνούς δικαίου που στρέφονται κατά παιδιών. Ο Ntabo Ntaberi Sheka σχεδίασε και οργάνωσε σειρά επιθέσεων στην περιοχή Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που κατηγορείται ότι συνεργάσθηκε με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, παιδιά βιάσθηκαν και απήχθησαν, υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Επίσης, η παραστρατιωτική ομάδα Mayi Mayi Sheka στρατολογεί διά της βίας αγόρια και έχει στις τάξεις της παιδιά από δίκτυα στρατολόγησης.

30.   Bosco TAGANDA

[γνωστός και ως: α) Bosco Ntaganda, β) Bosco Ntagenda, γ) Στρατηγός Taganda, δ) Lydia, ε) Terminator, στ) Tango Romeo (κωδικός κλήσης), ζ) Romeo (κωδικός κλήσης), η) Ταγματάρχης]

Διεύθυνση: Χάγη, Κάτω Χώρες (από τον Ιούνιο του 2016).

Ημερομηνία γέννησης: μεταξύ 1973 και 1974.

Τόπος γέννησης: Bigogwe, Ρουάντα.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Γεννημένος στη Ρουάντα, μετακόμισε στη Nyamitaba, στην περιοχή Masisi, στο Βόρειο Kivu, όταν ήταν παιδί. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Πρώην αρχηγός επιτελείου του CNDP, έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στο Βόρειο και Νότιο Kivu. Εισήλθε στη Ρουάντα τον Μάρτιο του 2013 και παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου. Ακολούθησε η μεταγωγή του στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του· η δίκη άρχισε τον Σεπτέμβριο του 2015. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5274913

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Bosco Taganda υπήρξε στρατιωτικός Διοικητής του UPC/L, ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του UPC/L, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Διορίστηκε στρατηγός στους κόλπους των FARDC τον Δεκέμβριο του 2004, αρνήθηκε όμως να δεχθεί την προαγωγή αυτή και έτσι έμεινε εκτός FARDC. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003, άμεσα ή/και ως υπεύθυνος διοικητής για 155 περιπτώσεις στρατολόγησης και χρησιμοποίησης παιδιών στο Βόρειο Kivu μεταξύ 2002 και 2009. Ως Αρχηγός Επιτελείου του CNDP, ευθύνεται και αμέσως και ως υπεύθυνος διοικητής για τη σφαγή της Kiwanja (Νοέμβριος του 2008).

Γεννημένος στη Ρουάντα, μετακόμισε στη Nyamitaba, στην περιοχή Masisi, στην επαρχία του Βόρειου Kivu, όταν ήταν παιδί. Τον Ιούνιο του 2011 διέμενε στο Goma και ήταν ιδιοκτήτης μεγάλων αγροκτημάτων στο Ngungu, στην περιοχή Masisi στο Βόρειο Kivu. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Υπήρξε πρώην αρχηγός επιτελείου του CNDP και εν συνεχεία έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, υπήρξε de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στις επαρχίες του Βόρειου και Νότιου Kivu. Εισήλθε στη Ρουάντα τον Μάρτιο του 2013, παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου και στη συνέχεια μεταφέρθηκε στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του. Η δίκη άρχισε τον Σεπτέμβριο του 2015.

31.   Innocent ZIMURINDA

[γνωστός και ως: Zimulinda]

Χαρακτηρισμός: α) διοικητής ταξιαρχίας του M23, βαθμός: συνταγματάρχης, β) συνταγματάρχης στις FARDC.

Διεύθυνση: Rubavu, Mudende.

Ημερομηνία γέννησης: α) 1η Σεπτεμβρίου 1972, β) περίπου το 1975, γ) 16 Μαρτίου 1972.

Τόπος γέννησης: α) Ngungu, περιοχή Masisi, Βόρειο Kivu, Λαϊκή Δημοκρατία του Κονγκό, β) Masisi, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Προσχώρησε στις FARDC το 2009 ως αντισυνταγματάρχης, διοικητής ταξιαρχίας στην επιχείρηση Kimia II των FARDC, με βάση στην περιοχή Ngungu. Τον Ιούλιο του 2009, ο Zimurinda προήχθη σε συνταγματάρχη και έγινε τομεακός διοικητής των FARDC στο Ngungu και εν συνεχεία στο Kitchanga στις επιχειρήσεις Kimia II και Amani Leo των FARDC. Ενώ ο Zimurinda δεν εμφανιζόταν στο προεδρικό διάταγμα της 31ης Δεκεμβρίου 2010 της ΛΔΚ για τον διορισμό ανώτατων αξιωματούχων των FARDC, ο Zimurinda διατήρησε de facto τη διοικητική του θέση στον 22ο τομέα των FARDC στο Kitchanga και φέρει τον νέο βαθμό των FARDC και την αντίστοιχη στολή. Τον Δεκέμβριο του 2010, καταγγέλθηκαν σε εκθέσεις που βασίζονται σε δημόσια προσιτές πηγές δραστηριότητες στρατολόγησης που διεξήχθησαν από άτομα υπό τις διαταγές του Zimurinda. Εισήλθε στη Δημοκρατία της Ρουάντας στις 16 Μαρτίου 2013. Από τα τέλη του 2014 κατοικεί στο στρατόπεδο Ngoma στη Ρουάντα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275315

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Σύμφωνα με πολλές πηγές, ο αντισυνταγματάρχης Innocent Zimurinda, υπό την ιδιότητά του ως ένας από τους διοικητές της 231ης Ταξιαρχίας των FARDC, έδωσε διαταγές που οδήγησαν στη σφαγή 100 και πλέον ρουαντέζων προσφύγων, κυρίως γυναικόπαιδων, κατά τη διάρκεια στρατιωτικής επιχείρησης στην περιοχή Shalio τον Απρίλιο του 2009. Σύμφωνα με αναφορές της ομάδας εμπειρογνωμόνων της Επιτροπής Κυρώσεων του ΣΑΗΕ, ο αντισυνταγματάρχης Innocent Zimurinda εθεάθη από αυτόπτες μάρτυρες να αρνείται να αφήσει ελεύθερα τρία παιδιά που τελούσαν υπό τις διαταγές του στο Kalehe στις 29 Αυγούστου 2009. Σύμφωνα με πολλές πηγές, ο αν/χης Innocent Zimurinda, προτού ενταχθεί στις FARDC το CNDP, συμμετέσχε σε μια επιχείρηση του CNDP τον Νοέμβριο του 2008 που οδήγησε στη σφαγή 89 αμάχων, μεταξύ των οποίων και γυναικόπαιδα, στην περιοχή Kiwanja.

Τον Μάρτιο του 2010, 51 ομάδες υπεράσπισης των ανθρώπινων δικαιωμάτων που δραστηριοποιούνταν στην ανατολική ΛΔΚ ισχυρίστηκαν ότι ο Zimurinda ευθύνεται για πολλές καταπατήσεις ανθρώπινων δικαιωμάτων και συγκεκριμένα για τον φόνο πολλών αμάχων, μεταξύ των οποίων και γυναικόπαιδα, μεταξύ Φεβρουαρίου 2007 και Αυγούστου 2007. Στην ίδια καταγγελία, ο αντισυνταγματάρχης Innocent Zimurinda κατηγορείται ως υπεύθυνος για τον βιασμό μεγάλου αριθμού γυναικών και κοριτσιών. Σύμφωνα με δήλωση του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, με ημερομηνία 21 Μαΐου 2010, ο Innocent Zimurinda ενέχεται στην αυθαίρετη εκτέλεση παιδιών στρατιωτών, μεταξύ άλλων κατά την επιχείρηση Kimia II. Σύμφωνα με την ίδια δήλωση, αρνήθηκε να επιτρέψει στην Αποστολή του ΟΗΕ στη ΛΔΚ (MONUC) να ελέγξει αν υπάρχουν ανήλικοι στα στρατεύματά του. Σύμφωνα με την Ομάδα Εμπειρογνωμόνων της επιτροπής του ΣΑΗΕ για κυρώσεις κατά της ΛΔΚ, ο αντισυνταγματάρχης Innocent Zimurinda ευθύνεται άμεσα και ως διοικητής για τη στρατολόγηση και διατήρηση παιδιών στα στρατεύματα υπό τη διοίκησή του. Προσχώρησε στις FARDC το 2009 ως αντισυνταγματάρχης, διοικητής ταξιαρχίας στην επιχείρηση Kimia II των FARDC, με βάση στην περιοχή Ngungu. Τον Ιούλιο του 2009, ο Zimurinda προήχθη σε συνταγματάρχη και έγινε τομεακός διοικητής των FARDC στο Ngungu και εν συνεχεία στο Kitchanga στις επιχειρήσεις Kimia II και Amani Leo των FARDC. Ενώ ο Zimurinda δεν εμφανιζόταν στο προεδρικό διάταγμα της 31ης Δεκεμβρίου 2010 της ΛΔΚ για τον διορισμό ανώτατων αξιωματούχων των FARDC, ο Zimurinda διατήρησε de facto τη διοικητική του θέση στον 22ο τομέα των FARDC στο Kitchanga και φέρει τον νέο βαθμό των FARDC και την αντίστοιχη στολή. Παραμένει πιστός στον Bosco Ntaganda. Τον Δεκέμβριο του 2010, καταγγέλθηκαν σε εκθέσεις που βασίζονται σε δημόσια προσιτές πηγές δραστηριότητες στρατολόγησης που διεξήχθησαν από άτομα υπό τις διαταγές του Zimurinda. Εισήλθε στη Δημοκρατία της Ρουάντας στο Gasizi/Rubavu στις 16 Μαρτίου 2013.

β)   Κατάλογος των οντοτήτων που αναφέρονται στα άρθρα 2 και 2α.

1.   ADF (ALLIED DEMOCRATIC FORCES)

[γνωστή και ως: α) Forces Democratiques Alliees-Armee Nationale de Liberation de l'Ouganda, β) ADF/NALU γ) NALU]

Διεύθυνση: επαρχία Βόρειου Kivu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 30 Ιουνίου 2014.

Λοιπές πληροφορίες: Ιδρυτής και ηγέτης της οντότητας ADF, ο Jamil Mukulu, συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Τον Ιούνιο του 2016, ο Mukulu εικάζεται ότι είναι υπό αστυνομική κράτηση εν αναμονή της δίκης του. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5864623

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Οι Συμμαχικές Δημοκρατικές Δυνάμεις (ADF) συστάθηκαν το 1995 και έχουν ως βάση την ορεινή συνοριακή περιοχή ΛΔΚ-Ουγκάντας. Σύμφωνα με την τελική έκθεση που εξέδωσε η ομάδα εμπειρογνωμόνων του ΟΗΕ για τη Λαϊκή Δημοκρατία του Κονγκό το 2013 και η οποία επικαλείται αξιωματούχους από την Ουγκάντα και πηγές του ΟΗΕ, το 2013 η ADF αριθμούσε 1 200 έως 1 500 ένοπλους μαχητές ανεπτυγμένους στο βορειονανατολικό τμήμα της περιοχής Beni της επαρχίας του Βόρειου Kivu, κοντά στα σύνορα με την Ουγκάντα. Οι ίδιες πηγές εκτιμούν ότι η ADF αριθμεί συνολικά από 1 600 έως 2 500 μέλη (συμπεριλαμβανομένων γυναικών και παιδιών). Λόγω των επιθετικών στρατιωτικών επιχειρήσεων των FARDC και της αποστολής σταθεροποίησης του ΟΗΕ στη ΛΔΚ (MONUSCO) που διεξήχθησαν το 2013 και το 2014, οι μαχητές της ADF έχουν διασκορπιστεί σε πολλές μικρότερες βάσεις ενώ τα γυναικόπαιδα έχουν μετατοπιστεί σε περιοχές δυτικά του Beni και κατά μήκος των συνόρων Ituri-Βόρειου Kivu. Ο στρατιωτικός διοικητικής της ADF είναι ο Hood Lukwago και ο ανώτατος ηγέτης της είναι ο Jamil Mukulu, ο οποίος ήδη υπόκειται σε κυρώσεις.

Η ADF έχει διαπράξει σοβαρές παραβιάσεις του διεθνούς δικαίου και της απόφασης 2078 (2012) του ΣΑΗΕ, όπως περιγράφεται κατωτέρω.

Η ADF έχει στρατολογήσει και χρησιμοποιήσει παιδιά στρατιώτες, κατά παράβαση του ισχύοντος διεθνούς δικαίου [απόφαση του ΣΑΗΕ παράγραφος 4 στοιχείο δ)]

Η τελική έκθεση της ομάδας εμπειρογνωμόνων για το 2013 ανέφερε ότι οι η ομάδα μίλησε με τρεις πρώην μαχητές της ADF, οι οποίοι δραπέτευσαν το 2013 και περιέγραψαν πώς οι στρατολόγοι της ADF στην Ουγκάντα προσελκύουν άτομα στη ΛΔΚ με ψευδείς υποσχέσεις απασχόλησης (για τους ενήλικες) και δωρεάν παιδείας (για τα παιδιά) και στη συνέχεια τους υποχρεώνουν να ενταχθούν στην ADF. Επίσης σύμφωνα με την έκθεση της ομάδας εμπειρογνωμόνων, πρώην μαχητές της ADF δήλωσαν στην ομάδα ότι οι ομάδες εκπαίδευσης της ADF περιλαμβάνουν ενήλικες άντρες και αγόρια· δύο αγόρια τα οποία δραπέτευσαν από την ADF το 2013 είπαν στην ομάδα ότι είχαν λάβει στρατιωτική εκπαίδευση από την ADF. Η έκθεση της Ομάδας Εμπειρογνωμόνων περιλαμβάνει επίσης περιγραφή της εκπαίδευσης της ADF από «πρώην παιδί στρατιώτη της ADF».

Σύμφωνα με την τελική έκθεση της ομάδας εμπειρογνωμόνων (2012), η ADF στρατολογεί μεταξύ άλλων παιδιά, όπως κατέδειξε η περίπτωση στρατολόγου της ADF, ο οποίος συνελήφθη από τις αρχές της Ουγκάντας στο Kasese με έξι νεαρά αγόρια καθ' οδόν προς τη ΛΔΚ τον Ιούλιο του 2012.

Συγκεκριμένο παράδειγμα της στρατολόγησης και χρησιμοποίησης παιδιών από την ADF περιγράφεται σε επιστολή της 6ης Ιανουαρίου 2009 της πρώην Διευθύντριας του HRW για την Αφρική, κας Georgette Gagnon, προς τον πρώην Υπουργό Δικαιοσύνης της Ουγκάντας, κ. Kiddhu Makubuyu, όπου αναφέρεται ότι ένα 9χρονο αγόρι, ονόματι Bushobozi Irumba, απήχθη από την ADF το 2000. Καθήκον του ήταν η μεταφορά μαχητών της ADF και η παροχή λοιπών υπηρεσιών προς αυτούς.

Επιπλέον, στο περιοδικό «The Africa Report» αναφέρθηκε ότι η ADF στρατολογεί παιδιά ηλικίας ακόμη και 10 ετών, καθώς και ότι εκπρόσωπος των Ενόπλων Δυνάμεων της Ουγκάντας (UPDF) δήλωσε ότι οι UPDF διέσωσαν 30 παιδιά από στρατόπεδο εκπαίδευσης στο νησί Buvuma στη λίμνη Βικτόρια.

Η ADF έχει επίσης διαπράξει πληθώρα παραβιάσεων των διεθνών ανθρωπίνων δικαιωμάτων και του διεθνούς ανθρωπιστικού δικαίου κατά γυναικών και παιδιών, συμπεριλαμβανομένων δολοφονιών, ακρωτηριασμών και σεξουαλικής βίας [απόφαση ΣΑΗΕ, παράγραφος 4 στοιχείο ε)].

Σύμφωνα με την τελική έκθεση της Ομάδας Εμπειρογνωμόνων του 2013, το 2013 η ADF επιτέθηκε σε αρκετά χωριά, αναγκάζοντας περισσότερους από 66 000 ανθρώπους να καταφύγουν στην Ουγκάντα. Οι εν λόγω επιθέσεις ερήμωσαν μια μεγάλη περιοχή, την οποία η ADF έχει πλέον υπό τον έλεγχό της, με απαγωγές ή δολοφονίες ανθρώπων που επιστρέφουν στα χωριά τους. Μεταξύ Ιουλίου και Σεπτεμβρίου 2013, η ADF αποκεφάλισε τουλάχιστον πέντε ανθρώπους στην περιοχή Kamango, πυροβόλησε πολλούς άλλους και απήγαγε δεκάδες ακόμη. Οι εν λόγω ενέργειες τρομοκράτησαν τον τοπικό πληθυσμό και απέτρεψαν ανθρώπους να επιστρέψουν στο σπίτι τους.

Μέσω Παγκόσμιας Οριζόντιας Διακοίνωσης (Global Horizontal Note), ενός μηχανισμού παρακολούθησης και αναφοράς σοβαρότατων παραβιάσεων εις βάρος παιδιών σε περιπτώσεις ένοπλης σύγκρουσης, η Ομάδα Εργασίας για τα Παιδιά και τις Ένοπλες Συγκρούσεις του Συμβουλίου Ασφαλείας (CAAC) ενημερώθηκε ότι κατά την περίοδο αναφοράς Οκτωβρίου-Δεκεμβρίου 2013, η ADF ήταν υπεύθυνη για 14 από τις 18 καταγεγραμμένες περιπτώσεις με θύματα παιδιά, συμπεριλαμβανομένου ενός περιστατικού που διαδραματίστηκε την 11η Δεκεμβρίου 2013, στην περιοχή του Beni, στο Βόρειο Kivu, όταν η ADF επιτέθηκε στο χωριό Musuku, σκοτώνοντας 23 ανθρώπους, μεταξύ των οποίων 11 παιδιά (τρία κορίτσια και οκτώ αγόρια), ηλικίας από 2 μηνών έως 17 ετών. Όλα τα θύματα είχαν υποστεί σοβαρότατους ακρωτηριασμούς με ματσέτες, συμπεριλαμβανομένων δύο παιδιών που επέζησαν από την επίθεση.

Στην έκθεση του Μαρτίου του 2014 του Γενικού Γραμματέα για τη σεξουαλική βία που συνδέεται με Συγκρούσεις, οι «Συμμαχικές Δημοκρατικές Δυνάμεις — Εθνικός Στρατός για την Απελευθέρωση της Ουγκάντας» περιλαμβάνονται στον κατάλογο των «Ευλόγως υποπτευόμενων για διάπραξη ή ευθύνη σε βιασμό ή άλλες μορφές σεξουαλική βίας σε περιπτώσεις ένοπλης σύγκρουσης.»

Η ADF έχει επίσης συμμετάσχει σε επιθέσεις κατά κυανόκρανων της MONUSCO [απόφαση ΣΑΗΕ, παράγραφος 4 στοιχείο θ)].

Τέλος, η Σταθεροποιητική Αποστολή του Οργανισμού Ηνωμένων Εθνών στη Λαϊκή Δημοκρατία του Κονγκό (MONUSCO) ανέφερε ότι η ADF έχει πραγματοποιήσει τουλάχιστον δύο επιθέσεις κατά κυανόκρανων της MONUSCO. Η πρώτη έλαβε χώρα στις 14 Ιουλίου 2013 και συνίστατο σε επίθεση κατά μονάδας περιπολίας της MONUSCO στον δρόμο μεταξύ των περιοχών Mbau και Kamango. Η εν λόγω επίθεση περιγράφεται λεπτομερώς στην τελική έκθεση της Ομάδας Εμπειρογνωμόνων του 2013. Η δεύτερη επίθεση έλαβε χώρα στις 3 Μαρτίου 2014. Ένα όχημα της MONUSCO δέχθηκε επίθεση με χειροβομβίδες σε απόσταση δέκα χιλιομέτρων από το αεροδρόμιο Mavivi στο Beni, κατά την οποία τραυματίστηκαν πέντε κυανόκρανοι.

Ιδρυτής και ηγέτης της ADF, ο Jamil Mukulu (CDi.015) συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Τον Ιούνιο του 2016, εικάζεται ότι είναι υπό αστυνομική κράτηση εν αναμονή της δίκης του.

2.   BUTEMBO AIRLINES (BAL)

Διεύθυνση: Butembo, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Ιδιωτική αεροπορική εταιρία, λειτουργεί με βάση το Butembo. Από τον Δεκέμβριο του 2008, η BAL δεν έχει πλέον άδεια πτητικής λειτουργίας στη ΛΔΚ. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278478

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Kisoni Kambale (απεβίωσε στις 5 Ιουλίου 2007 και στη συνέχεια διεγράφη από τον κατάλογο στις 24 Απριλίου 2008) χρησιμοποιούσε την αεροπορική εταιρεία του για μεταφορά χρυσού του FNI, τροφίμων και όπλων μεταξύ Mongbwalu και Butembo. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Ιδιωτική αεροπορική εταιρία, λειτουργεί με βάση το Butembo. Από τον Δεκέμβριο του 2008, η BAL δεν έχει πλέον άδεια πτητικής λειτουργίας στη ΛΔΚ.

3.   COMPAGNIE AERIENNE DES GRANDS LACS (CAGL)· GREAT LAKES BUSINESS COMPANY (GLBC)

Διεύθυνση: α) Avenue Président Mobutu, Goma, Λαϊκή Δημοκρατία του Κονγκό, β) Gisenyi, Ρουάντα, γ) ΤΘ 315, Goma, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Τον Δεκέμβριο του 2008, η GLBC δεν διαθέτει πια επιχειρησιακά αεροσκάφη, μολονότι αρκετά αεροσκάφη της συνέχισαν να πραγματοποιούν πτήσεις το 2008, παρά τις κυρώσεις του Οργανισμού Ηνωμένων Εθνών. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278381

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Οι CAGL και GLBC είναι επιχειρήσεις που ανήκουν στον Douglas MPAMO, ο οποίος υπόκειται ήδη σε κυρώσεις δυνάμει της απόφασης 1596 (2005). Οι CAGL και GLBC έχουν χρησιμοποιηθεί για τη μεταφορά όπλων και πυρομαχικών κατά παράβαση του εμπάργκο όπλων των αποφάσεων 1493 (2003) και 1596 (2005). Τον Δεκέμβριο του 2008, η GLBC δεν διαθέτει πια επιχειρησιακά αεροσκάφη, μολονότι αρκετά αεροσκάφη της συνέχισαν να πραγματοποιούν πτήσεις το 2008, παρά τις κυρώσεις του Οργανισμού Ηνωμένων Εθνών.

4.   CONGOMET TRADING HOUSE

Διεύθυνση: Butembo, Βόρειο Kivu.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Δεν υπάρχει πλέον ως επιχείρηση εμπορίας χρυσού στο Butembo, στο Βόρειο Kivu. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278420

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η επιχείρηση Congomet Trading House (προηγουμένως καταχωρισμένη ως Congocom) ανήκε στον Kisoni Kambale (ο οποίος απεβίωσε στις 5 Ιουλίου 2007 και στη συνέχεια διαγράφηκε από τον κατάλογο στις 24 Απριλίου 2008). Ο Kambale δέσμευε σχεδόν το σύνολο της παραγωγής χρυσού στην περιφέρεια Mongbwalu, η οποία ελεγχόταν από το FNI. Το FNI αποκόμιζε σημαντικά εισοδήματα από τους φόρους που επιβάλλονταν επί της εν λόγω παραγωγής. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Δεν υπάρχει πλέον ως επιχείρηση εμπορίας χρυσού στο Butembo, στο Βόρειο Kivu.

5.   FORCES DEMOCRATIQUES DE LIBERATION DU RWANDA (FDLR)

[γνωστή και ως: α) FDLR, β) Force Combattante Abacunguzi, γ) Combatant Force for the Liberation of Rwanda, δ) FOCA]

Διεύθυνση: α) Βόρειο Kivu, Λαϊκή Δημοκρατία του Κονγκό, β) Νότιο Kivu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Λοιπές πληροφορίες: Ηλεκτρονικό ταχυδρομείο: Fdlr@fmx.de, fldrrse@yahoo.fr, fdlr@gmx.net, fdlrsrt@gmail.com, humura2020@gmail.com. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278442

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η FDLR είναι μία από τις μεγαλύτερες ξένες ένοπλες ομάδες που δραστηριοποιούνται στην επικράτεια της ΛΔΚ. Η ομάδα συγκροτήθηκε το 2000 και έχει διαπράξει σοβαρές παραβιάσεις του διεθνούς δικαίου με θύματα γυναίκες και παιδιά σε ένοπλες συγκρούσεις, οι οποίες περιλαμβάνουν φόνους και ακρωτηριασμούς, σεξουαλική βία και εκτόπιση. Σύμφωνα με έκθεση της Διεθνούς Αμνηστίας του 2010, η FDLR ήταν υπεύθυνη για τη δολοφονία 96 αμάχων στο Busurungi, στην περιοχή Walikale. Ορισμένα από τα θύματα κάηκαν ζωντανά μέσα στα σπίτια τους. Σύμφωνα με την ίδια πηγή, τον Ιούνιο του 2010, από το ιατρικό κέντρο μιας ΜΚΟ αναφέρθηκαν περίπου εξήντα περιπτώσεις κοριτσιών και γυναικών που βιάστηκαν στην περιοχή του νοτίου Lubero στο Βόρειο Kivu, μέσα σε έναν μήνα, από ένοπλες ομάδες, συμπεριλαμβανομένης της FDLR. Σύμφωνα με έκθεση του Παρατηρητηρίου Ανθρωπίνων Δικαιωμάτων (Human Rights Watch, HRW) με ημερομηνία 20 Δεκεμβρίου 2010, υπάρχουν τεκμηριωμένα στοιχεία ότι η FDLR στρατολογεί παιδιά. Το Παρατηρητήριο Ανθρωπίνων Δικαιωμάτων ανέφερε τουλάχιστον 83 παιδιά από το Κονγκό, κάτω των 18 ετών, ορισμένα ακόμη και 14 ετών, τα οποία στρατολογήθηκαν με τη βία από την FDLR. Τον Ιανουάριο του 2012, το Παρατηρητήριο Ανθρωπίνων Δικαιωμάτων ανέφερε ότι μαχητές της FDLR επιτέθηκαν σε πολλά χωριά της περιοχής Masisi, σκότωσαν έξι αμάχους, βίασαν δύο γυναίκες και απήγαγαν τουλάχιστον σαράντα οκτώ άτομα.

Σύμφωνα με έκθεση που εξέδωσε το Παρατηρητήριο Ανθρωπίνων Δικαιωμάτων τον Ιούνιο του 2012, τον Μάιο του 2012, μαχητές της FDLR επιτέθηκαν σε αμάχους στα χωριά Kamananga και Lumenje, στην επαρχία του Νότιου Kivu, στην Chambucha της περιοχής Walikale και σε χωριά του Ufumandu της περιοχής Masisi στην επαρχία του Βόρειου Kivu. Κατά τις εν λόγω επιθέσεις, μαχητές της FDLR σφαγίασαν με ματσέτες και μαχαίρια δεκάδες αμάχους, συμπεριλαμβανομένων πολλών παιδιών. Σύμφωνα με την έκθεση που εξέδωσε η Ομάδα Εμπειρογνωμόνων τον Ιούνιο του 2012, από τις 31 Δεκεμβρίου 2011 έως τις 4 Ιανουαρίου 2012, η FDLR πραγματοποίησε επιθέσεις σε αρκετά χωριά του Νότιου Kivu. Κατόπιν έρευνας του Οργανισμού Ηνωμένων Εθνών επιβεβαιώθηκε ότι κατά τη διάρκεια της επίθεσης δολοφονήθηκαν τουλάχιστον 33 άνθρωποι, συμπεριλαμβανομένων 9 παιδιών και 6 γυναικών. Κάηκαν ζωντανοί, αποκεφαλίστηκαν ή πυροβολήθηκαν. Επιπλέον, μια γυναίκα και ένα κορίτσι έπεσαν θύματα βιασμού. Στην έκθεση που εξέδωσε η Ομάδα Εμπειρογνωμόνων τον Ιούνιο του 2012 αναφέρεται επίσης ότι κατόπιν έρευνας του Οργανισμού Ηνωμένων Εθνών επιβεβαιώθηκε ότι η FDLR σφαγίασε τουλάχιστον 14 αμάχους, συμπεριλαμβανομένων 5 γυναικών και 5 παιδιών, στο Νότιο Kivu, τον Μάιο του 2012. Σύμφωνα με την έκθεση που εξέδωσε η Ομάδα Εμπειρογνωμόνων τον Νοέμβριο του 2012, ο ΟΗΕ κατέγραψε τουλάχιστον 106 περιστατικά σεξουαλικής βίας που διαπράχθηκαν από την FDLR μεταξύ Δεκεμβρίου 2011 και Σεπτεμβρίου 2012. Στην έκθεση που εξέδωσε η Ομάδα Εμπειρογνωμόνων τον Νοέμβριο του 2012 σημειώνεται ότι, σύμφωνα με έρευνα του ΟΗΕ, μέλη της FDLR βίασαν επτά γυναίκες τη νύχτα της 10ης Μαρτίου 2012, συμπεριλαμβανομένης μιας ανήλικης, στο Kalinganya της περιοχής Kabare. Μέλη της FDLR επιτέθηκαν εκ νέου στο χωριό στις 10 Απριλίου 2012 και βίασαν τρεις από τις γυναίκες για δεύτερη φορά. Στην έκθεση που εξέδωσε η Ομάδα Εμπειρογνωμόνων τον Νοέμβριο του 2012 καταγράφονται επίσης 11 δολοφονίες από την FDLR στο Bushibwambombo της περιοχής Kalehe στις 6 Απριλίου 2012, καθώς και η συμμετοχή της FDLR σε άλλες 19 δολοφονίες στην περιοχή Masisi τον Μάιο, μεταξύ αυτών πέντε ανηλίκων και έξι γυναικών. Το Κίνημα της 23ης Μαρτίου (Μ23) είναι μια ένοπλη ομάδα που δρα στη ΛΔΚ και έχει λάβει όπλα και σχετικό εξοπλισμό, καθώς και συμβουλές, εκπαίδευση και υποστήριξη σε σχέση με στρατιωτικές δραστηριότητες.

Πολλοί αυτόπτες μάρτυρες αναφέρουν ότι το Μ23 λαμβάνει γενικές στρατιωτικές προμήθειες από τις Αμυντικές Δυνάμεις της Ρουάντα (RDF), υπό μορφή όπλων και πυρομαχικών, πέραν από την υλική υποστήριξη των στρατιωτικών επιχειρήσεών της. Το Μ23 έχει συμμετάσχει και ευθύνεται για τη διάπραξη σοβαρών παραβιάσεων του διεθνούς δικαίου με θύματα γυναίκες και παιδιά σε καταστάσεις ένοπλης σύγκρουσης στη ΛΔΚ, στις οποίες συγκαταλέγονται δολοφονίες και ακρωτηριασμοί, σεξουαλική βία, απαγωγές και εκτόπιση. Σύμφωνα με πολυάριθμες εκθέσεις, έρευνες και μαρτυρίες αυτοπτών μαρτύρων, το Μ23 ευθύνεται για μαζικές δολοφονίες αμάχων και για τον βιασμό γυναικών και παιδιών σε διάφορες περιφέρειες της ΛΔΚ. Αρκετές εκθέσεις αναφέρουν ότι μαχητές του Μ23 έχουν διαπράξει 46 βιασμούς κατά γυναικών και κοριτσιών ηλικίας από 8 ετών. Πέραν των καταγγελιών περί σεξουαλικής βίας, το Μ23 έχει επίσης πραγματοποιήσει εκτεταμένες εκστρατείες καταναγκαστικής στρατολόγησης παιδιών στις τάξεις του. Εκτιμάται ότι, από τον Ιούλιο του 2012, μόνο στην περιοχή της Rutshuru στην ανατολική ΛΔΚ, το Μ23 έχει στρατολογήσει διά της βίας 146 νέους άνδρες και αγόρια. Η ηλικία ορισμένων θυμάτων δεν ξεπερνά τα 15 έτη. Οι θηριωδίες που έχει διαπράξει κατά αμάχων το Μ23 στην ΛΔΚ και η εκστρατεία βίαιης στρατολόγησης που έχει εξαπολύσει, καθώς και το γεγονός ότι έχει λάβει όπλα και στρατιωτική υποστήριξη, έχουν συμβάλει δραματικά στην αστάθεια και τις συγκρούσεις στην περιοχή, παραβιάζοντας, σε ορισμένες περιπτώσεις, το διεθνές δίκαιο.

6.   M23

[γνωστή και ως: Κίνημα της 23ης Μαρτίου].

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Λοιπές πληροφορίες: Ηλεκτρονικό ταχυδρομείο: mouvementdu23mars1@gmail.com. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5277973

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Το Κίνημα της 23ης Μαρτίου (Μ23) είναι μια ένοπλη ομάδα που δρα στη ΛΔΚ και έχει λάβει όπλα και σχετικό εξοπλισμό, καθώς και συμβουλές, εκπαίδευση και υποστήριξη σε σχέση με στρατιωτικές δραστηριότητες. Πολλοί αυτόπτες μάρτυρες αναφέρουν ότι το Μ23 λαμβάνει γενικές στρατιωτικές προμήθειες από τις Αμυντικές Δυνάμεις της Ρουάντα (RDF), υπό μορφή όπλων και πυρομαχικών, πέραν από την υλική υποστήριξη των στρατιωτικών επιχειρήσεών της. Το Μ23 έχει συμμετάσχει και ευθύνεται για τη διάπραξη σοβαρών παραβιάσεων του διεθνούς δικαίου με θύματα γυναίκες και παιδιά σε καταστάσεις ένοπλης σύγκρουσης στη ΛΔΚ, στις οποίες συγκαταλέγονται δολοφονίες και ακρωτηριασμοί, σεξουαλική βία, απαγωγές και εκτόπιση. Σύμφωνα με πολυάριθμες εκθέσεις, έρευνες και μαρτυρίες αυτοπτών μαρτύρων, το Μ23 ευθύνεται για μαζικές δολοφονίες αμάχων και για τον βιασμό γυναικών και παιδιών σε διάφορες περιφέρειες της ΛΔΚ. Αρκετές εκθέσεις αναφέρουν ότι μαχητές του Μ23 έχουν διαπράξει 46 βιασμούς κατά γυναικών και κοριτσιών ηλικίας από 8 ετών. Πέραν των καταγγελιών περί σεξουαλικής βίας, το Μ23 έχει επίσης πραγματοποιήσει εκτεταμένες εκστρατείες καταναγκαστικής στρατολόγησης παιδιών στις τάξεις του. Εκτιμάται ότι, από τον Ιούλιο του 2012, μόνο στην περιοχή της Rutshuru στην ανατολική ΛΔΚ, το Μ23 έχει στρατολογήσει διά της βίας 146 νέους άνδρες και αγόρια. Η ηλικία ορισμένων θυμάτων δεν ξεπερνά τα 15 έτη. Οι θηριωδίες που έχει διαπράξει κατά αμάχων το Μ23 στην ΛΔΚ και η εκστρατεία βίαιης στρατολόγησης που έχει εξαπολύσει, καθώς και το γεγονός ότι έχει λάβει όπλα και στρατιωτική υποστήριξη, έχουν συμβάλει δραματικά στην αστάθεια και τις συγκρούσεις στην περιοχή, παραβιάζοντας, σε ορισμένες περιπτώσεις, το διεθνές δίκαιο.

7.   MACHANGA LTD

Διεύθυνση: Plot 55A, Upper Kololo Terrace, Καμπάλα, Ουγκάντα.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Οι ιδιοκτήτες της Machanga εξακολουθούν να ασχολούνται με την αγορά χρυσού από την ανατολική ΛΔΚ. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278291

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η Machanga αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Ο Rajendra Kumar, πρώην ιδιοκτήτης της Machanga, και ο αδελφός του, Vipul Kumar, εξακολουθούν να ασχολούνται με την αγορά χρυσού από την ανατολική ΛΔΚ.

8.   TOUS POUR LA PAIX ET LE DEVELOPPEMENT (ΜΚΟ)

[γνωστή και ως: TPD]

Διεύθυνση: Goma, Βόρειο Kivu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Goma, με περιφερειακές επιτροπές στο Νότιο Kivu, στο Δυτικό Kasai, στο Ανατολικό Kasai και στο Maniema. Έχει αναστείλει επισήμως όλες τις δραστηριότητές της από το 2008. Στην πράξη, τον Ιούνιο του 2011, τα γραφεία της TPD είναι ανοικτά και ασχολούνται με υποθέσεις επιστροφής εσωτερικά εκτοπισθέντων ατόμων, πρωτοβουλίες συμφιλίωσης σε επίπεδο κοινότητας, διευθετήσεις συγκρούσεων για θέματα γης κ.λπ.. Πρόεδρος της TPD είναι ο Eugene Serufuli και αντιπρόεδρος η Saverina Karomba. Μεταξύ των σημαντικών μελών της είναι οι βουλευτές της επαρχίας του Βόρειου Kivu Robert Seninga και Bertin Kirivita. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278464

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Εμπλέκεται σε παραβίαση του εμπάργκο όπλων, παρέχοντας βοήθεια στο RCD-G, κυρίως προμηθεύοντας φορτηγά για τη μεταφορά όπλων και στρατευμάτων και μεταφέροντας όπλα προς διανομή σε τμήματα του πληθυσμού στις περιοχές Masisi και Rutshuru του Βόρειου Kivu, στις αρχές του 2005. Goma, με περιφερειακές επιτροπές στο Νότιο Kivu, στο Δυτικό Kasai, στο Ανατολικό Kasai και στο Maniema. Επισήμως έχει αναστείλει όλες τις δραστηριότητές της από το 2008. Στην πράξη, τον Ιούνιο του 2011, τα γραφεία της TPD είναι ανοικτά και ασχολούνται με υποθέσεις επιστροφής εσωτερικά εκτοπισθέντων ατόμων, πρωτοβουλίες συμφιλίωσης σε επίπεδο κοινότητας, διευθετήσεις συγκρούσεων για θέματα γης κ.λπ.. Πρόεδρος της TPD είναι ο Eugene Serufuli και αντιπρόεδρος η Saverina Karomba. Μεταξύ των σημαντικών μελών της είναι οι βουλευτές της επαρχίας του Βόρειου Kivu Robert Seninga και Bertin Kirivita.

9.   UGANDA COMMERCIAL IMPEX (UCI) LTD

Διεύθυνση: α) Plot 22, Kanjokya Street, Kamwokya, Καμπάλα, Ουγκάντα (Τηλ.: +256 41 533 578/9), β) ΤΘ 22709, Καμπάλα, Ουγκάντα.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Εταιρεία εξαγωγής χρυσού (Διευθυντές: κ. Jamnadas V. LODHIA, γνωστός ως «Chuni» και οι γιοι του, κ. Kunal J. LODHIA και Jitendra J. LODHIA). Τον Ιανουάριο του 2011, οι αρχές της Ουγκάντας ανακοίνωσαν στην επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Kampala, οδηγώντας σε οριστικό κλείσιμο των λογαριασμών της. Οι διευθυντές της UCI εξακολουθούν να ασχολούνται με την αγορά χρυσού από την ανατολική ΛΔΚ. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278486

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η UCI αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού (πρώην Διευθυντές: κ. J.V. LODHIA, γνωστός ως «Chuni», και ο γιος του, κ. Kunal LODHIA). Τον Ιανουάριο του 2011, οι αρχές της Ουγκάντας ανακοίνωσαν στην επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Kampala, οδηγώντας σε οριστικό κλείσιμο των λογαριασμών της. Ο πρώην ιδιοκτήτης της UCI, J.V. Lodhia, και ο γιος του, Kumal Lodhia, εξακολούθησαν να ασχολούνται με την αγορά χρυσού από την ανατολική ΛΔΚ.

---

| 8.3.2017 | EL | Επίσημη Εφημερίδα της Ευρωπαϊκής Ένωσης | L 60/32 |
| --- | --- | --- | --- |

8.3.2017

EL

Επίσημη Εφημερίδα της Ευρωπαϊκής Ένωσης

L 60/32

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2017/397 ΤΗΣ ΕΠΙΤΡΟΠΗΣ

της 7ης Μαρτίου 2017

για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),

Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,

Εκτιμώντας τα ακόλουθα:

| (1) | Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. |
| --- | --- |

(1)

Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

| (2) | Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, |
| --- | --- |

(2)

Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαρτίου 2017.

Για την Επιτροπή,

εξ ονόματος του Προέδρου,

Jerzy PLEWA

Γενικός Διευθυντής

Γενική Διεύθυνση Γεωργίας και Αγροτικής Ανάπτυξης

---

(1)  
  ΕΕ L 347 της 20.12.2013, σ. 671.

1

(2)  
  ΕΕ L 157 της 15.6.2011, σ. 1.

2

---

ΠΑΡΑΡΤΗΜΑ

Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

| (ευρώ/100 kg) |
| --- |
| Κωδικός ΣΟ | Κωδικός τρίτων χωρών (1) | Κατ' αποκοπή τιμή εισαγωγής |
| 0702 00 00 | EG | 235,2 |
| IL | 243,7 |
| MA | 97,0 |
| TR | 94,6 |
| ZZ | 167,6 |
| 0707 00 05 | MA | 80,2 |
| TR | 184,6 |
| ZZ | 132,4 |
| 0709 91 00 | EG | 97,7 |
| ZZ | 97,7 |
| 0709 93 10 | MA | 48,3 |
| TR | 153,2 |
| ZZ | 100,8 |
| 0805 10 22 , 0805 10 24 , 0805 10 28 | EG | 50,6 |
| IL | 80,7 |
| MA | 44,2 |
| TN | 56,9 |
| TR | 72,8 |
| ZZ | 61,0 |
| 0805 50 10 | EG | 74,7 |
| TR | 71,3 |
| ZZ | 73,0 |
| 0808 10 80 | CN | 135,3 |
| US | 128,5 |
| ZZ | 131,9 |
| 0808 30 90 | CL | 93,5 |
| CN | 77,6 |
| ZA | 113,7 |
| ZZ | 94,9 |

(ευρώ/100 kg)

Κωδικός ΣΟ

Κωδικός τρίτων χωρών (1)

Κατ' αποκοπή τιμή εισαγωγής

0702 00 00

EG

235,2

IL

243,7

MA

97,0

TR

94,6

ZZ

167,6

0707 00 05

MA

80,2

TR

184,6

ZZ

132,4

0709 91 00

EG

97,7

ZZ

97,7

0709 93 10

MA

48,3

TR

153,2

ZZ

100,8

0805 10 22 , 0805 10 24 , 0805 10 28

EG

50,6

IL

80,7

MA

44,2

TN

56,9

TR

72,8

ZZ

61,0

0805 50 10

EG

74,7

TR

71,3

ZZ

73,0

0808 10 80

CN

135,3

US

128,5

ZZ

131,9

0808 30 90

CL

93,5

CN

77,6

ZA

113,7

ZZ

94,9

---

(1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».

---

ΑΠΟΦΑΣΕΙΣ

| 8.3.2017 | EL | Επίσημη Εφημερίδα της Ευρωπαϊκής Ένωσης | L 60/34 |
| --- | --- | --- | --- |

8.3.2017

EL

Επίσημη Εφημερίδα της Ευρωπαϊκής Ένωσης

L 60/34

---

ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2017/398 ΤΟΥ ΣΥΜΒΟΥΛΙΟΥ

της 7ης Μαρτίου 2017

σχετικά με την εφαρμογή της απόφασης 2010/231/ΚΕΠΠΑ για περιοριστικά μέτρα κατά της Σομαλίας

TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 31 παράγραφος 2,

Έχοντας υπόψη την απόφαση 2010/231/ΚΕΠΠΑ του Συμβουλίου της 26ης Απριλίου 2010 για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ (1) και ιδίως το άρθρο 7,

Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 26 Απριλίου 2010 το Συμβούλιο εξέδωσε την απόφαση 2010/231/ΚΕΠΠΑ. |
| --- | --- |

(1)

Στις 26 Απριλίου 2010 το Συμβούλιο εξέδωσε την απόφαση 2010/231/ΚΕΠΠΑ.

| (2) | Στις 12 Ιανουαρίου 2017 η Επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με τις αποφάσεις 751 (1992) και 1907 (2009) του Συμβουλίου Ασφαλείας των Ηνωμένων Εθνών, επικαιροποίησε τις πληροφορίες σχετικά με 12 πρόσωπα και μια οντότητα που υπόκεινται σε περιοριστικά μέτρα. |
| --- | --- |

(2)

Στις 12 Ιανουαρίου 2017 η Επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με τις αποφάσεις 751 (1992) και 1907 (2009) του Συμβουλίου Ασφαλείας των Ηνωμένων Εθνών, επικαιροποίησε τις πληροφορίες σχετικά με 12 πρόσωπα και μια οντότητα που υπόκεινται σε περιοριστικά μέτρα.

| (3) | Το παράρτημα I της απόφασης 2010/231/ΚΕΠΠΑ θα πρέπει συνεπώς να τροποποιηθεί αναλόγως, |
| --- | --- |

(3)

Το παράρτημα I της απόφασης 2010/231/ΚΕΠΠΑ θα πρέπει συνεπώς να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα I της απόφασης 2010/231/ΚΕΠΠΑ τροποποιείται σύμφωνα με το παράρτημα της παρούσας απόφασης.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Βρυξέλλες, 7 Μαρτίου 2017.

Για το Συμβούλιο

Ο Πρόεδρος

L. GRECH

---

(1)  
  ΕΕ L 105 της 27.4.2010, σ. 17.

1

---

ΠΑΡΑΡΤΗΜΑ

Οι καταχωρίσεις για τα κατωτέρω πρόσωπα και την κατωτέρω οντότητα αντικαθίστανται από τις ακόλουθες καταχωρίσεις:

I.   Πρόσωπα

1.   Yasin Ali Baynah [γνωστός και ως α) Ali, Yasin Baynah, β) Ali, Yassin Mohamed, γ) Baynah, Yasin, δ) Baynah, Yassin, ε) Baynax, Yasiin Cali, στ) Beenah, Yasin, ζ) Beenah, Yassin, η) Beenax, Yasin, θ) Beenax, Yassin, ι) Benah, Yasin, ια) Benah, Yassin, ιβ) Benax, Yassin, ιγ) Beynah, Yasin, ιδ) Binah, Yassin, ιε) Cali, Yasiin Baynax]

Ημερομηνία γέννησης: 24 Δεκεμβρίου 1965. Ιθαγένεια: Σομαλία. Εναλλακτική ιθαγένεια: Σουηδία. Τόπος στον οποίο βρίσκεται: Rinkeby, Στοκχόλμη, Σουηδία· Μογκαντίσου, Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774673

Ο Yasin Ali Baynah έχει υποκινήσει επιθέσεις κατά της Μεταβατικής Ομοσπονδιακής κυβέρνησης (ΜΟΚ) και της αποστολής της Αφρικανικής Ένωσης στη Σομαλία (AMISOM). Επίσης, έχει κινητοποιήσει υποστήριξη και έχει συγκεντρώσει κεφάλαια εκ μέρους της Συμμαχίας για την εκ νέου απελευθέρωση της Σομαλίας και της ομάδας Hisbul Islam· αμφότερες συμμετέχουν ενεργά σε πράξεις που απειλούν την ειρήνη και την ασφάλεια της Σομαλίας μεταξύ άλλων, αποκήρυξη της συμφωνίας του Τζιμπουτί και επιθέσεις κατά της ΜΟΚ και των δυνάμεων της AMISOM στο Μογκαντίσου.

2.   Hassan Dahir Aweys [γνωστός και ως α) Ali, Sheikh Hassan Dahir Aweys, β) Awes, Hassan Dahir, γ) Awes, Shaykh Hassan Dahir, δ) Aweyes, Hassen Dahir, ε) Aweys, Ahmed Dahir, στ) Aweys, Sheikh, ζ) Aweys, Sheikh Hassan Dahir, η) Dahir, Aweys Hassan, θ) Ibrahim, Mohammed Hassan, ι) OAIS, Hassan Tahir, ια) Uways, Hassan Tahir, ιβ) «Hassan, Sheikh»]

Ημερομηνία γέννησης: 1935. Ιθαγένεια: Σομαλία. Εθνική καταγωγή: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774682

Ο Hassan Dahir Aweys έχει ενεργήσει και εξακολουθεί να ενεργεί ως σημαντικός πολιτικός και ιδεολογικός ηγέτης μιας σειράς ένοπλων αντιπολιτευτικών ομάδων υπεύθυνων για κατ' επανάληψη παραβιάσεις του γενικού και πλήρους εμπάργκο και/ή πράξεις που απειλούν την ειρηνευτική συμφωνία του Τζιμπουτί, τη Μεταβατική Ομοσπονδιακή κυβέρνηση (ΜΟΚ) και τις δυνάμεις της αποστολής της Αφρικανικής Ένωσης στη Σομαλία (AMISOM). Μεταξύ Ιουνίου 2006 και Σεπτεμβρίου 2007, ο AWEYS διετέλεσε πρόεδρος της κεντρικής επιτροπής της Ισλαμικής Ένωσης Δικαστηρίων· τον Ιούλιο του 2008, αυτοανακηρύχθηκε πρόεδρος της Συμμαχίας για την εκ νέου απελευθέρωση της Σομαλίας (πτέρυγα Asmara) και τον Μάιο του 2009 ορίσθηκε πρόεδρος του Hisbul Islam, ενός συνασπισμού ομάδων κατά της TFG. Οι δηλώσεις και οι πράξεις του από τις θέσεις αυτές καταδεικνύουν την απερίφραστη και ακλόνητη πρόθεσή του να διαλυθεί η ΜΟΚ και να απομακρυνθεί η AMISOM με βία από τη Σομαλία.

3.   Hassan Abdullah Hersi Al-Turki [γνωστός και ως α) Al-Turki, Hassan, β) Turki, Hassan, γ) Turki, Hassan Abdillahi Hersi, δ) Turki, Sheikh Hassan, ε) Xirsi, Xasan Cabdilaahi, στ) Xirsi, Xasan Cabdulle]

Ημερομηνία γέννησης: γύρω στο 1944. Τόπος γέννησης: Περιοχή του Ogaden, Αιθιοπία. Ιθαγένεια: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774683

Ο Hassan Abdullah Hersi Al-Turki είναι σημαντικός ηγέτης ένοπλης ομάδας πολιτοφυλακής από τα μέσα της δεκαετίας του 1990 και έχει συμμετάσχει σε αρκετές παραβιάσεις του εμπάργκο όπλων. Το 2006, ο al-Turki συνεισέφερε δυνάμεις στην ανακατάληψη του Μογκαντίσου από την Ισλαμική Ένωση Δικαστηρίων και αναδείχθηκε στρατιωτικός ηγέτης της ομάδας που ευθυγραμμίζεται με την al-Shabaab. Από το 2006 και μετά, ο al-Turki διαθέτει εδάφη που τελούν υπό τον έλεγχό του για εκπαίδευση από διάφορες ένοπλες αντιπολιτευτικές ομάδες, συμπεριλαμβανομένης της al-Shabaab. Τον Σεπτέμβριο του 2007, το κανάλι al-Jazeera news προέβαλε βίντεο με τον al-Turki και μέλη πολιτοφυλακών να εκπαιδεύονται υπό την ηγεσία του.

4.   Ahmed Abdi aw-Mohamed [γνωστός και ως α) Abu Zubeyr, Muktar Abdirahman, β) Abuzubair, Muktar Abdulrahim, γ) Aw Mohammed, Ahmed Abdi, δ) Aw-Mohamud, Ahmed Abdi, ε) «Godane», στ) «Godani», ζ) «Mukhtar, Shaykh», η) «Zubeyr, Abu»]

Ημερομηνία γέννησης: 10 Ιουλίου 1977. Τόπος γέννησης: Hargeysa, Σομαλία. Ιθαγένεια: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774684

Ο Ahmed Abdi Aw-Mohamed είναι σημαντικός ηγέτης της al-Shabaab και ανακηρύχθηκε δημόσια εμίρης της οργάνωσης τον Δεκέμβριο του 2007. Είναι υπεύθυνος για τη διοίκηση των επιχειρήσεων της al-Shabaab σε όλη τη Σομαλία. Ο Aw-Mohamed έχει καταγγείλει την ειρηνευτική διαδικασία του Τζιμπουτί ως ξένη συνωμοσία και, σε ηχητικό μήνυμα προς τα σομαλικά μέσα ενημέρωσης, τον Μάιο του 2009, παραδέχθηκε ότι οι δυνάμεις του συμμετείχαν στις πρόσφατες μάχες στο Μογκαντίσου.

6.   Bashir Mohamed Mahamoud [γνωστός και ως α) Bashir Mohamed Mahmoud, β) Bashir Mahmud Mohammed, γ) Bashir Mohamed Mohamud, δ) Bashir Mohamed Mohamoud, ε) Bashir Yare, στ) Bashir Qorgab, ζ) Gure Gap, η) «Abu Muscab», θ) «Qorgab»]

Ημερομηνία γέννησης: α) 1979 β) 1980 γ) 1981 δ) 1982 Ιθαγένεια: Σομαλία. Τόπος στον οποίο βρίσκεται: Μογκαντίσου, Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774965

Ο Bashir Mohamed Mahamoud είναι στρατιωτικός διοικητής της al-Shabaab. Επίσης, είναι ένα από τα περίπου δέκα μέλη του ηγετικού συμβουλίου της al-Shabaab από τα τέλη του 2008. Ο Mahamoud και ένας συνεργάτης του ήταν υπεύθυνοι για την επίθεση με όλμους, στις 10 Ιουνίου 2009, κατά της Σομαλικής Μεταβατικής Ομοσπονδιακής κυβέρνησης στο Μογκαντίσου.

8.   Fares Mohammed Mana'a [γνωστός και ως: α) Faris Mana'a, β) Fares Mohammed Manaa]

Ημερομηνία γέννησης: 8 Φεβρουαρίου 1965. Τόπος γέννησης: Sadah, Υεμένη. Αριθ. διαβατηρίου: 00514146·Τόπος έκδοσης: Sanaa, Υεμένη. Αριθ. ταυτότητας: 1417576·Τόπος έκδοσης: Al-Amana, Υεμένη· Ημερομηνία έκδοσης: 7 Ιανουαρίου 1996.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774972

Ο Fares Mohammed Mana'a έχει, άμεσα ή έμμεσα, προμηθεύσει, πωλήσει ή μεταφέρει στη Σομαλία όπλα ή συναφές υλικό κατά παράβαση του εμπάργκο όπλων. Ο Mana'a είναι γνωστός λαθρέμπορος όπλων. Τον Οκτώβριο του 2009, η κυβέρνηση της Υεμένης δημοσιοποίησε μαύρη λίστα εμπόρων όπλων με πρώτο τον Mana'a, στο πλαίσιο προσπάθειας αναχαίτισης της εμπορίας όπλων που κατακλύζουν τη χώρα, όπου λέγεται ότι τα όπλα είναι περισσότερα από τους ανθρώπους. «Ο Faris Mana'a είναι από τους μεγαλύτερους λαθρέμπορους όπλων, και αυτό είναι πασίγνωστο,» σύμφωνα με ρεπορτάζ αμερικανού δημοσιογράφου, τον Ιούνιο του 2009, ο οποίος είναι σχολιαστής επί θεμάτων της Υεμένης, συντάσσει εξαμηνιαία έκθεση για τη χώρα, και έχει συμβάλει στην ομάδα Jane's Intelligence Group. Σε άρθρο της εφημερίδας Yemen Times του Δεκεμβρίου του 2007, αναφέρεται ως «Sheikh Fares Mohammed Mana'a, έμπορος όπλων». Σε άρθρο του Ιανουαρίου του 2008 της αυτής εφημερίδας, αναφέρεται επίσης ως «Sheikh Faris Mana'a, έμπορος όπλων».

Από τα μέσα του 2008, η Υεμένη συνεχίζει να χρησιμεύει ως κέντρο παράνομων μεταφορών όπλων στο Κέρας της Αφρικής, ειδικά μεταφορών όπλων διά θαλάσσης στη Σομαλία. Σύμφωνα με ανεπιβεβαίωτες αναφορές, ο Faris Mana'a έχει επανειλημμένως συμμετάσχει σε μεταφορές όπλων στη Σομαλία. Το 2004, ο Mana'a είχε εμπλακεί σε συμβάσεις όπλων από την Ανατολική Ευρώπη για όπλα που εικάζεται ότι διετέθησαν σε Σομαλούς μαχητές. Παρά το εμπάργκο όπλων των ΗΕ που ισχύει για τη Σομαλία από το 1992, το ενδιαφέρον του Mana'a για την παράνομη εισαγωγή όπλων στη Σομαλία μπορεί να χρονολογηθεί τουλάχιστον από το 2003. Ο Mana'a έκανε προσφορά να αγοράσει χιλιάδες όπλα το 2003 από την Ανατολική Ευρώπη, και δήλωσε ότι σκόπευε να πουλήσει κάποια από αυτά στη Σομαλία.

9.   Hassan Mahat Omar [γνωστός και ως: α) Hassaan Hussein Adam, β) Hassane Mahad Omar, γ) Xassaan Xuseen Adan, δ) Asan Mahad Cumar, ε) Abu Salman, στ) Abu Salmaan, ζ) Sheikh Hassaan Hussein].

Ημερομηνία γέννησης: 10 Απριλίου 1979. Τόπος γέννησης: Garissa, Κένυα. Ιθαγένεια: Πιθανώς αιθιοπική. Αριθ. διαβατηρίου: A 1180173 Κένυα, ημερ. λήξης: 20 Αυγούστου 2017. Αριθ. ταυτότητας: 23446085. Τόπος στον οποίο βρίσκεται: Ναϊρόμπι, Κένυα. Ημερομηνία καταχώρισης στον κατάλογο των ΗΕ: 28 Ιουλίου 2011.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774975

Ο Hassan Mahat Omar συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ιμάμης και ένας από τους ηγέτες του Masjid-ul-Axmar, ανεπίσημου κέντρου συνδεδεμένου με την al-Shabaab στο Ναϊρόμπι. Ασχολείται επίσης με τη στρατολόγηση νέων μελών και τη συγκέντρωση κεφαλαίων για την al-Shabaab, μεταξύ άλλων ηλεκτρονικά, μέσω της συνδεδεμένης με την al-Shabaab ιστοσελίδας alqimmah.net.

Επιπλέον έχει εκδώσει, σε σελίδα chat room της al-Shabaab, φετφάδες με τους οποίους καλεί σε επιθέσεις κατά της μεταβατικής ομοσπονδιακής κυβέρνησης.

10.   Omar Hammami [γνωστός και ως: α) Abu Maansuur Al-Amriki, β) Abu Mansour Al-Amriki, γ) Abu Mansuur Al-Amriki, δ) Umar Hammami, ε) Abu Mansur Al-Amriki].

Ημερομηνία γέννησης: 6 Μαΐου 1984. Τόπος γέννησης: Αλαμπάμα, ΗΠΑ. Ιθαγένεια: ΗΠΑ. Θεωρείται ότι έχει και συριακή ιθαγένεια. Αριθ. διαβατηρίου: 403062567 (ΗΠΑ). Αριθ. κοινωνικής ασφάλισης: 423-31-3021 (ΗΠΑ). Τόπος στον οποίο βρίσκεται: Σομαλία.

Άλλες πληροφορίες: Παντρεμένος με Σομαλή. Ζούσε στην Αίγυπτο το 2005 και μετακόμισε στη Σομαλία το 2009. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774980

Ημερομηνία καταχώρισης στον κατάλογο των ΗΕ: 28 Ιουλίου 2011.

Ο Omar Hammami συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ανώτερο στέλεχος της al-Shabaab. Ασχολείται με θέματα στρατολόγησης, χρηματοδότησης και με την πληρωμή αλλοδαπών μαχητών στη Σομαλία. Περιγράφεται ως ειδικός στα εκρηκτικά και στην τέχνη του πολέμου εν γένει. Από τον Οκτώβριο του 2007 έχει εμφανισθεί σε τηλεοπτικά ρεπορτάζ και σε προπαγανδιστικά βίντεο της al-Shabaab. Έχει εμφανισθεί σε βίντεο να εκπαιδεύει μαχητές της al-Shabaab, καθώς επίσης σε βίντεο και σε ιστοσελίδες να καλεί περισσότερους μαχητές να προσχωρήσουν στην al-Shabaab.

12.   Aboud Rogo Mohammed [γνωστός και ως α) Aboud Mohammad Rogo, β) Aboud Seif Rogo, γ) Aboud Mohammed Rogo, δ) Sheikh Aboud Rogo, ε) Aboud Rogo Muhammad, στ) Aboud Rogo Mohamed]

Ημερομηνία γέννησης: 11 Νοεμβρίου 1960. Εναλλακτικές ημερομηνίες γέννησης: α) 11 Νοεμβρίου 1967, β) 11 Νοεμβρίου 1969, γ) 1 Ιανουαρίου 1969. Τόπος γέννησης: Νήσος Λάμου στην Κένυα.

Ημερομηνία καταχώρισης στον κατάλογο των ΗΕ: 25 Ιουλίου 2012.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775562

Εξτρεμιστής με βάση την Κένυα, ο Aboud Rogo Mohammed έχει απειλήσει την ειρήνη, την ασφάλεια και τη σταθερότητα της Σομαλίας παρέχοντας χρηματοδοτική, υλική, υλικοτεχνική ή τεχνική υποστήριξη στην Αl-Shabaab, οντότητα καταχωρισμένη από την επιτροπή του ΣΑΗΕ η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.

Ο Aboud Rogo Mohammed είναι εξτρεμιστής ισλαμιστής κληρικός με βάση την Κένυα. Εξακολουθεί να ασκεί επιρροή σε εξτρεμιστικές ομάδες στην ανατολική Αφρική στο πλαίσιο της εκστρατείας του για την προώθηση της βίας σε ολόκληρη την ανατολική Αφρική. Στις δραστηριότητες του Aboud Rogo περιλαμβάνεται η συγκέντρωση κεφαλαίων για την Αl-Shabaab.

Ως ο κυριότερος ιδεολογικός ηγέτης της Al Hijra, τέως γνωστής ως «Muslim Youth Center», ο Aboud Rogo Mohammed χρησιμοποίησε την εξτρεμιστική ομάδα ως αγωγό ριζοσπαστικοποίησης και στρατολόγησης κυρίως Αφρικανών με γλώσσα τα σουαχίλι για τη διενέργεια βίαιων αγωνιστικών δραστηριοτήτων στη Σομαλία. Σε μια σειρά δημεγερτικών ομιλιών μεταξύ Φεβρουαρίου 2009 και Φεβρουαρίου 2012, ο Aboud αγόρευσε επανειλημμένα υπέρ της βίαιης απόρριψης της ειρηνευτικής διαδικασίας στη Σομαλία. Σε αυτές τις ομιλίες, ο Rogo προέτρεψε επανειλημμένα σε χρήση βίας τόσο κατά των Ηνωμένων Εθνών όσο και των δυνάμεων της αποστολής της Αφρικανικής Ένωσης στη Σομαλία (AMISOM), και κάλεσε το ακροατήριό του να μεταβεί στη Σομαλία για να ενταχθεί στον αγώνα της Αl-Shabaab κατά της κενυατικής κυβέρνησης.

Ο Aboud Rogo Mohammed προσφέρει επίσης καθοδήγηση σχετικά με το πώς οι Κενυάτες που στρατολογούνται στην Αl-Shabaab μπορούν να αποφύγουν τον εντοπισμό τους από τις κενυατικές αρχές, καθώς και με το ποιες διαδρομές να ακολουθήσουν όταν ταξιδεύουν από τη Μομπάσα και/ή το Λάμου στα προπύργια της Αl-Shabaab στη Σομαλία, ιδίως το Κισμάγιο. Έχει διευκολύνει τη μετάβαση στη Σομαλία πολυάριθμων Κενυατών στρατολογημένων για λογαριασμό της Αl-Shabaab.

Τον Σεπτέμβριο του 2011 ο Rogo στρατολογούσε άτομα στη Μομπάσα της Κένυας για να μεταβούν στη Σομαλία, πιθανώς για τη διενέργεια τρομοκρατικών πράξεων. Τον Σεπτέμβριο του 2008 ο Rogo πραγματοποίησε συνάντηση συγκέντρωσης κεφαλαίων στη Μομπάσα ως συμβολή στη χρηματοδότηση δράσεων της Αl-Shabaab στη Σομαλία.

13.   Abubaker Shariff Ahmed [γνωστός και ως α) Makaburi, β) Sheikh Abubakar Ahmed, γ) Abubaker Shariff Ahmed, δ) Abu Makaburi Shariff, ε) Abubaker Shariff, στ) Abubakar Ahmed]

Ημερομηνία γέννησης: 1962. Εναλλακτική ημερομηνία γέννησης: 1967. Τόπος γέννησης: Κένυα. Τόπος στον οποίο βρίσκεται: Περιοχή Ματζέγκο, Μομπάσα, Κένυα. Ημερομηνία καταχώρισης στον κατάλογο των ΗΕ: 23 Αυγούστου 2012.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775564

Ο Abubaker Shariff Ahmed έχει ηγετικό ρόλο διακινητή και στρατολόγου νέων Κενυατών μουσουλμάνων για βίαιες αγωνιστικές δράσεις στη Σομαλία, ενώ είναι και στενός συνεργάτης του Aboud Rogo. Παρέχει υλική βοήθεια σε εξτρεμιστικές ομάδες στην Κένυα (και άλλες περιοχές της ανατολικής Αφρικής). Με συχνά ταξίδια του σε προπύργια της Αl-Shabaab στη Σομαλία, μεταξύ άλλων το Κισμάγιο, ήταν σε θέση να διατηρεί στενούς δεσμούς με ανώτερα στελέχη της Αl-Shabaab.

Ο Abubaker Shariff Ahmed επιδίδεται επίσης στην κινητοποίηση και διαχείριση της χρηματοδότησης της Αl-Shabaab, οντότητας καταχωρισμένης από την Επιτροπή του ΣΑΗΕ, η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.

Ο Abubaker Shariff Ahmed έχει δηλώσει σε κήρυγμά του σε μουσουλμανικά τεμένη στη Μομπάσα ότι οι νέοι άνδρες πρέπει να πηγαίνουν στη Σομαλία, να διαπράττουν εξτρεμιστικές πράξεις, να πολεμούν για την Al-Qaida και να σκοτώνουν πολίτες των ΗΠΑ.

Ο Abubaker Shariff Ahmed συνελήφθη στα τέλη Δεκεμβρίου 2010 από τις κενυατικές αρχές ως ύποπτος συμμετοχής στη βομβιστική επίθεση σε τερματικό σταθμό λεωφορείων του Ναϊρόμπι. Ο Abubaker Shariff Ahmed είναι επίσης, στη Μομπάσα, ηγέτης οργάνωσης νέων με βάση στην Κένυα η οποία έχει δεσμούς με την Αl-Shabaab.

Το 2010 ο Abubaker Shariff Ahmed ενήργησε ως στρατολόγος και διακινητής για την Αl-Shabaab στην περιοχή Ματζέγκο της Μομπάσα, στην Κένυα.

14.   Maalim Salman [γνωστός και ως α) Mu'alim Salman β) Mualem Suleiman γ) Ameer Salman δ) Ma'alim Suleiman ε) Maalim Salman Ali στ) Maalim Selman Ali ζ) Ma'alim Selman η) Ma'alin Sulayman]

Ημερομηνία γέννησης: γύρω στο 1979. Τόπος γέννησης: Ναϊρόμπι, Κένυα. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 23 Σεπτεμβρίου 2014.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5818613

Ο Maalim Salman επελέγη από τον ηγέτη της al-Shabaab Ahmed Abdi aw-Mohamed, γνωστό και ως Godane, ως επικεφαλής των αφρικανών ξένων μαχητών για την al-Shabaab. Έχει εκπαιδεύσει ξένους υπηκόους που επιδίωξαν να προσχωρήσουν στην al-Shabaab ως αφρικανοί ξένοι μαχητές και έχει συμμετάσχει σε επιχειρήσεις στην Αφρική κατά τουριστών, κέντρων διασκέδασης και εκκλησιών.

Μολονότι ασχολείται κυρίως με επιχειρήσεις εκτός Σομαλίας, είναι γνωστό ότι ο Salman διαμένει στη Σομαλία και εκπαιδεύει ξένους μαχητές στη Σομαλία πριν τους προωθήσει αλλού. Ορισμένοι από τους ξένους μαχητές της al-Shabaab είναι παρόντες και στη Σομαλία. Για παράδειγμα, ο Salman διέταξε να μεταβούν ξένοι μαχητές της al-Shabaab στη νότια Σομαλία για την αντιμετώπιση επίθεσης της αποστολής της Αφρικανικής Ένωσης στη Σομαλία (AMISOM).

Μεταξύ άλλων τρομοκρατικών επιθέσεων, η al-Shabaab ήταν υπεύθυνη για την επίθεση στο εμπορικό κέντρο Westgate στο Ναϊρόμπι (Κένυα) τον Σεπτέμβριο του 2013, η οποία είχε ως αποτέλεσμα τον θάνατο τουλάχιστον 67 ανθρώπων. Πλέον πρόσφατα, η al-Shabaab ανέλαβε την ευθύνη για την επίθεση της 31ης Αυγούστου 2014 στις φυλακές της Εθνικής Υπηρεσίας Πληροφοριών και Ασφαλείας στο Μογκαντίσου, όπου σκοτώθηκαν τρεις φρουροί ασφαλείας και δύο πολίτες και τραυματίστηκαν άλλοι 15.

15.   Ahmed Diriye [γνωστός και ως α) Sheikh Ahmed Umar Abu Ubaidah β) Sheikh Omar Abu Ubaidaha γ) Sheikh Ahmed Umar δ) Sheikh Mahad Omar Abdikarim ε) Abu Ubaidah στ) Abu Diriye].

Ημερομηνία γέννησης: γύρω στο 1972. Τόπος γέννησης: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 24 Σεπτεμβρίου 2014.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5818614

Ο Ahmed Diriye διορίστηκε ως ο νέος εμίρης της Al-Shabaab μετά τον θάνατο του προηγούμενου ηγέτη Ahmed Abdi aw-Mohamed, προσώπου καταχωρισμένου από την Επιτροπή του Συμβουλίου Ασφαλείας βάσει των αποφάσεων 751 (1992) και 1907 (2009). Αυτό ανακοινώθηκε δημοσίως με δήλωση του εκπροσώπου της Al-Shabaab, Σεΐχη Ali Dheere, που κοινοποιήθηκε στις 6 Σεπτεμβρίου 2014. Ο Diriye είναι ανώτερο μέλος της Al-Shabaab και, ως εμίρης, έχει την ευθύνη για τη διοίκηση των επιχειρήσεων της Al-Shabaab. Θα φέρει την άμεση ευθύνη για τις δραστηριότητες της Al-Shabaab που εξακολουθούν να απειλούν την ειρήνη, την ασφάλεια και τη σταθερότητα στη Σομαλία. Ο Diriye έχει εν τω μεταξύ λάβει το αραβικό όνομα Σεΐχης Ahmed Umar Abu Ubaidah.

II.   Οντότητες

Al-Shabaab [γνωστή και ως α) Al-Shabab, β) Shabaab, γ) The Youth, δ) Mujahidin Al-Shabaab Movement, ε) Mujahideen Youth Movement, στ) Mujahidin Youth Movement, ζ) MYM, η) Harakat Shabab Al-Mujahidin, θ) Hizbul Shabaab, ι) Hisb'ul Shabaab, ια) Al-Shabaab Al-Islamiya, ιβ) Youth Wing, ιγ) Al-Shabaab Al-Islaam, ιδ) Al-Shabaab Al-Jihaad, ιε) The Unity Of Islamic Youth, ιστ) Harakat Al-Shabaab Al-Mujaahidiin, ιζ) Harakatul Shabaab Al Mujaahidiin, ιη) Mujaahidiin Youth Movement]

Τόπος στον οποίο βρίσκεται: Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/une/5775567

Η al-Shabaab έχει συμμετάσχει σε πράξεις οι οποίες απειλούν, άμεσα ή έμμεσα, την ειρήνη, ασφάλεια ή σταθερότητα της Σομαλίας, μεταξύ άλλων: πράξεις που απειλούν τη συμφωνία του Τζιμπουτί της 18ης Αυγούστου 2008, ή την πολιτική διαδικασία· και πράξεις που απειλούν τους μεταβατικούς ομοσπονδιακούς θεσμούς, την Αποστολή της Αφρικανικής Ένωσης στη Σομαλία (AMISOM) ή άλλες διεθνείς ειρηνευτικές επιχειρήσεις που αφορούν τη Σομαλία.

Η al-Shabaab έχει επίσης εμποδίσει την παράδοση ανθρωπιστικής βοήθειας στη Σομαλία, ή την πρόσβαση στην ανθρωπιστική αυτή βοήθεια ή τη διανομή της.

Σύμφωνα με τη δήλωση, της 29ης Ιουλίου 2009, του Προέδρου της Επιτροπής του Συμβουλίου Ασφαλείας, η οποία συστάθηκε δυνάμει της απόφασης 751 (1992) σχετικά με τη Σομαλία, προς το Συμβούλιο Ασφαλείας, τόσο η al-Shabaab όσο και η Hisb'ul Islam έχουν αναλάβει επανειλημμένως και δημοσίως ευθύνη για τις επιθέσεις από δυνάμεις τους κατά της Μεταβατικής Ομοσπονδιακής κυβέρνησης (ΜΟΚ) και της AMISOM. Η al-Shabaab ανέλαβε επίσης ευθύνη για τη δολοφονία αξιωματούχων της ΜΟΚ, και, στις 19 Ιουλίου 2009 εισέβαλε στα επιτόπου γραφεία των UNOPS, UNDSS και UNDP στις περιοχές Bay και Bakool και τα έκλεισε, κατά παράβαση της παραγράφου γ) της απόφασης 1844 (2008). Η al-Shabaab έχει επίσης εμποδίσει επανειλημμένως την πρόσβαση στην ανθρωπιστική βοήθεια στη Σομαλία και τη διανομή της βοήθειας αυτής.

Η έκθεση του γενικού γραμματέα προς το Συμβούλιο Ασφαλείας των Ηνωμένων Εθνών σχετικά με την κατάσταση στη Σομαλία, με ημερομηνία 20 Ιουλίου 2009, περιείχε τις ακόλουθες παραγράφους που αφορούν τις δραστηριότητες της al-Shabaab στη Σομαλία:

Λέγεται ότι οι στασιαστικές ομάδες, όπως η al-Shabaab, αποσπούν διά της βίας χρήματα από ιδιωτικές εταιρείες και στρατολογούν νεαρά άτομα, συμπεριλαμβανομένων παιδιών στρατιωτών, στον αγώνα κατά της κυβέρνησης στο Μογκαντίσου. Η al-Shabaab έχει επιβεβαιώσει την παρουσία ξένων μαχητών στις τάξεις της και έχει δηλώσει ανοικτά ότι συνεργάζεται με την Αλ Κάιντα στο Μογκαντίσου για την απομάκρυνση της κυβέρνησης της Σομαλίας. Οι ξένοι μαχητές, πολλοί από τους οποίους λέγεται ότι κατάγονται από το Πακιστάν και το Αφγανιστάν, φαίνεται ότι έχουν εκπαιδευθεί καλά και έχουν δοκιμασθεί σε μάχη. Έχει παρατηρηθεί ότι φορούν κουκούλες και διενεργούν επιθέσεις κατά κυβερνητικών δυνάμεων στο Μογκαντίσου και σε γειτονικές περιοχές.

Η al-Shabaab έχει ενισχύσει τη στρατηγική εξαναγκασμού και εκφοβισμού του σομαλικού λαού, πράγμα το οποίο αποδείχθηκε με τις επιλεγμένες δολοφονίες «υψηλής αξίας» και απαγωγές αρχηγών φατριών, πολλοί από τους οποίους δολοφονήθηκαν. Στις 19 Ιουνίου 2009, ο Omar Hashi Aden, υπουργός Εθνικής Ασφάλειας, σκοτώθηκε σε επίθεση αυτοκτονίας με ισχυρή έκρηξη βόμβας σε αυτοκίνητο στο Beletwyne. Επίσης, περισσότεροι από 30 άνθρωποι σκοτώθηκαν στην επίθεση, η οποία καταδικάσθηκε απερίφραστα από τη διεθνή κοινότητα και από μεγάλη μερίδα της σομαλικής κοινωνίας.

Σύμφωνα με έκθεση (2008/769) της Ομάδας Παρακολούθησης της Σομαλίας του Συμβουλίου Ασφαλείας των ΗΕ, του Δεκεμβρίου του 2008, η al-Shabaab είναι υπεύθυνη για διάφορες επιθέσεις στη Σομαλία κατά τα τελευταία έτη, μεταξύ άλλων:

| — | Δολοφονία και αποκεφαλισμός Σομαλού οδηγού ο οποίος εργαζόταν για το Παγκόσμιο Επισιτιστικό Πρόγραμμα τον Σεπτέμβριο του 2008. |
| --- | --- |

—

Δολοφονία και αποκεφαλισμός Σομαλού οδηγού ο οποίος εργαζόταν για το Παγκόσμιο Επισιτιστικό Πρόγραμμα τον Σεπτέμβριο του 2008.

| — | Βομβιστική επίθεση σε αγορά στο Puntland στην οποία σκοτώθηκαν 20 και τραυματίστηκαν πάνω από 100 στις 6 Φεβρουαρίου 2008. |
| --- | --- |

—

Βομβιστική επίθεση σε αγορά στο Puntland στην οποία σκοτώθηκαν 20 και τραυματίστηκαν πάνω από 100 στις 6 Φεβρουαρίου 2008.

| — | Σειρά βομβιστικών επιθέσεων και στοχευμένων δολοφονιών στη Somaliland με σκοπό την παρακώλυση των κοινοβουλευτικών εκλογών του 2006. |
| --- | --- |

—

Σειρά βομβιστικών επιθέσεων και στοχευμένων δολοφονιών στη Somaliland με σκοπό την παρακώλυση των κοινοβουλευτικών εκλογών του 2006.

| — | Δολοφονίες αρκετών ξένων εργαζομένων σε αποστολές ανθρωπιστικής βοήθειας το 2003 και το 2004. |
| --- | --- |

—

Δολοφονίες αρκετών ξένων εργαζομένων σε αποστολές ανθρωπιστικής βοήθειας το 2003 και το 2004.

Σύμφωνα με μαρτυρίες, η al-Shabaab λεηλάτησε χώρο των Ηνωμένων Εθνών στη Σομαλία στις 20 Ιουλίου 2009 και εξέδωσε διάταγμα για την απαγόρευση τριών υπηρεσιών των Ηνωμένων Εθνών από τις περιοχές τις οποίες ελέγχει η al-Shabaab. Επίσης, δυνάμεις της Σομαλικής Μεταβατικής Ομοσπονδιακής κυβέρνησης πολέμησαν αντάρτες της al-Shabaab και της Hizbul Islam στις 11-12 Ιουλίου 2009 με αποτέλεσμα τον θάνατο πάνω από 60 ατόμων. Κατά τη μάχη της 11ης Ιουλίου 2009, η al-Shabaab εξαπέλυσε τέσσερις όλμους στη Villa Somalia με αποτέλεσμα να σκοτωθούν τρεις στρατιώτες της αποστολής της Αφρικανικής Ένωσης στη Σομαλία (AMISOM) και να τραυματισθούν άλλοι οκτώ.

Σύμφωνα με άρθρο που δημοσίευσε το BBC στις 22 Φεβρουαρίου 2009, η al-Shabaab ανέλαβε την ευθύνη για βομβιστική επίθεση αυτοκτονίας με αυτοκίνητο κατά στρατιωτικής βάσης της Αφρικανικής Ένωσης στο Μογκαντίσου. Σύμφωνα με το άρθρο, η Αφρικανική Ένωση επιβεβαίωσε ότι 11 μέλη της ειρηνευτικής δύναμής της σκοτώθηκαν και άλλα 15 τραυματίσθηκαν.

Σύμφωνα με άρθρο που δημοσίευσε το Reuters στις 14 Ιουλίου 2009, μαχητές της al-Shabaab κέρδισαν έδαφος το 2009 σε επιθέσεις ανταρτοπόλεμου κατά δυνάμεων της Σομαλίας και της Αφρικανικής Ένωσης.

Σύμφωνα με άρθρο που δημοσίευσε το Voice of America στις 10 Ιουλίου 2009, η al-Shabaab συμμετείχε σε επίθεση κατά σομαλικών κυβερνητικών δυνάμεων τον Μάιο του 2009.

Σύμφωνα με άρθρο που αναρτήθηκε στη ιστοσελίδα του Συμβουλίου Εξωτερικών Σχέσεων στις 27 Φεβρουαρίου 2009, η al-Shabaab εξεγείρεται κατά της μεταβατικής κυβέρνησης της Σομαλίας και των Αιθιόπων υποστηρικτών της από το 2006. Η al-Shabaab σκότωσε εννέα στρατιώτες από το Μπουρούντι στην πλέον φονική επίθεση κατά ειρηνευτικών δυνάμεων της ΑΕ από την ανάπτυξή τους και μετά και αναφέρει ότι συμμετείχε σε άγρια μάχη στην οποία σκοτώθηκαν τουλάχιστον δέκα πέντε άτομα στο Μογκαντίσου.

---

| 8.3.2017 | EL | Επίσημη Εφημερίδα της Ευρωπαϊκής Ένωσης | L 60/41 |
| --- | --- | --- | --- |

8.3.2017

EL

Επίσημη Εφημερίδα της Ευρωπαϊκής Ένωσης

L 60/41

---

ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2017/399 ΤΟΥ ΣΥΜΒΟΥΛΙΟΥ

της 7ης Μαρτίου 2017

σχετικά με την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,

Έχοντας υπόψη την απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (1), και ιδίως το άρθρο 6,

Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 20 Δεκεμβρίου 2010, το Συμβούλιο εξέδωσε την απόφαση 2010/788/ΚΕΠΠΑ. |
| --- | --- |

(1)

Στις 20 Δεκεμβρίου 2010, το Συμβούλιο εξέδωσε την απόφαση 2010/788/ΚΕΠΠΑ.

| (2) | Στις 12 Ιανουαρίου 2017, η Επιτροπή του Συμβουλίου Ασφαλείας των Ηνωμένων Εθνών, που συστάθηκε δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών, επικαιροποίησε τα στοιχεία ταυτοποίησης που αφορούν 30 πρόσωπα και 9 οντότητες που υπόκεινται σε περιοριστικά μέτρα. |
| --- | --- |

(2)

Στις 12 Ιανουαρίου 2017, η Επιτροπή του Συμβουλίου Ασφαλείας των Ηνωμένων Εθνών, που συστάθηκε δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών, επικαιροποίησε τα στοιχεία ταυτοποίησης που αφορούν 30 πρόσωπα και 9 οντότητες που υπόκεινται σε περιοριστικά μέτρα.

| (3) | Το παράρτημα Ι της απόφασης 2010/788/ΚΕΠΠΑ θα πρέπει συνεπώς να τροποποιηθεί αναλόγως, |
| --- | --- |

(3)

Το παράρτημα Ι της απόφασης 2010/788/ΚΕΠΠΑ θα πρέπει συνεπώς να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα I της απόφασης 2010/788/ΚΕΠΠΑ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

Βρυξέλλες, 7 Μαρτίου 2017.

Για το Συμβούλιο

Ο Πρόεδρος

L. GRECH

---

(1)  
  ΕΕ L 336, της 21.12.2010, σ. 30.

1

---

ΠΑΡΑΡΤΗΜΑ

Οι καταχωρίσεις που αφορούν τα πρόσωπα και τις οντότητες που απαριθμούνται κατωτέρω αντικαθίστανται από τις ακόλουθες καταχωρίσεις:

α)   Κατάλογος προσώπων που αναφέρονται στο άρθρο 3 παράγραφος 1

1.   Eric BADEGE

Ημερομηνία γέννησης: 1971.

Ιθαγένεια: Λαϊκής Δημοκρατίας του Κονγκό

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Διεύθυνση: Ρουάντα (στις αρχές του 2016).

Λοιπές πληροφορίες: Κατέφυγε στη Ρουάντα τον Μάρτιο του 2013 και εξακολουθεί να ζει εκεί στις αρχές του 2016. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272441

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Eric Badege ήταν αντισυνταγματάρχης και συντονιστής του κινήματος M23 στο Masisi και διοικούσε ορισμένες επιχειρήσεις αποσταθεροποίησης τμημάτων της περιοχής Masisi στην επαρχία του Βόρειου Kivu. Ως στρατιωτικός ηγέτης του κινήματος Μ23, ο Badege ευθύνεται για σοβαρές παραβιάσεις που αφορούν τη στοχοποίηση παιδιών ή γυναικών σε καταστάσεις ένοπλης σύγκρουσης. Μετά τον Μάιο του 2012, η ομάδα Raia Mutomboki, υπό την ηγεσία του Μ23, έχει δολοφονήσει εκατοντάδες αμάχους σε μια σειρά συντονισμένων επιθέσεων. Τον Αύγουστο του 2012, ο Badege διεξήγαγε κοινές επιθέσεις, οι οποίες περιελάμβαναν δολοφονίες αμάχων αδιακρίτως. Οι εν λόγω επιθέσεις συντονίστηκαν από κοινού από τον Badege και τον Συνταγματάρχη Makoma Semivumbi Jacques. Πρώην μαχητές του Μ23 υποστήριξαν ότι οι ηγέτες του Μ23 εκτέλεσαν με συνοπτικές διαδικασίες δεκάδες παιδιά που επιχείρησαν να δραπετεύσουν αφού στρατολογήθηκαν ως παιδιά στρατιώτες του Μ23.

Σύμφωνα με έκθεση που δημοσίευσε το Παρατηρητήριο Ανθρωπίνων Δικαιωμάτων (HRW) στις 11 Σεπτεμβρίου 2012, ένας δεκαοκτάχρονος άνδρας από τη Ρουάντα, ο οποίος δραπέτευσε αφού είχε στρατολογηθεί με τη βία στη Ρουάντα, κατέθεσε στο HRW ότι υπήρξε μάρτυρας της εκτέλεσης ενός δεκαεξάχρονου αγοριού από τη μονάδα του Μ23 στην οποία ανήκε, το οποίο είχε προσπαθήσει να δραπετεύσει τον Ιούνιο. Το αγόρι συνελήφθη και δολοφονήθηκε διά ξυλοδαρμού από μαχητές του Μ23 μπροστά σε άλλους στρατολογηθέντες. Ένας από τους διοικητές του Μ23 που διέταξε τη δολοφονία φέρεται να είπε, αιτιολογώντας τη δολοφονία του αγοριού, στους υπόλοιπους στρατολογηθέντες ότι [το αγόρι] «ήθελε να μας εγκαταλείψει». Επίσης, η έκθεση σημειώνει ότι, σύμφωνα με καταθέσεις μαρτύρων, τουλάχιστον 33 νέοι στρατολογηθέντες και άλλοι μαχητές του Μ23 εκτελέστηκαν με συνοπτικές διαδικασίες όταν προσπάθησαν να διαφύγουν. Ορισμένοι δέθηκαν και πυροβολήθηκαν μπροστά σε άλλους στρατολογηθέντες για παραδειγματισμό. Ένας νέος στρατολογηθείς είπε στην HRW «όταν ήμασταν στο Μ23 μας έλεγαν [ότι είχαμε την επιλογή] είτε να μείνουμε μαζί τους είτε να πεθάνουμε. Πολλοί προσπάθησαν να δραπετεύσουν. Ορισμένοι συνελήφθησαν και αμέσως εκτελέστηκαν.»

Ο Badege κατέφυγε στη Ρουάντα τον Μάρτιο του 2013 και ζούσε εκεί από τις αρχές του 2016.

2.   Frank Kakolele BWAMBALE

[γνωστός και ως: α) FRANK KAKORERE, β) FRANK KAKORERE BWAMBALE, γ) AIGLE BLANC]

Χαρακτηρισμός: στρατηγός των Ενόπλων Δυνάμεων της ΛΔΚ (FARDC).

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Διεύθυνση: Κινσάσα, Λαϊκή Δημοκρατία του Κονγκό (από τον Ιούνιο του 2016).

Λοιπές πληροφορίες: Αποχώρησε από το CNDP τον Ιανουάριο του 2008. Από τον Ιούνιο του 2011 κατοικεί στην Κινσάσα. Από το 2010, ο Kakolele έχει συμμετάσχει σε δραστηριότητες κατά τα φαινόμενα για λογαριασμό του Programme de Stabilisation et Reconstruction des Zones Sortant des Conflits Armés (STAREC) της ΛΔΚ, καθώς και σε αποστολή του STAREC στο Goma και στο Beni τον Μάρτιο του 2011. Οι αρχές της ΛΔΚ τον συνέλαβαν τον Δεκέμβριο του 2013 στο Beni, στην επαρχία του Βόρειου Kivu, για εικαζόμενη παρεμπόδιση της διαδικασίας αφοπλισμού, αποστράτευσης και επανένταξης. Εγκατέλειψε τη ΛΔΚ και έζησε στην Κένυα για κάποιο χρονικό διάστημα, πριν ανακληθεί από την κυβέρνηση της ΛΔΚ για να τη συνδράμει όσον αφορά την κατάσταση στην περιοχή του Beni. Συνελήφθη τον Οκτώβριο του 2015 στην περιοχή της Mambasa γιατί εικάζεται ότι στήριξε μια ομάδα Mai Mai, χωρίς ωστόσο να του απαγγελθούν κατηγορίες, και από τον Ιούνιο του 2016 κατοικεί στην Κινσάσα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776078

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Frank Kakolele Bwambale υπήρξε πρώην ηγέτης του RCD-ML ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του RCD-ML, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003), και ο οποίος ενέχεται σε εμπόριο όπλων κατά παράβαση του εμπάργκο όπλων. Αποχώρησε από το CNDP τον Ιανουάριο 2008. Από το 2010, ο Kakolele συμμετείχε σε δραστηριότητες κατά τα φαινόμενα για λογαριασμό του Programme de Stabilisation et Reconstruction des Zones Sortant des Conflits Armés (STAREC) της ΛΔΚ, καθώς και σε αποστολή του STAREC στο Goma και στο Beni τον Μάρτιο του 2011.

Εγκατέλειψε τη ΛΔΚ και έζησε στην Κένυα για κάποιο χρονικό διάστημα, πριν ανακληθεί από την κυβέρνηση της ΛΔΚ να τη συνδράμει όσον αφορά την κατάσταση στην περιοχή του Beni. Συνελήφθη τον Οκτώβριο του 2015 πλησίον της Mambasa γιατί εικάζεται ότι στήριξε μια ομάδα Mai Mai, χωρίς ωστόσο να του απαγγελθούν κατηγορίες. Από τον Ιούνιο του 2016 ο Kakolele κατοικεί στην Κινσάσα.

3.   Gaston IYAMUREMYE

[γνωστός και ως: α) Byiringiro Victor Rumuli, β) Victor Rumuri, γ) Michel Byiringiro, δ) Rumuli]

Χαρακτηρισμός: α) προσωρινός πρόεδρος της FDLR, β) 1ος αντιπρόεδρος της FDLR-FOCA, γ) υποστράτηγος της FDLR-FOCA.

Διεύθυνση: επαρχία Βόρειου Kivu, Λαϊκή Δημοκρατία του Κονγκό (από τον Ιούνιο του 2016).

Ημερομηνία γέννησης: 1948.

Τόπος γέννησης: α) περιφέρεια Musanze, Βόρεια Επαρχία, Ρουάντα, β) Ruhengeri, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272456

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Gaston Iyamuremye είναι ο 1ος αντιπρόεδρος της FDLR, καθώς και ο προσωρινός πρόεδρος. Φέρει επίσης τον βαθμό του υποστρατήγου του ένοπλου βραχίονα της FDLR, του FOCA. Από τον Ιούνιο του 2016, ο Iyamuremye διαμένει στην επαρχία του Βόρειου Κίβου της Λαϊκής Δημοκρατίας του Κονγκό.

4.   Innocent KAINA

[γνωστός και ως: α) Colonel Innocent KAINA, β) India Queen]

Χαρακτηρισμός: πρώην αναπληρωτής διοικητής του Μ23.

Διεύθυνση: Ουγκάντα (από τις αρχές του 2016).

Ημερομηνία γέννησης: Νοέμβριος του 1973.

Τόπος γέννησης: Bunagana, περιοχή Rutshuru, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 30 Νοεμβρίου 2012.

Λοιπές πληροφορίες: Έγινε αναπληρωτής διοικητής του Μ23 μετά τη διαφυγή της ομάδας του Bosco Taganda στη Ρουάντα τον Μάρτιο του 2013. Διέφυγε στην Ουγκάντα τον Νοέμβριο του 2013. Στην Ουγκάντα από τις αρχές του 2016. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776081

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Innocent Kaina ήταν τομεάρχης και εν συνεχεία αναπληρωτής διοικητής στο Κίνημα της 23ης Μαρτίου (M23). Έχει διαπράξει και είναι υπεύθυνος για σοβαρές παραβιάσεις του διεθνούς δικαίου και των ανθρωπίνων δικαιωμάτων. Τον Ιούλιο του 2007, το στρατοδικείο της Κινσάσα έκρινε ότι ο Kaina είναι υπεύθυνος για εγκλήματα κατά της ανθρωπότητας που διαπράχθηκαν στην περιφέρεια Ituri μεταξύ Μαΐου 2003 και Δεκεμβρίου 2005. Αφέθηκε ελεύθερος το 2009 στο πλαίσιο της ειρηνευτικής συμφωνίας μεταξύ της κυβέρνησης του Κονγκό και του CNDP. Το 2009, εντός των FARDC, διέπραξε εκτελέσεις, απαγωγές και ακρωτηριασμούς στην περιοχή Masisi. Ως διοικητής υπό τις διαταγές του στρατηγού Taganda, πρωτοστάτησε στην ανταρσία του πρώην CNDP στην περιοχή Rutshuru τον Απρίλιο του 2012. Φρόντισε για την ασφάλεια των εξεγερμένων όταν απωθήθηκαν από το Masisi. Μεταξύ Μαΐου και Αυγούστου 2012, επέβλεπε τη στρατολόγηση και την εκπαίδευση περισσότερων από 150 παιδιών για την εξέγερση του M23, πυροβολώντας τα παιδιά που προσπάθησαν να δραπετεύσουν. Τον Ιούλιο του 2012 ταξίδεψε στις περιοχές Berunda και Degho για να κινήσει διαδικασίες επιστράτευσης και στρατολόγησης για το M23. Ο Kaina κατέφυγε στην Ουγκάντα το Νοέμβριο του 2013 και εξακολουθούσε να ζει εκεί στις αρχές του 2016.

5.   Jérôme KAKWAVU BUKANDE

[γνωστός και ως: α) Jérôme Kakwavu, β) Commandant Jérôme]

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Προήχθη σε στρατηγό των FARDC τον Δεκέμβριο του 2004. Από τον Ιούνιο του 2011 κρατείται στη φυλακή Makala της Κινσάσα. Στις 25 Μαρτίου 2011 ξεκίνησε η δίκη του Kakwavu στο Ανώτατο Στρατοδικείο της Κινσάσα, για εγκλήματα πολέμου. Τον Νοέμβριο του 2014, καταδικάστηκε από στρατιωτικό δικαστήριο της Λαϊκής Δημοκρατίας του Κονγκό σε δέκα έτη φυλάκισης για βιασμό, φόνο και βασανιστήρια. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776083

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Πρώην πρόεδρος του UCD/FAPC. Το FAPC ελέγχει παράνομους συνοριακούς σταθμούς μεταξύ Ουγκάντας και ΛΔΚ, σε μια ζωτική οδό διακίνησης όπλων. Ως πρόεδρος του FAPC άσκησε επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του FAPC, οι οποίες είχαν εμπλακεί σε εμπόριο όπλων και κατά συνέπεια σε παραβιάσεις του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα Παιδιά και τις Ένοπλες Συγκρούσεις, ευθύνεται για τη στρατολόγηση και τη χρησιμοποίηση παιδιών στο Ituri το 2002. Συγκαταλέγεται μεταξύ των πέντε ανώτατων αξιωματικών των FARDC που έχουν κατηγορηθεί για σοβαρά εγκλήματα σεξουαλικής βίας, τις υποθέσεις των οποίων επισήμανε στην κυβέρνηση της χώρας το Συμβούλιο Ασφαλείας κατά την επίσκεψή του το 2009. Προήχθη σε στρατηγό των FARDC τον Δεκέμβριο του 2004. Από τον Ιούνιο του 2011 κρατείται στη φυλακή Makala της Κινσάσα. Στις 25 Μαρτίου 2011 ξεκίνησε η δίκη του Kakwavu στο Ανώτατο Στρατοδικείο της Κινσάσα, για εγκλήματα πολέμου.

6.   Germain KATANGA

Ιθαγένεια: Λαϊκής Δημοκρατίας του Κονγκό.

Ημερομηνία γέννησης: 28 Απριλίου 1978.

Τόπος γέννησης: Mambasa, επαρχία Ituri, Λαϊκή Δημοκρατία του Κονγκό.

Διεύθυνση: Λαϊκή Δημοκρατία του Κονγκό (στη φυλακή).

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Προήχθη σε στρατηγό των FARDC τον Δεκέμβριο του 2004. Παραδόθηκε από την κυβέρνηση της ΛΔΚ στο Διεθνές Ποινικό Δικαστήριο στις 18 Οκτωβρίου 2007. Αρχικά καταδικάστηκε στις 23 Μαΐου 2014 από το Διεθνές Ποινικό Δικαστήριο σε 12ετή κάθειρξη για εγκλήματα πολέμου και εγκλήματα κατά της ανθρωπότητας. Το τμήμα προσφυγών του ΔΠΔ μείωσε την ποινή του και καθόρισε ο Κατάνγκα ότι θα εξέτιε την ποινή του έως τις 18 Ιανουαρίου 2016. Αν και κρατήθηκε στις Κάτω Χώρες κατά τη διάρκεια της δίκης του, ο Katanga μεταφέρθηκε σε φυλακή της ΛΔΚ τον Δεκέμβριο του 2015 και κατηγορήθηκε για άλλα εγκλήματα που είχε διαπράξει προηγουμένως στην περιοχή Ituri. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776116

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Germain Katanga διετέλεσε διοικητής του FRPI. Ενεχόταν σε μεταφορές όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003. Προήχθη σε στρατηγό των FARDC τον Δεκέμβριο του 2004. Παραδόθηκε από την κυβέρνηση της ΛΔΚ στο Διεθνές Ποινικό Δικαστήριο στις 18 Οκτωβρίου 2007. Αρχικά καταδικάστηκε στις 23 Μαΐου 2014 από το Διεθνές Ποινικό Δικαστήριο σε 12ετή κάθειρξη για εγκλήματα πολέμου και εγκλήματα κατά της ανθρωπότητας. Το τμήμα προσφυγών του ΔΠΔ μείωσε την ποινή του και καθόρισε ότι θα εξέτιε την ποινή του έως τις 18 Ιανουαρίου 2016. Αν και κρατήθηκε στις Κάτω Χώρες κατά τη διάρκεια της δίκης του, ο Katanga μεταφέρθηκε σε φυλακή της ΛΔΚ τον Δεκέμβριο του 2015 και κατηγορήθηκε για εγκλήματα που είχε διαπράξει προηγουμένως στην περιοχή Ituri.

7.   Thomas LUBANGA

Τόπος γέννησης: Ituri, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Διεύθυνση: Λαϊκή Δημοκρατία του Κονγκό (στη φυλακή).

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Συνελήφθη στην Κινσάσα τον Μάρτιο του 2005 για εμπλοκή του UPC/L σε καταπάτηση ανθρώπινων δικαιωμάτων. Μεταφέρθηκε στο ΔΠΔ στις 17 Μαρτίου 2006. Τον Μάρτιο του 2012, το ΔΠΔ του επέβαλε ποινή φυλάκισης 14 ετών. Την 1η Δεκεμβρίου 2014, οι δικαστές προσφυγών του ΔΠΔ διατήρησαν την καταδίκη και την ποινή του Lubanga. Μεταφέρθηκε σε φυλακές στη ΛΔΚ στις 19 Δεκεμβρίου 2015 για να εκτίσει την ποινή φυλακίσεως. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776117

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Thomas Lubanga υπήρξε πρόεδρος του UPC/L, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003. Συνελήφθη στην Κινσάσα τον Μάρτιο του 2005 για εμπλοκή του UPC/L σε καταπατήσεις και παραβιάσεις των ανθρωπίνων δικαιωμάτων και παραδόθηκε στο ΔΠΔ από τις αρχές της ΛΔΚ στις 17 Μαρτίου 2006. Καταδικάστηκε τον Μάρτιο του 2012 από το ΔΠΔ, το οποίο του επέβαλε ποινή φυλάκισης 14 ετών. Την 1η Δεκεμβρίου 2014, οι δικαστές προσφυγών του ΔΠΔ διατήρησαν την καταδίκη και την ποινή του. Μεταφέρθηκε σε φυλακές στη ΛΔΚ στις 19 Δεκεμβρίου 2015 για να εκτίσει την ποινή φυλακίσεως.

8.   Sultani MAKENGA

[γνωστός και ως: α) Makenga, Colonel Sultani, β) Makenga, Emmanuel Sultani]

Ημερομηνία γέννησης: 25 Δεκεμβρίου 1973.

Τόπος γέννησης: Rutshuru, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 12 Νοεμβρίου 2012.

Λοιπές πληροφορίες: Στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό. Στην Ουγκάντα στα τέλη του 2014. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272833

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Sultani Makenga είναι στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό (ΛΔΚ). Ως ηγέτης του M23 (επίσης γνωστού ως Επαναστατικός Κονγκολεζικός Στρατός), ο Sultani Makenga έχει διαπράξει και είναι υπεύθυνος για σοβαρές παραβιάσεις του διεθνούς δικαίου, συμπεριλαμβανομένης της στοχοποίησης γυναικών και παιδιών σε ένοπλες συγκρούσεις, η οποία συνίσταται, μεταξύ άλλων, σε φόνους και ακρωτηριασμούς, σεξουαλική βία, απαγωγές και αναγκαστική εκτόπιση. Επίσης, είναι υπεύθυνος για παραβιάσεις του διεθνούς δικαίου που αφορούν τη δράση του M23 κατά τη στρατολόγηση ή τη χρησιμοποίηση παιδιών σε ένοπλες συγκρούσεις στη ΛΔΚ. Υπό τις διαταγές του Sultani Makenga, το M23 έχει διαπράξει εκτεταμένες θηριωδίες εναντίον αμάχων στη ΛΔΚ. Σύμφωνα με μαρτυρίες και εκθέσεις, οι μαχητές που ενεργούν υπό τις διαταγές του Sultani Makenga έχουν διαπράξει βιασμούς σε όλη την περιοχή Rutshuru κατά γυναικών και παιδιών, εκ των οποίων ορισμένα ήταν μόλις 8 ετών, ως μέρος της στρατηγικής εδραίωσης του ελέγχου της περιοχής Rutshuru. Υπό τις διαταγές του Makenga, το M23 έχει διεξαγάγει εκτεταμένες εκστρατείες καταναγκαστικής στρατολόγησης παιδιών στη ΛΔΚ και την ευρύτερη περιοχή, καθώς και εκτελέσεις, ακρωτηριασμούς και τραυματισμούς πολλών παιδιών. Πολλά από τα παιδιά που στρατολογήθηκαν καταναγκαστικά ήταν κάτω των 15 ετών. Επίσης, έχουν υπάρξει αναφορές ότι ο Makenga προμηθεύεται οπλισμό και σχετικό υλικό κατά παράβαση των μέτρων που έχει λάβει η ΛΔΚ για την εφαρμογή του εμπάργκο όπλων, συμπεριλαμβανομένων των εγχώριων διατάξεων περί εισαγωγής και κατοχής οπλισμού και σχετικού υλικού. Η δράση του Makenga ως ηγέτη του M23 περιλαμβάνει σοβαρές παραβιάσεις του διεθνούς δικαίου και θηριωδίες κατά αμάχων στη ΛΔΚ, ενώ έχει επίσης επιδεινώσει τις συνθήκες έλλειψης ασφάλειας, εκτοπισμού και σύγκρουσης στην περιοχή. Στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό.

9.   Khawa Panga MANDRO

[γνωστός και ως: α) Kawa Panga, β) Kawa Panga Mandro, γ) Kawa Mandro, δ) Yves Andoul Karim, ε) Yves Khawa Panga Mandro, στ) Mandro Panga Kahwa, ζ) «Chief Kahwa», η) «Kawa»]

Ημερομηνία γέννησης: 20 Αυγούστου 1973.

Τόπος γέννησης: Bunia, Λαϊκή Δημοκρατία του Κονγκό.

Διεύθυνση: Ουγκάντα (τον Μάιο του 2016).

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Φυλακίστηκε στην πόλη Bunia τον Απρίλιο του 2005 για την υπονόμευση της ειρηνευτικής διαδικασίας του Ituri. Συνελήφθη από τις αρχές του Κονγκό τον Οκτώβριο του 2005, αθωώθηκε από το Εφετείο της Kisangani, στη συνέχεια μεταφέρθηκε στις δικαστικές αρχές της Κινσάσα με νέες κατηγορίες σχετικά με εγκλήματα κατά της ανθρωπότητας και εγκλήματα πολέμου, ανθρωποκτονίας, διακεκριμένης επίθεσης και βιαιοπραγίας. Τον Αύγουστο του 2014, στρατιωτικό δικαστήριο της ΛΔΚ στο Kisangani τον καταδίκασε για εγκλήματα πολέμου και εγκλήματα κατά της ανθρωπότητας και του επέβαλε ποινή εννεατούς φυλάκισης και τον υποχρέωσε να καταβάλει περίπου 85 000 δολάρια στα θύματά του. Εξέτισε την ποινή του και τον Μάιο του 2016 κατοικεί στην Ουγκάντα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272933

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Khawa Panga Mandro ήταν πρόεδρος του PUSIC, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2001 και 2002. Φυλακίστηκε στη Bunia τον Απρίλιο 2005 για την υπονόμευση της ειρηνευτικής διαδικασίας του Ituri. Συνελήφθη από τις αρχές του Κονγκό τον Οκτώβριο του 2005, αθωώθηκε από το Εφετείο της Kisangani, και στη συνέχεια μεταφέρθηκε στις δικαστικές αρχές της Κινσάσα με νέες κατηγορίες σχετικά με εγκλήματα κατά της ανθρωπότητας και εγκλήματα πολέμου, ανθρωποκτονίας, διακεκριμένης επίθεσης και βιαιοπραγίας. Τον Αύγουστο του 2014, στρατιωτικό δικαστήριο της ΛΔΚ στο Kisangani τον καταδίκασε για εγκλήματα πολέμου και εγκλήματα κατά της ανθρωπότητας και του επέβαλε ποινή εννεατούς φυλάκισης και τον υποχρέωσε να καταβάλει περίπου 85 000 δολάρια στα θύματά του. Εξέτισε την ποινή του και τον Μάιο του 2016 κατοικεί στην Ουγκάντα.

10.   Callixte MBARUSHIMANA

Χαρακτηρισμός: εκτελεστικός γραμματέας της FDLR.

Ημερομηνία γέννησης: 24 Ιουλίου 1963.

Τόπος γέννησης: Ndusu/Ruhengeri, Βόρεια Επαρχία, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Συνελήφθη στο Παρίσι στις 3 Οκτωβρίου 2010, βάσει εντάλματος του ΔΠΔ για εγκλήματα πολέμου και εγκλήματα κατά της ανθρωπότητας που διαπράχθηκαν από στρατεύματα της FDLR στις δύο επαρχίες του Kivu το 2009. Μεταφέρθηκε στη Χάγη στις 25 Ιανουαρίου 2011 και αφέθηκε ελεύθερος από το ΔΠΔ στα τέλη του 2011. Εξελέγη εκτελεστικός γραμματέας της FDLR στις 29 Νοεμβρίου 2014 για πενταετή περίοδο. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5224649

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Callixte Mbarushimana υπήρξε εκτελεστικός γραμματέας της FDLR και Αντιπρόεδρος του Γενικού Στρατιωτικού Επιτελείου της οργάνωσης μέχρι τη σύλληψή του. Ως πολιτικός/στρατιωτικός ηγέτης ξένης ένοπλης ομάδας στη Λαϊκή Δημοκρατία του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, σύμφωνα με την παράγραφο 4 στοιχείο β) του διατακτικού της απόφασης 1857 (2008) OP 4 (b) του Συμβουλίου Ασφαλείας του ΟΗΕ. Συνελήφθη στο Παρίσι στις 3 Οκτωβρίου 2010, βάσει εντάλματος του ΔΠΔ για εγκλήματα πολέμου και εγκλήματα κατά της ανθρωπότητας που διαπράχθηκαν από στρατεύματα της FDLR στις δύο επαρχίες του Kivu το 2009. Μεταφέρθηκε στη Χάγη στις 25 Ιανουαρίου 2011, αλλά αφέθηκε ελεύθερος στα τέλη του 2011. Επανεξελέγη εκτελεστικός γραμματέας της FDLR στις 29 Νοεμβρίου 2014 για πενταετή περίοδο.

11.   Iruta Douglas MPAMO

[γνωστός και ως: α) Doulas Iruta Mpamo, β) Mpano]

Διεύθυνση: Gisenyi, Ρουάντα (από τον Ιούνιο του 2011).

Ημερομηνία γέννησης: α) 28 Δεκεμβρίου 1965, β) 29 Δεκεμβρίου 1965.

Τόπος γέννησης: α) Bashali, Masisi, Λαϊκή Δημοκρατία του Κονγκό, β) Goma, Λαϊκή Δημοκρατία του Κονγκό, γ) Uvira, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Άγνωστης απασχόλησης μετά τη συντριβή δύο εκ των αεροσκαφών που διαχειριζόταν η εταιρεία Great Lakes Business Company (GLBC). Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272813

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ιδιοκτήτης/διοικητής της Compagnie Aérienne des Grands Lacs και της Great Lakes Business Company, τα αεροσκάφη των οποίων χρησιμοποιούνταν για την παροχή βοήθειας σε ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003). Ευθύνεται επίσης για την απόκρυψη πληροφοριών σχετικών με πτήσεις και φορτία, προφανώς για να καταστεί δυνατή η παραβίαση του εμπάργκο όπλων. Άγνωστης απασχόλησης μετά τη συντριβή δύο εκ των αεροσκαφών που διαχειριζόταν η εταιρεία Great Lakes Business Company (GLBC).

13.   Leodomir MUGARAGU

[γνωστός και ως: α) Manzi Leon, β) Leo Manzi]

Διεύθυνση: Στρατηγείο της FDLR στο δάσος Kikoma, Bogoyi, περιοχή Walikale, Βόρειο Kivu, Λαϊκή Δημοκρατία του Κονγκό (από τον Ιούνιο του 2011).

Ημερομηνία γέννησης: α) 1954, β) 1953.

Τόπος γέννησης: α) Kigali, Ρουάντα, β) Rushashi, Βόρεια Επαρχία, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Αρχηγός Επιτελείου της FDLR-FOCA, υπεύθυνος διοίκησης. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5270747

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Σύμφωνα με μη εμπιστευτικές πληροφορίες και επίσημες αναφορές, ο Leodomir Mugaragu είναι αρχηγός επιτελείου της οργάνωσης Forces Combattantes Abucunguzi/Combatant Force for the Liberation of Rwanda (FOCA), του ένοπλου βραχίονα της FDLR. Σύμφωνα με επίσημες αναφορές, ο Mugaragu είναι ανώτερος υπεύθυνος σχεδιασμού των στρατιωτικών επιχειρήσεων της FDLR στα ανατολικά εδάφη της Λαϊκής Δημοκρατίας του Κονγκό. Αρχηγός Επιτελείου της FDLR-FOCA, υπεύθυνος διοίκησης.

14.   Leopold MUJYAMBERE

[γνωστός και ως: α) Musenyeri, β) Achille, γ) Frere Petrus Ibrahim]

Χαρακτηρισμός: α) προσωπάρχης της FDLR-FOCA, β) προσωρινός αναπληρωτής διοικητής της FDLR-FOCA.

Διεύθυνση: Κινσάσα, Λαϊκή Δημοκρατία του Κονγκό (τον Ιούνιο του 2016).

Ημερομηνία γέννησης: α) 17 Μαρτίου 1962, β) περίπου το 1966.

Τόπος γέννησης: Kigali, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Ανέλαβε αναπληρωτής διοικητής της FDLR-FOCA το 2014. Συνελήφθη στη Goma της ΛΔΚ από τις υπηρεσίες ασφαλείας του Κονγκό στις αρχές Μαΐου 2016 και μεταφέρθηκε στην Κινσάσα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5224709

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Leopold Mujyambere ήταν διοικητής της δεύτερης μεραρχίας της FOCA, του ένοπλου βραχίονα της FDLR. Ως στρατιωτικός ηγέτης ξένης ένοπλης ομάδας της Λαϊκής Δημοκρατίας του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, κατά παράβαση της παραγράφου 4 στοιχείο β) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Σύμφωνα με στοιχεία που συγκέντρωσε η Ομάδα Εμπειρογνωμόνων της επιτροπής κυρώσεων του ΣΑΗΕ κατά της ΛΔΚ, τα οποία αναφέρονται λεπτομερώς στην έκθεσή της, της 13ης Φεβρουαρίου 2008, κορίτσια που ελευθερώθηκαν από την εξουσία της FDLR-FOCA είχαν προηγουμένως απαχθεί και κακοποιηθεί σεξουαλικά. Από τα μέσα του 2007, η FDLR-FOCA, η οποία προηγουμένως στρατολογούσε αγόρια στο τέλος της εφηβικής τους ηλικίας, στρατολογεί τώρα διά της βίας παιδιά από 10 ετών. Στη συνέχεια, τα μικρότερα χρησιμοποιούνται ως συνοδοί και τα μεγαλύτερα σε ηλικία παιδιά χρησιμοποιούνται ως στρατιώτες στην πρώτη γραμμή, κατά παράβαση της παραγράφου 4 στοιχεία δ) και ε) του διατακτικού της απόφασης 1857 (2008) του Συμβουλίου Ασφαλείας του ΟΗΕ.

Τον Ιούνιο του 2011, υπήρξε ο Διοικητής των FOCA του επιχειρησιακού τομέα του Νότιου Kivu, που τότε αποκαλείτο «Amazon». Εν συνεχεία προήχθη σε αρχηγό επιτελείου του FOCA, και στη συνέχεια διετέλεσε αναπληρωτής διοικητής το 2014. Συνελήφθη στη Goma της ΛΔΚ από τις υπηρεσίες ασφαλείας του Κονγκό στις αρχές Μαΐου 2016 και μεταφέρθηκε στην Κινσάσα.

15.   Jamil MUKULU

[γνωστός και ως: α) Steven Alirabaki, β) David Kyagulanyi, γ) Musezi Talengelanimiro, δ) Mzee Tutu, ε) Abdullah Junjuaka, στ) Alilabaki Kyagulanyi, ζ) Hussein Muhammad, η) Nicolas Luumu, θ) Professor Musharaf, ι) Talengelanimiro]

Χαρακτηρισμός: α) ηγέτης των Ενωμένων Δημοκρατικών Δυνάμεων (ADF) β) διοικητής των Ενωμένων Δημοκρατικών Δυνάμεων.

Διεύθυνση: εικάζεται ότι είναι φυλακισμένος στην Ουγκάντα (τον Σεπτέμβριο του 2016).

Ημερομηνία γέννησης: α) 1965, β) 1η Ιανουαρίου 1964.

Τόπος γέννησης: χωριό Ntoke, υπο-επαρχία Ntenjeru, περιφέρεια Kayunga, Ουγκάντα.

Ιθαγένεια: Ουγκάντας.

Ημερομηνία καταχώρισης στον κατάλογο του ΟΗΕ: 12 Οκτωβρίου 2011.

Λοιπές πληροφορίες: Συνελήφθη τον Απρίλιο του 2015 στην Τανζανία και εκδόθηκε στην Ουγκάντα τον Ιούλιο του 2015. Από τον Σεπτέμβριο του 2016, ο Mukulu εικάζεται ότι είναι υπό αστυνομική κράτηση εν αναμονή της δίκης του για εγκλήματα πολέμου και σοβαρές παραβιάσεις του δικαίου της σύμβασης της Γενεύης στο πλαίσιο της νομοθεσίας της Ουγκάντας. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5270670

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Σύμφωνα με δημόσιες πηγές και επίσημες αναφορές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΟΗΕ για τη ΛΔΚ, ο Jamil Mukulu είναι ο στρατιωτικός αρχηγός της ADF, ξένης ένοπλης ομάδας που δραστηριοποιείται στη ΛΔΚ, και εμποδίζει τον αφοπλισμό, τον επαναπατρισμό και την εθελοντική επανεγκατάσταση των μαχητών της ADF, όπως προβλέπεται από την παράγραφο 4 στοιχείο β) της απόφασης 1857 (2008). Η ομάδα εμπειρογνωμόνων της επιτροπής κυρώσεων του ΟΗΕ για τη ΛΔΚ ανέφερε ότι ο Jamil Mukulu παρέσχε υλική και ανθρώπινη στήριξη στην ADF, ένοπλη ομάδα που δρα στο έδαφος της ΛΔΚ. Σύμφωνα με διάφορες πηγές, περιλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΟΗΕ για τη ΛΔΚ, ο Jamil Mukulu έχει εξασφαλισμένη χρηματοδότηση, ασκούσε επιρροή στις πολιτικές της ADF και ανέλαβε άμεσες ευθύνες όσον αφορά τη διοίκηση και τον έλεγχο των δυνάμεων της ADF, ιδίως εποπτεύοντας τις επαφές με διεθνή τρομοκρατικά δίκτυα.

16.   Ignace MURWANASHYAKA

[γνωστός και ως: Dr. Ignace]

Τίτλος: Dr.

Χαρακτηρισμός: πρόεδρος της FDLR.

Διεύθυνση: Γερμανία (στη φυλακή).

Ημερομηνία γέννησης: 14 Μαΐου 1963.

Τόπος γέννησης: α) Butera, Ρουάντα, β) Ngoma, Butare, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Συνελήφθη από τις γερμανικές αρχές στις 17 Νοεμβρίου 2009, και κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας και για τη συνδρομή του σε εγκλήματα πολέμου. Καταδικάστηκε σε 13ετή κάθειρξη και τον Ιούνιο του 2016 εκτίει ποινή φυλάκισης στη Γερμανία. Επανεξελέγη πρόεδρος της FDLR στις 29 Νοεμβρίου 2014 για πενταετή περίοδο. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272382

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Ignace Murwanashyaka είναι ο πρόεδρος της FDLR, ασκεί επιρροή στις πολιτικές των δυνάμεων της FDLR, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Διατηρούσε τηλεφωνική επικοινωνία με τους επί τόπου στρατιωτικούς διοικητές της FDLR, (μεταξύ άλλων κατά τη σφαγή του Busurungi τον Μάιο του 2009)· έδινε στρατιωτικές διαταγές στην ανώτατη διοίκηση· συμμετείχε στον συντονισμό της μεταβίβασης όπλων και πυρομαχικών σε μονάδες της FDLR και στη διαβίβαση ειδικών οδηγιών χρήσης· και διαχειριζόταν μεγάλα χρηματικά ποσά προερχόμενα από την αθέμιτη πώληση φυσικών πόρων σε περιοχές υπό τον έλεγχο της FDLR. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, είχε την ευθύνη ως πρόεδρος και στρατιωτικός διοικητής της FDLR για τη στρατολόγηση και χρησιμοποίηση παιδιών από το FDLR στο Ανατολικό Κονγκό. Συνελήφθη από τις γερμανικές αρχές στις 17 Νοεμβρίου 2009, και κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας και για τη συνδρομή του σε εγκλήματα πολέμου. Καταδικάστηκε σε 13ετή κάθειρξη και τον Ιούνιο του 2016 εξέτιε ποινή φυλάκισης στη Γερμανία. Επανεξελέγη πρόεδρος της FDLR στις 29 Νοεμβρίου 2014 για μια πενταετία.

17.   Straton MUSONI

[γνωστός και ως: IO Musoni]

Χαρακτηρισμός: Πρώην αντιπρόεδρος της FDLR.

Ημερομηνία γέννησης: α) 6 Απριλίου 1961, β) 4 Ιουνίου 1961.

Τόπος γέννησης: Mugambazi, Kigali, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Συνελήφθη από τις γερμανικές αρχές στις 17 Νοεμβρίου 2009, κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας, και καταδικάστηκε σε 8ετή κάθειρξη. Ο Musoni αφέθηκε ελεύθερος από τη φυλακή αμέσως μετά τη δίκη, αφού είχε εκτίσει πάνω από 5 έτη της ποινής του. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272354

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Straton Musoni ήταν αντιπρόεδρος της FDLR, μιας ξένης ένοπλης ομάδας που δρα στη ΛΔΚ. Εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών που ανήκουν στις ομάδες αυτές, κατά παράβαση της απόφασης 1649 (2005). Συνελήφθη από τις γερμανικές αρχές στις 17 Νοεμβρίου 2009, κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας, και καταδικάστηκε σε 8ετή κάθειρξη. Αφέθηκε ελεύθερος από τη φυλακή αμέσως μετά τη δίκη, αφού είχε εκτίσει πάνω από 5 έτη της ποινής του.

18.   Jules MUTEBUTSI

[γνωστός και ως: α) Jules Mutebusi, β) Jules Mutebuzi, γ) Colonel Mutebutsi]

Ημερομηνία γέννησης: 1964.

Τόπος γέννησης: Minembwe, Νότιο Kivu, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Πρώην αναπληρωτής περιφερειακός στρατιωτικός διοικητής FARDC της 10ης στρατιωτικής περιφέρειας τον Απρίλιο του 2004, ο οποίος αποστρατεύθηκε λόγω απείθειας. Συνελήφθη από τις αρχές της Ρουάντας τον Δεκέμβριο του 2007 όταν προσπάθησε να περάσει τα σύνορα προς τη ΛΔΚ. Αναφέρεται ότι απεβίωσε στο Κιγκάλι στις 9 Μαΐου 2014. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5272093

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Jules Mutebutsi ένωσε τις δυνάμεις του με άλλους αποστάτες του πρώην RCD-G για την κατάληψη της πόλης Bukavu με τη βία, τον Μάιο του 2004. Ενέχεται στην παραλαβή όπλων εκτός των δομών των FARDC και στον εφοδιασμό των ένοπλων και παραστρατιωτικών ομάδων που αναφέρονται στην παράγραφο 20 της απόφασης 1493 (2003) κατά παράβαση του εμπάργκο όπλων. Πρώην αναπληρωτής περιφερειακός στρατιωτικός διοικητής FARDC της 10ης στρατιωτικής περιφέρειας τον Απρίλιο του 2004, ο οποίος αποστρατεύθηκε λόγω απείθειας. Συνελήφθη από τις αρχές της Ρουάντας τον Δεκέμβριο του 2007 όταν προσπάθησε να περάσει τα σύνορα προς τη ΛΔΚ. Αναφέρεται ότι απεβίωσε στο Κιγκάλι στις 9 Μαΐου 2014.

19.   Baudoin NGARUYE WA MYAMURO

[γνωστός και ως: Colonel Baudoin Ngaruye]

Τίτλος: στρατιωτικός ηγέτης του κινήματος της 23ης Μαρτίου (M23).

Χαρακτηρισμός: ταξίαρχος.

Διεύθυνση: Rubavu/Mudende, Ρουάντα.

Ημερομηνία γέννησης: α) 1η Απριλίου 1978, β) 1978.

Τόπος γέννησης: α) Bibwe, Λαϊκή Δημοκρατία του Κονγκό, β) Lusamambo, περιοχή Lubero, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Αριθ. καταχώρισης στα εθνικά μητρώα: FARDC ID 1-78-09-44621-80.

Ημερομηνία καταχώρισης στον κατάλογο του ΟΗΕ: 30 Νοεμβρίου 2012.

Λοιπές πληροφορίες: Εισήλθε στη Δημοκρατία της Ρουάντας στις 16 Μαρτίου 2013. Στα τέλη του 2014, ζει στο στρατόπεδο Ngoma, στη Ρουάντα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5268954

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Τον Απρίλιο του 2012 ο Ngaruye ηγήθηκε της ανταρσίας του πρώην CNDP (Εθνικού Κογκρέσου για την Άμυνα του Λαού), το οποίο είναι γνωστό και ως Κίνημα της 23ης Μαρτίου (M23), υπό τις διαταγές του στρατηγού Ntaganda. Επί του παρόντος είναι ο τρίτος πιο υψηλόβαθμος στρατιωτικός διοικητής στο M23. Η ομάδα εμπειρογνωμόνων για τη ΛΔΚ τον έχει προτείνει στο παρελθόν προς υπαγωγή στον κατάλογο, το 2008 και το 2009. Έχει διαπράξει και είναι υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς δικαίου. Στρατολόγησε και εκπαίδευσε εκατοντάδες παιδιά κατά την περίοδο 2008-2009 και κατά τα τέλη του 2010 για το M23. Έχει διαπράξει φόνους, ακρωτηριασμούς και απαγωγές, συχνά με θύματα γυναίκες. Είναι υπεύθυνος για εκτελέσεις και βασανιστήρια λιποτακτών του M23. Το 2009, ως μέλος των FARDC, διέταξε την εξόντωση όλων των ανδρών στο χωριό Shalio της περιοχής Walikale. Προμήθευε επίσης όπλα, πυρομαχικά και μισθούς στις περιοχές Masisi και Walikale υπό τις άμεσες διαταγές του Ntaganda. Το 2010, οργάνωσε την αναγκαστική εκτόπιση πληθυσμών και την απαλλοτρίωση της περιοχής Lukopfu. Έχει εκτεταμένη συμμετοχή σε εγκληματικά δίκτυα εντός των FARDC, αποκομίζοντας κέρδη από το εμπόριο ορυκτών, γεγονός που προκάλεσε εντάσεις και βία με τον στρατηγό Innocent Zimurinda το 2011. Εισήλθε στη Δημοκρατία της Ρουάντας στο Gasizi/Rubavu στις 16.3.2013.

20.   Mathieu, Chui NGUDJOLO

[γνωστός και ως: Cui Ngudjolo]

Ιθαγένεια: Λαϊκής Δημοκρατίας του Κονγκό.

Διεύθυνση: Λαϊκή Δημοκρατία του Κονγκό.

Ημερομηνία γέννησης: 8 Οκτωβρίου 1970.

Τόπος γέννησης: Bunia, επαρχία Ituri, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Συνελήφθη από τη MONUC στην Bunia τον Οκτώβριο του 2003. Παραδόθηκε από την κυβέρνηση της ΛΔΚ στο Διεθνές Ποινικό Δικαστήριο στις 7 Φεβρουαρίου 2008. Αθωώθηκε από όλες τις κατηγορίες από το ΔΠΔ τον Δεκέμβριο του 2012, και η απόφαση αυτή επιβεβαιώθηκε από το τμήμα εφέσεων στις 27 Φεβρουαρίου 2015. Ο Ngudjolo υπέβαλε αίτηση χορήγησης ασύλου στις Κάτω Χώρες, η οποία όμως απορρίφθηκε. Απελάθηκε στη ΛΔΚ στις 11 Μαΐου 2015. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776118

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Mathieu Chui Ngudjolo υπήρξε αρχηγός του επιτελείου και πρώην αρχηγός επιτελείου του FRPI, ο οποίος ασκεί επιρροή στις πολιτικές και διατηρεί τη διοίκηση και τον έλεγχο των δραστηριοτήτων των δυνάμεων του FRPI, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003), και ο οποίος ενέχεται σε εμπόριο όπλων κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ήταν υπεύθυνος για τη στρατολόγηση και χρησιμοποίηση παιδιών κάτω των 15 ετών στο Ituri το 2006. Συνελήφθη από τη MONUC στην Bunia τον Οκτώβριο του 2003. Η κυβέρνηση της ΛΔΚ τον παρέδωσε εν συνεχεία στο Διεθνές Ποινικό Δικαστήριο στις 7 Φεβρουαρίου 2008. Αθωώθηκε από όλες τις κατηγορίες από το ΔΠΔ τον Δεκέμβριο του 2012 και η απόφαση αυτή επιβεβαιώθηκε από το τμήμα εφέσεων στις 27 Φεβρουαρίου 2015. Ο Ngudjolo υπέβαλε αίτηση χορήγησης ασύλου στις Κάτω Χώρες, η οποία όμως απορρίφθηκε. Απελάθηκε στη ΛΔΚ στις 11 Μαΐου 2015.

21.   Floribert Ngabu NJABU

[γνωστός και ως: α) Floribert Njabu Ngabu, β) Floribert Ndjabu, γ) Floribert Ngabu Ndjabu].

Ιθαγένεια: Λαϊκής Δημοκρατίας του Κονγκό, αριθ. διαβατηρίου OB 0243318.

Ημερομηνία γέννησης: 23 Μαΐου 1971.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Βρισκόταν σε κατ' οίκον περιορισμό στην Κινσάσα από τον Μάρτιο του 2005 για συμμετοχή του FNI σε περιπτώσεις καταπάτησης ανθρώπινων δικαιωμάτων. Μεταφέρθηκε στη Χάγη στις 27 Μαρτίου 2011 για να καταθέσει ως μάρτυρας στις δίκες των Germain Katanga και Mathieu Ngudjolo ενώπιον του ΔΠΔ. Υπέβαλε αίτηση χορήγησης ασύλου στις Κάτω Χώρες τον Μάιο του 2011. Τον Οκτώβριο του 2012, ολλανδικό δικαστήριο απέρριψε την αίτηση χορήγησης ασύλου. Τον Ιούλιο του 2014, απελάθηκε από τις Κάτω Χώρες στη ΛΔΚ, όπου τέθηκε υπό κράτηση. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776373

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Πρόεδρος του FNI, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Βρισκόταν σε κατ' οίκον περιορισμό στην Κινσάσα από τον Μάρτιο του 2005 για συμμετοχή του FNI σε περιπτώσεις καταπάτησης ανθρώπινων δικαιωμάτων. Μεταφέρθηκε στη Χάγη στις 27 Μαρτίου 2011 για να καταθέσει ως μάρτυρας στις δίκες των Germain Katanga και Mathieu Ngudjolo ενώπιον του ΔΠΔ. Υπέβαλε αίτηση χορήγησης ασύλου στις Κάτω Χώρες τον Μάιο του 2011. Τον Οκτώβριο του 2012, ολλανδικό δικαστήριο απέρριψε την αίτηση χορήγησης ασύλου· έχει ασκηθεί προσφυγή κατά της απόφασης.

22.   Laurent NKUNDA

[γνωστός και ως: α) Nkunda Mihigo Laurent, β) Laurent Nkunda Bwatare, γ) Laurent Nkundabatware, δ) Laurent Nkunda Mahoro Batware, ε) Laurent Nkunda Batware, στ) Chairman, ζ) General Nkunda, η) Papa Six]

Ημερομηνία γέννησης: α) 6 Φεβρουαρίου 1967, β) 2 Φεβρουαρίου 1967.

Τόπος γέννησης: Rutshuru, Βόρειο Kivu, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Πρώην στρατηγός του RCD-G. Ιδρυτής του National Congress for the People's Defense, το 2006· ανώτερος αξιωματούχος του Rally for Congolese Democracy-Goma (RCD-G) μεταξύ 1998 — 2006· αξιωματικός του Rwandan Patriotic Front (RPF) μεταξύ 1992-1998. Ο Laurent Nkunda συνελήφθη στη Ρουάντα από τις αρχές της χώρας τον Ιανουάριο του 2009 και εν συνεχεία αντικαταστάθηκε ως διοικητής του CNDP. Έκτοτε ζει στο Kigali της Ρουάντας, υπό κατ' οίκον περιορισμό. Η αίτηση της κυβέρνησης της ΛΔΚ για την έκδοση του Nkunda για εγκλήματα που διεπράχθησαν στην ανατολική ΛΔΚ απορρίφθηκε από τη Ρουάντα. Το 2010, η προσφυγή του Nkunda για παράνομη κράτηση απορρίφθηκε από το δικαστήριο του Gisenyi, το οποίο έκρινε ότι το θέμα πρέπει να εξετασθεί από στρατοδικείο. Οι δικηγόροι του Nkunda άσκησαν έφεση ενώπιον του Στρατοδικείου της Ρουάντας. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5270703

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ένωσε τις δυνάμεις του με άλλους αποστάτες του πρώην RCD-G για την κατάληψη της πόλης Bukavu διά της βίας τον Μάιο του 2004. Παρέλαβε όπλα εκτός FARDC κατά παράβαση του εμπάργκο όπλων. Σύμφωνα με το Γραφείο του Ειδικού Αντιπροσώπου του ΓΓ για τα Παιδιά και τις Ένοπλες Συγκρούσεις, ήταν υπεύθυνος για 264 υποθέσεις στρατολόγησης και χρησιμοποίησης παιδιών από στρατεύματα υπό τις διαταγές του στο Bόρειο Kivu από το 2002 έως το 2009. Πρώην στρατηγός του RCD-G. Ιδρυτής του National Congress for the People's Defense, το 2006· ανώτερος αξιωματούχος του Rally for Congolese Democracy-Goma (RCD-G) μεταξύ 1998 — 2006· αξιωματικός του Rwandan Patriotic Front (RPF) μεταξύ 1992-1998. Ο Laurent Nkunda συνελήφθη στη Ρουάντα από τις αρχές της χώρας τον Ιανουάριο του 2009 και εν συνεχεία αντικαταστάθηκε ως διοικητής του CNDP. Έκτοτε ζει στο Kigali της Ρουάντας, υπό κατ' οίκον περιορισμό. Η αίτηση της κυβέρνησης της ΛΔΚ για την έκδοση του Nkunda για εγκλήματα που διεπράχθησαν στην ανατολική ΛΔΚ απορρίφθηκε από τη Ρουάντα. Το 2010, η προσφυγή του Nkunda για παράνομη κράτηση απορρίφθηκε από το δικαστήριο του Gisenyi, το οποίο έκρινε ότι το θέμα πρέπει να εξετασθεί από στρατοδικείο. Οι δικηγόροι του Nkunda κίνησαν διαδικασία ενώπιον του Στρατοδικείου της Ρουάντας. Εξακολουθεί να ασκεί κάποιον έλεγχο επί ορισμένων τμημάτων του CNDP.

23.   Felicien NSANZUBUKIRE

[γνωστός και ως: Fred Irakeza]

Χαρακτηρισμός: α) τομεάρχης της FDLR-FOCA, β) συνταγματάρχης της FDLR-FOCA.

Διεύθυνση: επαρχία Nότιου Kivu, Λαϊκή Δημοκρατία του Κονγκό (τον Ιούνιο του 2016).

Ημερομηνία γέννησης: 1967.

Τόπος γέννησης: α) Murama, Kigali, Ρουάντα, β) Rubungo, Kigali, Ρουάντα, γ) Kinyinya, Kigali, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5269078

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Felicien Nsanzubukire επόπτευε και συντόνιζε τη διακίνηση πυρομαχικών και όπλων τουλάχιστον από τον Νοέμβριο του 2008 ως τον Απρίλιο του 2009 από την Ενωμένη Δημοκρατία της Τανζανίας μέσω της Λίμνης Τανγκανίκα προς μονάδες της FDLR εγκατεστημένες στις περιοχές Uvira και Fizi του Nότιου Kivu. Από τον Ιανουάριο του 2016, ο Nsanzubukire υπήρξε διοικητής υποτομέα της FDLR FOCA στην επαρχία του Νότιου Kivu και είχε τον βαθμό του συνταγματάρχη.

24.   Pacifique NTAWUNGUKA

[γνωστός και ως: α) Pacifique Ntawungula, β) Colonel Omega, γ) Nzeri, δ) Israel]

Χαρακτηρισμός: α) τομεάρχης του «SONOKI» της FDLR-FOCA, β) υποστράτηγος της FDLR-FOCA.

Διεύθυνση: περιοχή Rutshuru, Βόρειο Kivu, Λαϊκή Δημοκρατία του Κονγκό (από τον Ιούνιο του 2016).

Ημερομηνία γέννησης: α) 1η Ιανουαρίου 1964, β) περίπου το 1964.

Τόπος γέννησης: Gaseke, επαρχία Gisenyi, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Έλαβε στρατιωτική εκπαίδευση στην Αίγυπτο. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5269021

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Pacifique Ntawunguka ήταν διοικητής της πρώτης μεραρχίας της FOCA, του ένοπλου βραχίονα του FDLR. Ως στρατιωτικός ηγέτης ξένης ένοπλης ομάδας της Λαϊκής Δημοκρατίας του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, κατά παράβαση της παραγράφου 4 στοιχείο β) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Σύμφωνα με στοιχεία που συγκέντρωσε η Ομάδα Εμπειρογνωμόνων της επιτροπής κυρώσεων του ΣΑΗΕ κατά της ΛΔΚ, τα οποία αναφέρονται λεπτομερώς στην έκθεσή της, της 13ης Φεβρουαρίου 2008, κορίτσια που ελευθερώθηκαν από την εξουσία της FDLR-FOCA είχαν προηγουμένως απαχθεί και κακοποιηθεί σεξουαλικά. Από τα μέσα του 2007, η FDLR-FOCA, η οποία προηγουμένως στρατολογούσε αγόρια στο τέλος της εφηβικής τους ηλικίας, στρατολογεί τώρα διά της βίας παιδιά από 10 ετών. Στη συνέχεια, τα μικρότερα χρησιμοποιούνται ως συνοδοί και τα μεγαλύτερα σε ηλικία παιδιά χρησιμοποιούνται ως στρατιώτες στην πρώτη γραμμή, κατά παράβαση της παραγράφου 4 στοιχεία δ) και ε) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Έλαβε στρατιωτική εκπαίδευση στην Αίγυπτο.

Από τα μέσα του 2016, ο Ntawunguka ήταν τομεάρχης στο «SONOKI» της FDLR-FOCA, στο Βόρειο Kivu.

25.   James NYAKUNI

Ιθαγένεια: Ουγκάντας.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5776374

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Εμπορικός συνεταιρισμός με τον Jerome Kakwavu, ιδίως για λαθρεμπόριο διαμέσου των συνόρων ΛΔΚ/Ουγκάντας, επίσης δε υποψίες για λαθρεμπόριο όπλων και στρατιωτικού υλικού με φορτηγά στα οποία δεν γίνονται έλεγχοι. Παραβίαση του εμπάργκο όπλων και εφοδιασμός των ενόπλων και παραστρατιωτικών ομάδων που αναφέρονται στην παράγραφο 20 της απόφασης 1493 (2003), συμπεριλαμβανομένης της οικονομικής βοήθειας που τους επιτρέπει να εκτελούν στρατιωτικές επιχειρήσεις.

26.   Stanislas NZEYIMANA

[γνωστός και ως: α) Deogratias Bigaruka Izabayo, β) Izabayo Deo, γ) Jules Mateso Mlamba, δ) Bigaruka, ε) Bigurura]

Χαρακτηρισμός: πρώην αναπληρωτής διοικητής της FDLR-FOCA.

Ημερομηνία γέννησης: α) 1η Ιανουαρίου 1966, β) 28 Αυγούστου 1966, γ) περίπου το 1967.

Τόπος γέννησης: Mugusa, Butare, Ρουάντα.

Ιθαγένεια: Ρουάντας.

Ημερομηνία καταχώρισης στον κατάλογο του ΟΗΕ: 3 Μαρτίου 2009.

Λοιπές πληροφορίες: Εξαφανίστηκε ενώ βρισκόταν στην Τανζανία στις αρχές του 2013. Τον Ιούνιο του 2016 εξακολουθεί να αγνοείται η τύχη του. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275373

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Stanislas Nzeyimana ήταν αναπληρωτής διοικητής της FOCA, του ένοπλου βραχίονα της FDLR. Ως στρατιωτικός ηγέτης ξένης ένοπλης ομάδας της Λαϊκής Δημοκρατίας του Κονγκό, εμπόδισε τον αφοπλισμό και τον οικειοθελή επαναπατρισμό ή την επανεγκατάσταση των μαχητών, κατά παράβαση της παραγράφου 4 στοιχείο β) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Σύμφωνα με στοιχεία που συγκέντρωσε η Ομάδα Εμπειρογνωμόνων της επιτροπής κυρώσεων του ΣΑΗΕ κατά της ΛΔΚ, τα οποία αναφέρονται λεπτομερώς στην έκθεσή της, της 13ης Φεβρουαρίου 2008, κορίτσια που ελευθερώθηκαν από την εξουσία της FDLR-FOCA είχαν προηγουμένως απαχθεί και κακοποιηθεί σεξουαλικά. Από τα μέσα του 2007, η FDLR-FOCA, η οποία προηγουμένως στρατολογούσε αγόρια στο τέλος της εφηβικής τους ηλικίας, στρατολογεί τώρα διά της βίας παιδιά από 10 ετών. Στη συνέχεια, τα μικρότερα χρησιμοποιούνται ως συνοδοί και τα μεγαλύτερα σε ηλικία παιδιά χρησιμοποιούνται ως στρατιώτες στην πρώτη γραμμή, κατά παράβαση της παραγράφου 4 στοιχεία δ) και ε) του διατακτικού της απόφασης 1857 (2008) του Συμβουλίου Ασφαλείας του ΟΗΕ. Ο Nzeyimana εξαφανίστηκε στην Τανζανία στις αρχές του 2013 και η τύχη του εξακολουθεί να αγνοείται τον Ιούνιο του 2016.

27.   Dieudonné OZIA MAZIO

[γνωστός και ως: α) Ozia Mazio, β) Omari, γ) Mr Omari]

Ημερομηνία γέννησης: 6 Ιουνίου 1949.

Τόπος γέννησης: Ariwara, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Ενώ ήταν πρόεδρος της Fédération des entreprises congolaises (FEC) στην περιοχή Aru, ο Dieudonné OZIA MAZIO πιστεύεται ότι απεβίωσε στην Ariwara στις 23 Σεπτεμβρίου 2008 Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275495.

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Χρηματοοικονομικοί σχεδιασμοί με τον Jerome Kakwavu και το FAPC και λαθρεμπόριο όπλων διαμέσου των συνόρων ΛΔΚ/Ουγκάντας, που επιτρέπουν τη διάθεση εφοδίων και μετρητών στον Jerome Kakwavu και τα στρατεύματά του. Παραβίαση του εμπάργκο όπλων και εφοδιασμός των ενόπλων και παραστρατιωτικών ομάδων που αναφέρονται στην παράγραφο 20 της απόφασης 1493 (2003). Ενώ ήταν πρόεδρος της Fédération des entreprises congolaises (FEC) στην περιοχή Aru, ο Dieudonné OZIA MAZIO πιστεύεται ότι απεβίωσε στην Ariwara στις 23 Σεπτεμβρίου 2008.

28.   Jean-Marie Lugerero RUNIGA

[γνωστός και ως: Jean-Marie Rugerero]

Χαρακτηρισμός: πρόεδρος του M23.

Διεύθυνση: Rubavu/Mudende, Ρουάντα.

Ημερομηνία γέννησης: α) περίπου το 1960, β) 9 Σεπτεμβρίου 1966.

Τόπος γέννησης: Bukavu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Λοιπές πληροφορίες: Εισήλθε στη Δημοκρατία της Ρουάντας στις 16 Μαρτίου 2013. Το 2016 κατοικεί στη Ρουάντα. Συμμετείχε στη δημιουργία ενός νέου πολιτικού κόμματος του Κονγκό, τον Ιούνιο του 2016, της Alliance pour le Salut du Peuple (ASP). Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5274633

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ένα έγγραφο με ημερομηνία 9 Ιουλίου 2012 και υπογεγραμμένο από τον ηγέτη του Μ23 Sultani Makenga ορίζει τον Runiga συντονιστή της πολιτικής πτέρυγας του Μ23. Σύμφωνα με το έγγραφο, ο διορισμός του Runiga έγινε με σκοπό την ενίσχυση της προβολής των θέσεων του Μ23. Αναρτήσεις στον ιστότοπο της ομάδας χαρακτηρίζουν τον Runiga «πρόεδρο» του Μ23. Ο ηγετικός του ρόλος επιβεβαιώνεται από την έκθεση της ομάδας εμπειρογνωμόνων του Νοεμβρίου του 2012, στην οποία ο Runiga χαρακτηρίζεται ως ο ηγέτης του Μ23.

Σύμφωνα με την τελική έκθεση της ομάδας των εμπειρογνωμόνων της 15ης Νοεμβρίου 2012, ο Runiga ηγήθηκε αντιπροσωπείας που ταξίδεψε στην Kampala της Ουγκάντας στις 29 Ιουλίου 2012 και ολοκλήρωσε τη σύνταξη της ατζέντας 21 σημείων του κινήματος Μ23 ενόψει των αναμενόμενων διαπραγματεύσεων στο πλαίσιο της Διεθνούς διάσκεψης για την Περιοχή των Μεγάλων Λιμνών. Σύμφωνα με άρθρο του BBC της 23ης Νοεμβρίου 2012, το Μ23 συγκροτήθηκε όταν πρώην μέλη του Εθνικού Κογκρέσου για την υπεράσπιση του Λαού (CNDP) που είχαν ενταχθεί στις FARDC άρχισαν να διαμαρτύρονται για τις δυσμενείς συνθήκες, τις ανεπαρκείς αποδοχές και την ελλιπή εφαρμογή της ειρηνευτικής συμφωνίας της 23ης Μαρτίου 2009 μεταξύ του CNDP και της ΛΔΚ που οδήγησε στην ενσωμάτωση του CNDP στις FARDC. Το Μ23 έχει εμπλακεί ενεργά σε στρατιωτικές επιχειρήσεις με σκοπό να αποκτήσει τον έλεγχο των ανατολικών εδαφών της ΛΔΚ, σύμφωνα με την έκθεση που εξέδωσε η IPIS τον Νοέμβριο του 2012. Το Μ23 και οι FARDC έδωσαν μάχες για τον έλεγχο διαφόρων πόλεων και χωριών στην ανατολική ΛΔΚ στις 24 και 25 Ιουλίου 2012. Το Μ23 επιτέθηκε στις FARDC στο Rumangabo στις 26 Ιουλίου 2012. Το Μ23 εξεδίωξε τις FARDC από την Kibumba στις 17 Νοεμβρίου 2012 και απέκτησε τον έλεγχο της Goma στις 20 Νοεμβρίου 2012. Σύμφωνα με την έκθεση της Ομάδας Εμπειρογνωμόνων του Νοεμβρίου 2012, αρκετοί πρώην μαχητές του Μ23 υποστηρίζουν ότι οι ηγέτες του Μ23 εκτέλεσαν με συνοπτικές διαδικασίες δεκάδες παιδιά που επιχείρησαν να δραπετεύσουν αφού στρατολογήθηκαν ως παιδιά-μαχητές του Μ23. Σύμφωνα με έκθεση που δημοσίευσε το Παρατηρητήριο Ανθρωπίνων Δικαιωμάτων (HRW) στις 11 Σεπτεμβρίου 2012, ένας δεκαοκτάχρονος άνδρας από τη Ρουάντα, ο οποίος δραπέτευσε αφού είχε στρατολογηθεί με τη βία στη Ρουάντα, κατέθεσε στο HRW ότι υπήρξε μάρτυρας της εκτέλεσης ενός δεκαεξάχρονου αγοριού από τη μονάδα του Μ23 στην οποία ανήκε, το οποίο είχε προσπαθήσει να δραπετεύσει τον Ιούνιο. Το αγόρι συνελήφθη και δολοφονήθηκε διά ξυλοδαρμού από μαχητές του Μ23 μπροστά σε άλλους στρατολογηθέντες. Ένας από τους διοικητές του Μ23 που διέταξε τη δολοφονία φέρεται να είπε, αιτιολογώντας τη δολοφονία του αγοριού, στους υπόλοιπους στρατολογηθέντες ότι [το αγόρι] «ήθελε να μας εγκαταλείψει». Επίσης, η έκθεση σημειώνει ότι, σύμφωνα με καταθέσεις μαρτύρων, τουλάχιστον 33 νέοι στρατολογηθέντες και άλλοι μαχητές του Μ23 εκτελέστηκαν με συνοπτικές διαδικασίες, όταν προσπάθησαν να διαφύγουν. Ορισμένοι δέθηκαν και πυροβολήθηκαν μπροστά σε άλλους στρατολογηθέντες για παραδειγματισμό. Ένας νέος στρατολογηθείς είπε στην HRW «όταν ήμασταν στο Μ23 μας έλεγαν ότι [είχαμε την επιλογή] είτε να μείνουμε μαζί τους είτε να πεθάνουμε. Πολλοί προσπάθησαν να δραπετεύσουν. Ορισμένοι συνελήφθησαν και αμέσως εκτελέστηκαν».

Εισήλθε στη Δημοκρατία της Ρουάντας στο Gasizi/Rubavu στις 16 Μαρτίου 2013. Στα μέσα του 2016 ο Runiga κατοικεί στη Ρουάντα. Τον Ιούνιο του 2016, συμμετείχε στη δημιουργία του νέου πολιτικού κόμματος του Κονγκό, της Alliance pour le Salut du Peuple (ASP).

29.   Ntabo Ntaberi SHEKA

Χαρακτηρισμός: γενικός διοικητής, οργάνωση Nduma Defence of Congo, ομάδα Mayi Mayi Sheka.

Ημερομηνία γέννησης: 4 Απριλίου 1976.

Τόπος γέννησης: περιοχή Walikalele, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 28 Νοεμβρίου 2011.

Λοιπές πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275453

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κονγκολέζικης ένοπλης ομάδας που εμποδίζει τον αφοπλισμό, την αποστράτευση και την επανένταξη των μαχητών. Η Mayi Mayi Sheka είναι παραστρατιωτική ομάδα με έδρα το Κονγκό που δρα από βάσεις στην περιοχή Walikale στην ανατολική ΛΔΚ. Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από ντόπιους. Ο Ntabo Ntaberi Sheka έχει επίσης διαπράξει σοβαρές παραβιάσεις του διεθνούς δικαίου που στρέφονται κατά παιδιών. Ο Ntabo Ntaberi Sheka σχεδίασε και οργάνωσε σειρά επιθέσεων στην περιοχή Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που κατηγορείται ότι συνεργάσθηκε με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, παιδιά βιάσθηκαν και απήχθησαν, υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Επίσης, η παραστρατιωτική ομάδα Mayi Mayi Sheka στρατολογεί διά της βίας αγόρια και έχει στις τάξεις της παιδιά από δίκτυα στρατολόγησης.

30.   Bosco TAGANDA

[γνωστός και ως: α) Bosco Ntaganda, β) Bosco Ntagenda, γ) Στρατηγός Taganda, δ) Lydia, ε) Terminator, στ) Tango Romeo (κωδικός κλήσης), ζ) Romeo (κωδικός κλήσης), η) Ταγματάρχης]

Διεύθυνση: Χάγη, Κάτω Χώρες (από τον Ιούνιο του 2016).

Ημερομηνία γέννησης: μεταξύ 1973 και 1974.

Τόπος γέννησης: Bigogwe, Ρουάντα.

Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Γεννημένος στη Ρουάντα, μετακόμισε στη Nyamitaba, στην περιοχή Masisi, στο Βόρειο Kivu, όταν ήταν παιδί. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Πρώην αρχηγός επιτελείου του CNDP, έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στο Βόρειο και Νότιο Kivu. Εισήλθε στη Ρουάντα τον Μάρτιο του 2013 και παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου. Ακολούθησε η μεταγωγή του στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του· η δίκη άρχισε τον Σεπτέμβριο του 2015. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5274913

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Bosco Taganda υπήρξε στρατιωτικός Διοικητής του UPC/L, ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του UPC/L, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Διορίστηκε στρατηγός στους κόλπους των FARDC τον Δεκέμβριο του 2004, αρνήθηκε όμως να δεχθεί την προαγωγή αυτή και έτσι έμεινε εκτός FARDC. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003, άμεσα ή/και ως υπεύθυνος διοικητής για 155 περιπτώσεις στρατολόγησης και χρησιμοποίησης παιδιών στο Βόρειο Kivu μεταξύ 2002 και 2009. Ως Αρχηγός Επιτελείου του CNDP, ευθύνεται και αμέσως και ως υπεύθυνος διοικητής για τη σφαγή της Kiwanja (Νοέμβριος του 2008).

Γεννημένος στη Ρουάντα, μετακόμισε στη Nyamitaba, στην περιοχή Masisi, στην επαρχία του Βόρειου Kivu, όταν ήταν παιδί. Τον Ιούνιο του 2011 διέμενε στο Goma και ήταν ιδιοκτήτης μεγάλων αγροκτημάτων στο Ngungu, στην περιοχή Masisi στο Βόρειο Kivu. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Υπήρξε πρώην αρχηγός επιτελείου του CNDP και εν συνεχεία έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, υπήρξε de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στις επαρχίες του Βόρειου και Νότιου Kivu. Εισήλθε στη Ρουάντα τον Μάρτιο του 2013, παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου και στη συνέχεια μεταφέρθηκε στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του. Η δίκη άρχισε τον Σεπτέμβριο του 2015.

31.   Innocent ZIMURINDA

[γνωστός και ως: Zimulinda]

Χαρακτηρισμός: α) διοικητής ταξιαρχίας του M23, βαθμός: συνταγματάρχης, β) συνταγματάρχης στις FARDC.

Διεύθυνση: Rubavu, Mudende.

Ημερομηνία γέννησης: α) 1η Σεπτεμβρίου 1972, β) περίπου το 1975, γ) 16 Μαρτίου 1972.

Τόπος γέννησης: α) Ngungu, περιοχή Masisi, Βόρειο Kivu, Λαϊκή Δημοκρατία του

Κονγκό, β) Masisi, Λαϊκή Δημοκρατία του Κονγκό. Ιθαγένεια: Λαϊκής Δημοκρατίας του Κονγκό.

Ημερομηνία καταχώρισης στον κατάλογο του ΟΗΕ: 1η Δεκεμβρίου 2010.

Λοιπές πληροφορίες: Προσχώρησε στις FARDC το 2009 ως αντισυνταγματάρχης, διοικητής ταξιαρχίας στην επιχείρηση Kimia II των FARDC, με βάση στην περιοχή Ngungu. Τον Ιούλιο του 2009, ο Zimurinda προήχθη σε συνταγματάρχη και έγινε τομεακός διοικητής των FARDC στο Ngungu και εν συνεχεία στο Kitchanga στις επιχειρήσεις Kimia II και Amani Leo των FARDC. Ενώ ο Zimurinda δεν εμφανιζόταν στο προεδρικό διάταγμα της 31ης Δεκεμβρίου 2010 της ΛΔΚ για το διορισμό ανώτατων αξιωματούχων των FARDC, ο Zimurinda διατήρησε de facto τη διοικητική του θέση στον 22ο τομέα των FARDC στο Kitchanga και φέρει τον νέο βαθμό των FARDC και την αντίστοιχη στολή. Τον Δεκέμβριο του 2010, καταγγέλθηκαν σε εκθέσεις που βασίζονται σε δημόσια προσιτές πηγές δραστηριότητες στρατολόγησης που διεξήχθησαν από άτομα υπό τις διαταγές του Zimurinda. Εισήλθε στη Δημοκρατία της Ρουάντας στις 16 Μαρτίου 2013. Από τα τέλη του 2014 κατοικεί στο στρατόπεδο Ngoma στη Ρουάντα. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/un/5275315

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Σύμφωνα με πολλές πηγές, ο αντισυνταγματάρχης Innocent Zimurinda, υπό την ιδιότητά του ως ένας από τους διοικητές της 231ης Ταξιαρχίας των FARDC, έδωσε διαταγές που οδήγησαν στη σφαγή 100 και πλέον ρουαντέζων προσφύγων, κυρίως γυναικόπαιδων, κατά τη διάρκεια στρατιωτικής επιχείρησης στην περιοχή Shalio τον Απρίλιο του 2009. Σύμφωνα με αναφορές της ομάδας εμπειρογνωμόνων της Επιτροπής Κυρώσεων του ΣΑΗΕ, ο αντισυνταγματάρχης Innocent Zimurinda εθεάθη από αυτόπτες μάρτυρες να αρνείται να αφήσει ελεύθερα τρία παιδιά που τελούσαν υπό τις διαταγές του στο Kalehe στις 29 Αυγούστου 2009. Σύμφωνα με πολλές πηγές, ο αν/χης Innocent Zimurinda, προτού ενταχθεί στις FARDC το CNDP, συμμετέσχε σε μια επιχείρηση του CNDP τον Νοέμβριο του 2008 που οδήγησε στη σφαγή 89 αμάχων, μεταξύ των οποίων και γυναικόπαιδα, στην περιοχή Kiwanja.

Τον Μάρτιο του 2010, 51 ομάδες υπεράσπισης των ανθρώπινων δικαιωμάτων που δραστηριοποιούνταν στην ανατολική ΛΔΚ ισχυρίστηκαν ότι ο Zimurinda ευθύνεται για πολλές καταπατήσεις ανθρώπινων δικαιωμάτων και συγκεκριμένα για τον φόνο πολλών αμάχων, μεταξύ των οποίων και γυναικόπαιδα, μεταξύ Φεβρουαρίου 2007 και Αυγούστου 2007. Στην ίδια καταγγελία, ο αντισυνταγματάρχης Innocent Zimurinda κατηγορείται ως υπεύθυνος για τον βιασμό μεγάλου αριθμού γυναικών και κοριτσιών. Σύμφωνα με δήλωση του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, με ημερομηνία 21 Μαΐου 2010, ο Innocent Zimurinda ενέχεται στην αυθαίρετη εκτέλεση παιδιών στρατιωτών, μεταξύ άλλων κατά την επιχείρηση Kimia II. Σύμφωνα με την ίδια δήλωση, αρνήθηκε να επιτρέψει στην Αποστολή του ΟΗΕ στη ΛΔΚ (MONUC) να ελέγξει αν υπάρχουν ανήλικοι στα στρατεύματά του. Σύμφωνα με την Ομάδα Εμπειρογνωμόνων της επιτροπής του ΣΑΗΕ για κυρώσεις κατά της ΛΔΚ, ο αντισυνταγματάρχης Innocent Zimurinda ευθύνεται άμεσα και ως διοικητής για τη στρατολόγηση και διατήρηση παιδιών στα στρατεύματα υπό τη διοίκησή του. Προσχώρησε στις FARDC το 2009 ως αντισυνταγματάρχης, διοικητής ταξιαρχίας στην επιχείρηση Kimia II των FARDC, με βάση στην περιοχή Ngungu. Τον Ιούλιο του 2009, ο Zimurinda προήχθη σε συνταγματάρχη και έγινε τομεακός διοικητής των FARDC στο Ngungu και εν συνεχεία στο Kitchanga στις επιχειρήσεις Kimia II και Amani Leo των FARDC. Ενώ ο Zimurinda δεν εμφανιζόταν στο προεδρικό διάταγμα της 31ης Δεκεμβρίου 2010 της ΛΔΚ για τον διορισμό ανώτατων αξιωματούχων των FARDC, ο Zimurinda διατήρησε de facto τη διοικητική του θέση στον 22ο τομέα των FARDC στο Kitchanga και φέρει τον νέο βαθμό των FARDC και την αντίστοιχη στολή. Παραμένει πιστός στον Bosco Ntaganda. Τον Δεκέμβριο του 2010, καταγγέλθηκαν σε εκθέσεις που βασίζονται σε δημόσια προσιτές πηγές δραστηριότητες στρατολόγησης που διεξήχθησαν από άτομα υπό τις διαταγές του Zimurinda. Εισήλθε στη Δημοκρατία της Ρουάντας στο Gasizi/Rubavu στις 16 Μαρτίου 2013.

β)   Κατάλογος οντοτήτων που αναφέρονται στο άρθρο 3 παράγραφος 1

1.   ADF (ALLIED DEMOCRATIC FORCES)

[γνωστή και ως: α) Forces Democratiques Alliees-Armee Nationale de Liberation de l'Ouganda, β) ADF/NALU γ) NALU]

Διεύθυνση: επαρχία Βόρειου Kivu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 30 Ιουνίου 2014.

Λοιπές πληροφορίες: Ιδρυτής και ηγέτης της οντότητας ADF, ο Jamil Mukulu, συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Τον Ιούνιο του 2016, ο Mukulu εικάζεται ότι είναι υπό αστυνομική κράτηση εν αναμονή της δίκης του. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5864623

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Οι Συμμαχικές Δημοκρατικές Δυνάμεις (ADF) συστάθηκαν το 1995 και έχουν ως βάση την ορεινή συνοριακή περιοχή ΛΔΚ-Ουγκάντας. Σύμφωνα με την τελική έκθεση που εξέδωσε η ομάδα εμπειρογνωμόνων του ΟΗΕ για τη Λαϊκή Δημοκρατία του Κονγκό το 2013 και η οποία επικαλείται αξιωματούχους από την Ουγκάντα και πηγές του ΟΗΕ, το 2013 η ADF αριθμούσε 1 200 έως 1 500 ένοπλους μαχητές ανεπτυγμένους στο βορειονανατολικό τμήμα της περιοχής Beni της επαρχίας του Βόρειου Kivu, κοντά στα σύνορα με την Ουγκάντα. Οι ίδιες πηγές εκτιμούν ότι η ADF αριθμεί συνολικά από 1 600 έως 2 500 μέλη (συμπεριλαμβανομένων γυναικών και παιδιών). Λόγω των επιθετικών στρατιωτικών επιχειρήσεων των FARDC και της αποστολής σταθεροποίησης του ΟΗΕ στη ΛΔΚ (MONUSCO) που διεξήχθησαν το 2013 και το 2014, οι μαχητές της ADF έχουν διασκορπιστεί σε πολλές μικρότερες βάσεις ενώ τα γυναικόπαιδα έχουν μετατοπιστεί σε περιοχές δυτικά του Beni και κατά μήκος των συνόρων Ituri-Βόρειου Kivu. Ο στρατιωτικός διοικητικής της ADF είναι ο Hood Lukwago και ο ανώτατος ηγέτης της είναι ο Jamil Mukulu, ο οποίος ήδη υπόκειται σε κυρώσεις.

Η ADF έχει διαπράξει σοβαρές παραβιάσεις του διεθνούς δικαίου και της απόφασης 2078 (2012) του ΣΑΗΕ, όπως περιγράφεται κατωτέρω.

Η ADF έχει στρατολογήσει και χρησιμοποιήσει παιδιά στρατιώτες, κατά παράβαση του ισχύοντος διεθνούς δικαίου [απόφαση του ΣΑΗΕ παράγραφος 4 στοιχείο δ)].

Η τελική έκθεση της ομάδας εμπειρογνωμόνων για το 2013 ανέφερε ότι οι η ομάδα μίλησε με τρεις πρώην μαχητές της ADF, οι οποίοι δραπέτευσαν το 2013 και περιέγραψαν πώς οι στρατολόγοι της ADF στην Ουγκάντα προσελκύουν άτομα στη ΛΔΚ με ψευδείς υποσχέσεις απασχόλησης (για τους ενήλικες) και δωρεάν παιδείας (για τα παιδιά) και στη συνέχεια τους υποχρεώνουν να ενταχθούν στην ADF. Επίσης σύμφωνα με την έκθεση της ομάδας εμπειρογνωμόνων, πρώην μαχητές της ADF δήλωσαν στην ομάδα ότι οι ομάδες εκπαίδευσης της ADF περιλαμβάνουν ενήλικες άντρες και αγόρια· δύο αγόρια τα οποία δραπέτευσαν από την ADF το 2013 είπαν στην ομάδα ότι είχαν λάβει στρατιωτική εκπαίδευση από την ADF. Η έκθεση της Ομάδας Εμπειρογνωμόνων περιλαμβάνει επίσης περιγραφή της εκπαίδευσης της ADF από «πρώην παιδί στρατιώτη της ADF».

Σύμφωνα με την τελική έκθεση της ομάδας εμπειρογνωμόνων (2012), η ADF στρατολογεί μεταξύ άλλων παιδιά, όπως κατέδειξε η περίπτωση στρατολόγου της ADF, ο οποίος συνελήφθη από τις αρχές της Ουγκάντας στο Kasese με έξι νεαρά αγόρια καθ' οδόν προς τη ΛΔΚ τον Ιούλιο του 2012.

Συγκεκριμένο παράδειγμα της στρατολόγησης και χρησιμοποίησης παιδιών από την ADF περιγράφεται σε επιστολή της 6ης Ιανουαρίου 2009 της πρώην Διευθύντριας του HRW για την Αφρική, κας Georgette Gagnon, προς τον πρώην Υπουργό Δικαιοσύνης της Ουγκάντας, κ. Kiddhu Makubuyu, όπου αναφέρεται ότι ένα 9χρονο αγόρι, ονόματι Bushobozi Irumba, απήχθη από την ADF το 2000. Καθήκον του ήταν η μεταφορά μαχητών της ADF και η παροχή λοιπών υπηρεσιών προς αυτούς.

Επιπλέον, στο περιοδικό «The Africa Report» αναφέρθηκε ότι η ADF στρατολογεί παιδιά ηλικίας ακόμη και 10 ετών, καθώς και ότι εκπρόσωπος των Ενόπλων Δυνάμεων της Ουγκάντας (UPDF) δήλωσε ότι οι UPDF διέσωσαν 30 παιδιά από στρατόπεδο εκπαίδευσης στο νησί Buvuma στη λίμνη Βικτόρια.

Η ADF έχει επίσης διαπράξει πληθώρα παραβιάσεων των διεθνών ανθρωπίνων δικαιωμάτων και του διεθνούς ανθρωπιστικού δικαίου κατά γυναικών και παιδιών, συμπεριλαμβανομένων δολοφονιών, ακρωτηριασμών και σεξουαλικής βίας [απόφαση ΣΑΗΕ, παράγραφος 4 στοιχείο ε)].

Σύμφωνα με την τελική έκθεση της Ομάδας Εμπειρογνωμόνων του 2013, το 2013 η ADF επιτέθηκε σε αρκετά χωριά, αναγκάζοντας περισσότερους από 66 000 ανθρώπους να καταφύγουν στην Ουγκάντα. Οι εν λόγω επιθέσεις ερήμωσαν μια μεγάλη περιοχή, την οποία η ADF έχει πλέον υπό τον έλεγχό της, με απαγωγές ή δολοφονίες ανθρώπων που επιστρέφουν στα χωριά τους. Μεταξύ Ιουλίου και Σεπτεμβρίου 2013, η ADF αποκεφάλισε τουλάχιστον πέντε ανθρώπους στην περιοχή Kamango, πυροβόλησε πολλούς άλλους και απήγαγε δεκάδες ακόμη. Οι εν λόγω ενέργειες τρομοκράτησαν τον τοπικό πληθυσμό και απέτρεψαν ανθρώπους να επιστρέψουν στο σπίτι τους.

Μέσω Παγκόσμιας Οριζόντιας Διακοίνωσης (Global Horizontal Note), ενός μηχανισμού παρακολούθησης και αναφοράς σοβαρότατων παραβιάσεων εις βάρος παιδιών σε περιπτώσεις ένοπλης σύγκρουσης, η Ομάδα Εργασίας για τα Παιδιά και τις Ένοπλες Συγκρούσεις του Συμβουλίου Ασφαλείας (CAAC) ενημερώθηκε ότι κατά την περίοδο αναφοράς Οκτωβρίου-Δεκεμβρίου 2013, η ADF ήταν υπεύθυνη για 14 από τις 18 καταγεγραμμένες περιπτώσεις με θύματα παιδιά, συμπεριλαμβανομένου ενός περιστατικού που διαδραματίστηκε την 11η Δεκεμβρίου 2013, στην περιοχή του Beni, στο Βόρειο Kivu, όταν η ADF επιτέθηκε στο χωριό Musuku, σκοτώνοντας 23 ανθρώπους, μεταξύ των οποίων 11 παιδιά (τρία κορίτσια και οκτώ αγόρια), ηλικίας από 2 μηνών έως 17 ετών. Όλα τα θύματα είχαν υποστεί σοβαρότατους ακρωτηριασμούς με ματσέτες, συμπεριλαμβανομένων δύο παιδιών που επέζησαν από την επίθεση.

Στην έκθεση του Μαρτίου του 2014 του Γενικού Γραμματέα για τη σεξουαλική βία που συνδέεται με Συγκρούσεις, οι «Συμμαχικές Δημοκρατικές Δυνάμεις — Εθνικός Στρατός για την Απελευθέρωση της Ουγκάντας» περιλαμβάνονται στον κατάλογο των «Ευλόγως υποπτευόμενων για διάπραξη ή ευθύνη σε βιασμό ή άλλες μορφές σεξουαλική βίας σε περιπτώσεις ένοπλης σύγκρουσης.»

Η ADF έχει επίσης συμμετάσχει σε επιθέσεις κατά κυανόκρανων της MONUSCO [απόφαση ΣΑΗΕ, παράγραφος 4 στοιχείο θ)].

Τέλος, η Σταθεροποιητική Αποστολή του Οργανισμού Ηνωμένων Εθνών στη Λαϊκή Δημοκρατία του Κονγκό (MONUSCO) ανέφερε ότι η ADF έχει πραγματοποιήσει τουλάχιστον δύο επιθέσεις κατά κυανόκρανων της MONUSCO. Η πρώτη έλαβε χώρα στις 14 Ιουλίου 2013 και συνίστατο σε επίθεση κατά μονάδας περιπολίας της MONUSCO στον δρόμο μεταξύ των περιοχών Mbau και Kamango. Η εν λόγω επίθεση περιγράφεται λεπτομερώς στην τελική έκθεση της Ομάδας Εμπειρογνωμόνων του 2013. Η δεύτερη επίθεση έλαβε χώρα στις 3 Μαρτίου 2014. Ένα όχημα της MONUSCO δέχθηκε επίθεση με χειροβομβίδες σε απόσταση δέκα χιλιομέτρων από το αεροδρόμιο Mavivi στο Beni, κατά την οποία τραυματίστηκαν πέντε κυανόκρανοι.

Ιδρυτής και ηγέτης της ADF, ο Jamil Mukulu (CDi.015) συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Τον Ιούνιο του 2016, εικάζεται ότι είναι υπό αστυνομική κράτηση εν αναμονή της δίκης του.

2.   BUTEMBO AIRLINES (BAL)

Διεύθυνση: Butembo, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Ιδιωτική αεροπορική εταιρία, λειτουργεί με βάση το Butembo. Από τον Δεκέμβριο του 2008, η BAL δεν έχει πλέον άδεια πτητικής λειτουργίας στη ΛΔΚ. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278478

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Kisoni Kambale (απεβίωσε στις 5 Ιουλίου 2007 και στη συνέχεια διεγράφη από τον κατάλογο στις 24 Απριλίου 2008) χρησιμοποιούσε την αεροπορική εταιρεία του για μεταφορά χρυσού του FNI, τροφίμων και όπλων μεταξύ Mongbwalu και Butembo. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Ιδιωτική αεροπορική εταιρία, λειτουργεί με βάση το Butembo. Από τον Δεκέμβριο του 2008, η BAL δεν έχει πλέον άδεια πτητικής λειτουργίας στη ΛΔΚ.

3.   COMPAGNIE AERIENNE DES GRANDS LACS (CAGL)· GREAT LAKES BUSINESS COMPANY (GLBC)

Διεύθυνση: α) Avenue Président Mobutu, Goma, Λαϊκή Δημοκρατία του Κονγκό, β) Gisenyi, Ρουάντα, γ) ΤΘ 315, Goma, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Τον Δεκέμβριο του 2008, η GLBC δεν διαθέτει πια επιχειρησιακά αεροσκάφη, μολονότι αρκετά αεροσκάφη της συνέχισαν να πραγματοποιούν πτήσεις το 2008, παρά τις κυρώσεις του Οργανισμού Ηνωμένων Εθνών. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278381

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Οι CAGL και GLBC είναι επιχειρήσεις που ανήκουν στον Douglas MPAMO, ο οποίος υπόκειται ήδη σε κυρώσεις δυνάμει της απόφασης 1596 (2005). Οι CAGL και GLBC έχουν χρησιμοποιηθεί για τη μεταφορά όπλων και πυρομαχικών κατά παράβαση του εμπάργκο όπλων των αποφάσεων 1493 (2003) και 1596 (2005). Τον Δεκέμβριο του 2008, η GLBC δεν διαθέτει πια επιχειρησιακά αεροσκάφη, μολονότι αρκετά αεροσκάφη της συνέχισαν να πραγματοποιούν πτήσεις το 2008, παρά τις κυρώσεις του Οργανισμού Ηνωμένων Εθνών.

4.   CONGOMET TRADING HOUSE

Διεύθυνση: Butembo, Βόρειο Kivu.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Δεν υπάρχει πλέον ως επιχείρηση εμπορίας χρυσού στο Butembo, στο Βόρειο Kivu. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278420

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η επιχείρηση Congomet Trading House (προηγουμένως καταχωρισμένη ως Congocom) ανήκε στον Kisoni Kambale (ο οποίος απεβίωσε στις 5 Ιουλίου 2007 και στη συνέχεια διαγράφηκε από τον κατάλογο στις 24 Απριλίου 2008). Ο Kambale δέσμευε σχεδόν το σύνολο της παραγωγής χρυσού στην περιφέρεια Mongbwalu, η οποία ελεγχόταν από το FNI. Το FNI αποκόμιζε σημαντικά εισοδήματα από τους φόρους που επιβάλλονταν επί της εν λόγω παραγωγής. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Δεν υπάρχει πλέον ως επιχείρηση εμπορίας χρυσού στο Butembo, στο Βόρειο Kivu.

5.   FORCES DEMOCRATIQUES DE LIBERATION DU RWANDA (FDLR)

[γνωστή και ως: α) FDLR, β) Force Combattante Abacunguzi, γ) Combatant Force for the Liberation of Rwanda, δ) FOCA]

Διεύθυνση: α) Βόρειο Kivu, Λαϊκή Δημοκρατία του Κονγκό, β) Νότιο Kivu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Λοιπές πληροφορίες: Ηλεκτρονικό ταχυδρομείο: Fdlr@fmx.de; fldrrse@yahoo.fr, fdlr@gmx.net, fdlrsrt@gmail.com, humura2020@gmail.com. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278442

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η FDLR είναι μία από τις μεγαλύτερες ξένες ένοπλες ομάδες που δραστηριοποιούνται στην επικράτεια της ΛΔΚ. Η ομάδα συγκροτήθηκε το 2000 και έχει διαπράξει σοβαρές παραβιάσεις του διεθνούς δικαίου με θύματα γυναίκες και παιδιά σε ένοπλες συγκρούσεις, οι οποίες περιλαμβάνουν φόνους και ακρωτηριασμούς, σεξουαλική βία και εκτόπιση. Σύμφωνα με έκθεση της Διεθνούς Αμνηστίας του 2010, η FDLR ήταν υπεύθυνη για τη δολοφονία 96 αμάχων στο Busurungi, στην περιοχή Walikale. Ορισμένα από τα θύματα κάηκαν ζωντανά μέσα στα σπίτια τους. Σύμφωνα με την ίδια πηγή, τον Ιούνιο του 2010, από το ιατρικό κέντρο μιας ΜΚΟ αναφέρθηκαν περίπου εξήντα περιπτώσεις κοριτσιών και γυναικών που βιάστηκαν στην περιοχή του νοτίου Lubero στο Βόρειο Kivu, μέσα σε έναν μήνα, από ένοπλες ομάδες, συμπεριλαμβανομένης της FDLR. Σύμφωνα με έκθεση του Παρατηρητηρίου Ανθρωπίνων Δικαιωμάτων (Human Rights Watch, HRW) με ημερομηνία 20 Δεκεμβρίου 2010, υπάρχουν τεκμηριωμένα στοιχεία ότι η FDLR στρατολογεί παιδιά. Το Παρατηρητήριο Ανθρωπίνων Δικαιωμάτων ανέφερε τουλάχιστον 83 παιδιά από το Κονγκό, κάτω των 18 ετών, ορισμένα ακόμη και 14 ετών, τα οποία στρατολογήθηκαν με τη βία από την FDLR. Τον Ιανουάριο του 2012, το Παρατηρητήριο Ανθρωπίνων Δικαιωμάτων ανέφερε ότι μαχητές της FDLR επιτέθηκαν σε πολλά χωριά της περιοχής Masisi, σκότωσαν έξι αμάχους, βίασαν δύο γυναίκες και απήγαγαν τουλάχιστον σαράντα οκτώ άτομα.

Σύμφωνα με έκθεση που εξέδωσε το Παρατηρητήριο Ανθρωπίνων Δικαιωμάτων τον Ιούνιο του 2012, τον Μάιο του 2012, μαχητές της FDLR επιτέθηκαν σε αμάχους στα χωριά Kamananga και Lumenje, στην επαρχία του Νότιου Kivu, στην Chambucha της περιοχής Walikale και σε χωριά του Ufumandu της περιοχής Masisi στην επαρχία του Βόρειου Kivu. Κατά τις εν λόγω επιθέσεις, μαχητές της FDLR σφαγίασαν με ματσέτες και μαχαίρια δεκάδες αμάχους, συμπεριλαμβανομένων πολλών παιδιών. Σύμφωνα με την έκθεση που εξέδωσε η Ομάδα Εμπειρογνωμόνων τον Ιούνιο του 2012, από τις 31 Δεκεμβρίου 2011 έως τις 4 Ιανουαρίου 2012, η FDLR πραγματοποίησε επιθέσεις σε αρκετά χωριά του Νότιου Kivu. Κατόπιν έρευνας του Οργανισμού Ηνωμένων Εθνών επιβεβαιώθηκε ότι κατά τη διάρκεια της επίθεσης δολοφονήθηκαν τουλάχιστον 33 άνθρωποι, συμπεριλαμβανομένων 9 παιδιών και 6 γυναικών. Κάηκαν ζωντανοί, αποκεφαλίστηκαν ή πυροβολήθηκαν. Επιπλέον, μια γυναίκα και ένα κορίτσι έπεσαν θύματα βιασμού. Στην έκθεση που εξέδωσε η Ομάδα Εμπειρογνωμόνων τον Ιούνιο του 2012 αναφέρεται επίσης ότι κατόπιν έρευνας του Οργανισμού Ηνωμένων Εθνών επιβεβαιώθηκε ότι η FDLR σφαγίασε τουλάχιστον 14 αμάχους, συμπεριλαμβανομένων 5 γυναικών και 5 παιδιών, στο Νότιο Kivu, τον Μάιο του 2012. Σύμφωνα με την έκθεση που εξέδωσε η Ομάδα Εμπειρογνωμόνων τον Νοέμβριο του 2012, ο ΟΗΕ κατέγραψε τουλάχιστον 106 περιστατικά σεξουαλικής βίας που διαπράχθηκαν από την FDLR μεταξύ Δεκεμβρίου 2011 και Σεπτεμβρίου 2012. Στην έκθεση που εξέδωσε η Ομάδα Εμπειρογνωμόνων τον Νοέμβριο του 2012 σημειώνεται ότι, σύμφωνα με έρευνα του ΟΗΕ, μέλη της FDLR βίασαν επτά γυναίκες τη νύχτα της 10ης Μαρτίου 2012, συμπεριλαμβανομένης μιας ανήλικης, στο Kalinganya της περιοχής Kabare. Μέλη της FDLR επιτέθηκαν εκ νέου στο χωριό στις 10 Απριλίου 2012 και βίασαν τρεις από τις γυναίκες για δεύτερη φορά. Στην έκθεση που εξέδωσε η Ομάδα Εμπειρογνωμόνων τον Νοέμβριο του 2012 καταγράφονται επίσης 11 δολοφονίες από την FDLR στο Bushibwambombo της περιοχής Kalehe στις 6 Απριλίου 2012, καθώς και η συμμετοχή της FDLR σε άλλες 19 δολοφονίες στην περιοχή Masisi τον Μάιο, μεταξύ αυτών πέντε ανηλίκων και έξι γυναικών. Το Κίνημα της 23ης Μαρτίου (Μ23) είναι μια ένοπλη ομάδα που δρα στη ΛΔΚ και έχει λάβει όπλα και σχετικό εξοπλισμό, καθώς και συμβουλές, εκπαίδευση και υποστήριξη σε σχέση με στρατιωτικές δραστηριότητες.

Πολλοί αυτόπτες μάρτυρες αναφέρουν ότι το Μ23 λαμβάνει γενικές στρατιωτικές προμήθειες από τις Αμυντικές Δυνάμεις της Ρουάντα (RDF), υπό μορφή όπλων και πυρομαχικών, πέραν από την υλική υποστήριξη των στρατιωτικών επιχειρήσεών της. Το Μ23 έχει συμμετάσχει και ευθύνεται για τη διάπραξη σοβαρών παραβιάσεων του διεθνούς δικαίου με θύματα γυναίκες και παιδιά σε καταστάσεις ένοπλης σύγκρουσης στη ΛΔΚ, στις οποίες συγκαταλέγονται δολοφονίες και ακρωτηριασμοί, σεξουαλική βία, απαγωγές και εκτόπιση. Σύμφωνα με πολυάριθμες εκθέσεις, έρευνες και μαρτυρίες αυτοπτών μαρτύρων, το Μ23 ευθύνεται για μαζικές δολοφονίες αμάχων και για τον βιασμό γυναικών και παιδιών σε διάφορες περιφέρειες της ΛΔΚ. Αρκετές εκθέσεις αναφέρουν ότι μαχητές του Μ23 έχουν διαπράξει 46 βιασμούς κατά γυναικών και κοριτσιών ηλικίας από 8 ετών. Πέραν των καταγγελιών περί σεξουαλικής βίας, το Μ23 έχει επίσης πραγματοποιήσει εκτεταμένες εκστρατείες καταναγκαστικής στρατολόγησης παιδιών στις τάξεις του. Εκτιμάται ότι, από τον Ιούλιο του 2012, μόνο στην περιοχή της Rutshuru στην ανατολική ΛΔΚ, το Μ23 έχει στρατολογήσει διά της βίας 146 νέους άνδρες και αγόρια. Η ηλικία ορισμένων θυμάτων δεν ξεπερνά τα 15 έτη. Οι θηριωδίες που έχει διαπράξει κατά αμάχων το Μ23 στην ΛΔΚ και η εκστρατεία βίαιης στρατολόγησης που έχει εξαπολύσει, καθώς και το γεγονός ότι έχει λάβει όπλα και στρατιωτική υποστήριξη, έχουν συμβάλει δραματικά στην αστάθεια και τις συγκρούσεις στην περιοχή, παραβιάζοντας, σε ορισμένες περιπτώσεις, το διεθνές δίκαιο.

6.   M23

[γνωστή και ως: Κίνημα της 23ης Μαρτίου]

Ημερομηνία καταχώρισης στον κατάλογο του ΟΗΕ: 31 Δεκεμβρίου 2012.

Λοιπές πληροφορίες: Ηλεκτρονικό ταχυδρομείο: mouvementdu23mars1@gmail.com. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5277973

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Το Κίνημα της 23ης Μαρτίου (Μ23) είναι μια ένοπλη ομάδα που δρα στη ΛΔΚ και έχει λάβει όπλα και σχετικό εξοπλισμό, καθώς και συμβουλές, εκπαίδευση και υποστήριξη σε σχέση με στρατιωτικές δραστηριότητες. Πολλοί αυτόπτες μάρτυρες αναφέρουν ότι το Μ23 λαμβάνει γενικές στρατιωτικές προμήθειες από τις Αμυντικές Δυνάμεις της Ρουάντα (RDF), υπό μορφή όπλων και πυρομαχικών, πέραν από την υλική υποστήριξη των στρατιωτικών επιχειρήσεών της. Το Μ23 έχει συμμετάσχει και ευθύνεται για τη διάπραξη σοβαρών παραβιάσεων του διεθνούς δικαίου με θύματα γυναίκες και παιδιά σε καταστάσεις ένοπλης σύγκρουσης στη ΛΔΚ, στις οποίες συγκαταλέγονται δολοφονίες και ακρωτηριασμοί, σεξουαλική βία, απαγωγές και εκτόπιση. Σύμφωνα με πολυάριθμες εκθέσεις, έρευνες και μαρτυρίες αυτοπτών μαρτύρων, το Μ23 ευθύνεται για μαζικές δολοφονίες αμάχων και για τον βιασμό γυναικών και παιδιών σε διάφορες περιφέρειες της ΛΔΚ. Αρκετές εκθέσεις αναφέρουν ότι μαχητές του Μ23 έχουν διαπράξει 46 βιασμούς κατά γυναικών και κοριτσιών ηλικίας από 8 ετών. Πέραν των καταγγελιών περί σεξουαλικής βίας, το Μ23 έχει επίσης πραγματοποιήσει εκτεταμένες εκστρατείες καταναγκαστικής στρατολόγησης παιδιών στις τάξεις του. Εκτιμάται ότι, από τον Ιούλιο του 2012, μόνο στην περιοχή της Rutshuru στην ανατολική ΛΔΚ, το Μ23 έχει στρατολογήσει διά της βίας 146 νέους άνδρες και αγόρια. Η ηλικία ορισμένων θυμάτων δεν ξεπερνά τα 15 έτη. Οι θηριωδίες που έχει διαπράξει κατά αμάχων το Μ23 στην ΛΔΚ και η εκστρατεία βίαιης στρατολόγησης που έχει εξαπολύσει, καθώς και το γεγονός ότι έχει λάβει όπλα και στρατιωτική υποστήριξη, έχουν συμβάλει δραματικά στην αστάθεια και τις συγκρούσεις στην περιοχή, παραβιάζοντας, σε ορισμένες περιπτώσεις, το διεθνές δίκαιο.

7.   MACHANGA LTD

Διεύθυνση: Plot 55A, Upper Kololo Terrace, Καμπάλα, Ουγκάντα.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Οι ιδιοκτήτες της Machanga εξακολουθούν να ασχολούνται με την αγορά χρυσού από την ανατολική ΛΔΚ. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278291

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η Machanga αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Ο Rajendra Kumar, πρώην ιδιοκτήτης της Machanga, και ο αδελφός του, Vipul Kumar, εξακολουθούν να ασχολούνται με την αγορά χρυσού από την ανατολική ΛΔΚ.

8.   TOUS POUR LA PAIX ET LE DEVELOPPEMENT (NGO)

[γνωστή και ως: TPD]

Διεύθυνση: Goma, Βόρειο Kivu, Λαϊκή Δημοκρατία του Κονγκό.

Ημερομηνία καταχώρισης στον κατάλογο του ΟΗΕ: 1η Νοεμβρίου 2005.

Λοιπές πληροφορίες: Goma, με περιφερειακές επιτροπές στο Νότιο Kivu, στο Δυτικό Kasai, στο Ανατολικό Kasai και στο Maniema. Έχει αναστείλει επισήμως όλες τις δραστηριότητές της από το 2008. Στην πράξη, τον Ιούνιο του 2011, τα γραφεία της TPD είναι ανοικτά και ασχολούνται με υποθέσεις επιστροφής εσωτερικά εκτοπισθέντων ατόμων, πρωτοβουλίες συμφιλίωσης σε επίπεδο κοινότητας, διευθετήσεις συγκρούσεων για θέματα γης κ.λπ.. Πρόεδρος της TPD είναι ο Eugene Serufuli και αντιπρόεδρος η Saverina Karomba. Μεταξύ των σημαντικών μελών της είναι οι βουλευτές της επαρχίας του Βόρειου Kivu Robert Seninga και Bertin Kirivita. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278464

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Εμπλέκεται σε παραβίαση του εμπάργκο όπλων, παρέχοντας βοήθεια στο RCD-G, κυρίως προμηθεύοντας φορτηγά για τη μεταφορά όπλων και στρατευμάτων και μεταφέροντας όπλα προς διανομή σε τμήματα του πληθυσμού στις περιοχές Masisi και Rutshuru του Βόρειου Kivu, στις αρχές του 2005. Goma, με περιφερειακές επιτροπές στο Νότιο Kivu, στο Δυτικό Kasai, στο Ανατολικό Kasai και στο Maniema. Επισήμως έχει αναστείλει όλες τις δραστηριότητές της από το 2008. Στην πράξη, τον Ιούνιο του 2011, τα γραφεία της TPD είναι ανοικτά και ασχολούνται με υποθέσεις επιστροφής εσωτερικά εκτοπισθέντων ατόμων, πρωτοβουλίες συμφιλίωσης σε επίπεδο κοινότητας, διευθετήσεις συγκρούσεων για θέματα γης κ.λπ.. Πρόεδρος της TPD είναι ο Eugene Serufuli και αντιπρόεδρος η Saverina Karomba. Μεταξύ των σημαντικών μελών της είναι οι βουλευτές της επαρχίας του Βόρειου Kivu Robert Seninga και Bertin Kirivita.

9.   UGANDA COMMERCIAL IMPEX (UCI) LTD

Διεύθυνση: α) Plot 22, Kanjokya Street, Kamwokya, Καμπάλα, Ουγκάντα (Τηλ.: +256 41 533 578/9), β) ΤΘ 22709, Καμπάλα, Ουγκάντα.

Ημερομηνία καταχώρισης στον κατάλογο του ΟΗΕ: 29 Μαρτίου 2007.

Λοιπές πληροφορίες: Εταιρεία εξαγωγής χρυσού (Διευθυντές: κ. Jamnadas V. LODHIA, γνωστός ως «Chuni» και οι γιοι του, κ. Kunal J. LODHIA και Jitendra J. LODHIA). Τον Ιανουάριο του 2011, οι αρχές της Ουγκάντας ανακοίνωσαν στην επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Kampala, οδηγώντας σε οριστικό κλείσιμο των λογαριασμών της. Οι διευθυντές της UCI εξακολουθούν να ασχολούνται με την αγορά χρυσού από την ανατολική ΛΔΚ. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/notice/search/une/5278486

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η UCI αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού (πρώην Διευθυντές: κ. J.V. LODHIA, γνωστός ως «Chuni», και ο γιος του, κ. Kunal LODHIA). Τον Ιανουάριο του 2011, οι αρχές της Ουγκάντας ανακοίνωσαν στην επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Kampala, οδηγώντας σε οριστικό κλείσιμο των λογαριασμών της. Ο πρώην ιδιοκτήτης της UCI, J.V. Lodhia, και ο γιος του, Kumal Lodhia, εξακολούθησαν να ασχολούνται με την αγορά χρυσού από την ανατολική ΛΔΚ.

---